
Riječ urednice 


Priručnik je nastao s ciljem informiranja i osnaživanja žrtava za prijavljivanje nasilja te 
povećanja razumijevanja procesa u slučajevima kada se odluče prijaviti nasilje ili se nađu u 
svojstvu svjedoka u sudskom procesu. Bezbroj je zakonodavnih, protokolarnih i inih mogućnosti 
na korištenju žrtvama nasilja, no veliki broj njih je u svom izvornom obliku nerazumljiv običnom 
građaninu/ki i stvara određeni strah kao i sve nepoznato. Upravo ovim priručnikom nastoji se 
razbiti strah od nepoznatog kako o tijeku sudskog procesa, tako i prava koja ostvaruju kroz 
zakonodavstvo, ali nastoji se i osvijestiti činjenica kod žrtava nasilja da one nemaju nikakvu 
krivicu ili odgovornost za to što im se događa, već da svu odgovornost za nasilno ponašanje 
snosi nasilnik. 

Priručnik koji se nalazi pred vama koncipiran je u četiri dijela. 

Prvi dio daje osvrt na obiteljsko nasilje kao jedan od gorućih problema današnjeg društva. 
Kako bi utjecali na suzbijanje svih oblika nasilja u obitelji te upoznali žrtve sa svojima pravima 
u slučajevima nasilja, informacijama u priručniku su objedinjeni i pojašnjeni postupci koji se 
odnose na procesuiranje i sankcioniranje počinitelja kao i zaštite osoba nad kojima je izvršeno 
nasilje. 

U drugom dijelu priručnika koji se odnosi na kazneni postupak, sadržane su informacije o 
kazneno-pravnom sustavu te tijeku sudskih procesa. Uvidom u tijek kaznenog postupka moći 
će se steći realan prikaz o procedurama i elementima koji sačinjavaju sudsku metodologiju. 
Informacijama u priručniku nastoji se omogućiti pregled procesa rječnikom dostupnim širem 
građanstvu. 

U trećem dijelu razumljiv način prikazan je Zakon o socijalnoj skrbi (NN 157/13 152/14) koji 
se odnosi na djelatnosti i načela socijalne skrbi, prave i socijalne usluge u sustavu socijalne skrbi 
te postupci za njihovo ostvarivanje. 

Četvrti dio je informativnog karaktera i nudi korisne informacije i kontakte nevladinih i javnih 
institucija koje pružaju pomoć žrtvama nasilja te svjedocima sudskih procesa. 

Priručnik je tiskan u sklopu projekta "Znanjem do promjena" kojeg provode udruga S.0.S. 
— savjetovanje, osnaživanje, suradnja i partnerske organizacije Udruga žena ,HERA“ Križevci i 
Centar za podršku i razvoj civilnog društva ,DELFIN“. Cilj projekta je unaprjeđenje sposobnosti 
OCD-a za pružanje socijalnih usluga i jačanje partnerstva i suradnje civilnog društva s ostalim 
dionicima koji djeluju u području pružanja socijalnih usluga. Projekt čija je vrijednost 749.957,00 
kn sufinancira Europska unija u sklopu Europskog socijalnog fonda i Ured za udruge Vlade RH i 
provodi se u okviru prioritetne osi 5. Jačanje uloge civilnoga društva za bolje upravljanje i mjere 
5.2 Jačanje uloge organizacija civilnoga društva (OCD-ova) za društveno-gospodarski rast i 
demokratski razvoj Operativnog programa ,Razvoj ljudskih potencijala“ 2007.-2013. 


Voditeljica projekta 
Jelena Kolesarić 


s 


Zaštita žrtava 
& obiteljskog nasilja 


Tražiti pomoć prvi je korak 
u rješavanju problema 





Predgovor 


Obitelj bi trebala biti izvor sigurnosti, ljubavi i sreće za svakog njezinog člana, no što učiniti 
kada to okruženje postane izvor nesigurnosti, dominacije pojedinaca, nasilja i straha. 


Napraviti iskorak i promijeniti život iziskuje mnogo hrabrosti, ali potrebno je i poznavati 
mogućnosti koje pružaju zakonodavstvo i institucionalni mehanizmi. Hoće li, kada i kako 
žena žrtva obiteljskog nasilja tražiti pomoć ovisi, između ostalog, o njezinoj ekonomskoj i 
emocionalnoj vezanosti za partnera - nasilnika, o broju djece i materijalnoj situaciji u kojoj se 
nalazi, o tome je li u djetinjstvu bila izložena zlostavljanju kao i o stajalištu okoline i institucija 
koje bi trebale pružati pomoć ženama - žrtvama obiteljskog nasilja. Žrtve vrlo teško prolaze 
kroz labirint zakonodavstva, protokola o postupanju, ostvarivanja prava na besplatnu pravnu 
pomoć, sudjelovanja u sudskom procesu i zato nerijetko odustaju od ostvarivanja svojih prava, 
pa i samog prijavljivanja nasilja. 


Možemo reći da je današnji zakonodavni i institucionalni okvir za zaštitu žrtava nasilja 
uvelike poboljšan no još uvijek postoje manjkavosti i treba raditi na njihovom otklanjanju kao i na 
boljem informiranju građana i žrtava o nastalim promjenama. Svakako je važan i stav javnost o 
nasilju i poruke koje šaljemo kao društvo prema žrtvi. Pitanje je pružamo li kao društvo dovoljno 
sigurnosti žrtvi obiteljskog nasilja da promijeni stanje i je li jasna poruka društva da za nasilje 
nema opravdanja. 


lako se nasilje u obitelji tradicionalno smatra privatnom obiteljskom stvari, pokazatelji 
ukazuju na ozbiljan javno zdravstveni problem. 


Prema nekim mišljenjima, nasilje nad ženama je najveći izvanjski činitelj zdravstvenog rizika 
za žene i dovodi do više povreda negoli prometne nesreće, nezgode i razbojništva nad ženama 
zajedno. Riječ je, dakle, o problemu koji je osobni, obiteljski i javno zdravstveni! 


Prema svemu ovome dolazimo do zaključka da nasilje nije i ne smije biti samo problem 
pojedinca (žrtve) već je to problem koji traži angažiranost i odgovornost cijelog društva. 
Samo uzajamnim povezivanjem svih institucija i nevladinih organizacija koje rade na zaštiti i 
unapređenju prava žrtava nasilja možemo ostvariti primjenu svih pozitivnih propisa koje smo 
donijeli. 


ZF 





1. Obitelj 


Kada govorimo o obitelji mnogi od nas imaju različito poimanje toga tko sve čini obitelj i iz 
toga razloga ovdje ćemo navesti tko se sve ubraja u obitelj prema Zakonu o zaštiti od nasilja u 
obitelji. 

U smislu ovoga Zakona obitelj čine: 

žena i muškarac u braku, njihova zajednička djeca te djeca svakog od njih; 

- žena i muškarac u izvanbračnoj zajednici, djeca svakog od njih i njihova zajednička 

djeca; 

- srodnici po krvi u ravnoj lozi bez ograničenja; 

- srodnici po krvi u pobočnoj lozi zaključno s trećim stupnjem; 

- srodnici po tazbini zaključno s drugim stupnjem u bračnoj i izvanbračnoj zajednici; 

- osobe koje imaju zajedničku djecu; 

- skrbnik i štićenik; 

- -udomitelj, korisnik smještaja u udomiteljskoj obitelji i članovi njihovih obitelji dok takav 

odnos traje. 


U smislu ovoga Zakona obitelj čine i žena i muškarac koji su živjeli zajedno u bračnoj ili 
izvanbračnoj zajednici, djeca svakog odnjihi njihova zajednička djeca, ukoliko su nakon prekida 


(Članak 3. Zakona o zaštiti od nasilja u obitelji) 

2. Nasilje u obitelji 


Postoji nekoliko definicija nasilja nad ženom, odnosno nasilja u obitelji. Ovdje ćemo izdvojiti 
dvije: onu prema Zakonu o zaštiti od nasilja u obitelji prema kojoj se nasilje u obitelji sankcionira 
u Republici Hrvatskoj i onu koja opisuje načine i cilj nasilja u obitelji. 


2.1. Nasilje u obitelji 


Nasilje u obitelji je svaki oblik tjelesnog, psihičkog, spolnog ili ekonomskog nasilja, a osobito: 

- tjelesno nasilje, odnosno primjena fizičke sile bez obzira je li nastupila tjelesna ozljeda ili 
nije, tjelesno kažnjavanje i drugi načini ponižavajućeg postupanja prema djeci u odgojne 
svrhe psihičko nasilje, odnosno primjena psihičke prisile koja je prouzročila osjećaj 
straha, 

- ugroženost, uznemirenost ili povreda dostojanstva, verbalno nasilje, verbalni napadi, 
vrijeđanje, psovanje, nazivanje pogrdnim imenima ili na drugi način grubo verbalno 
uznemiravanje, uhođenje ili uznemiravanje preko svih sredstava za komuniciranje 
ili preko elektroničkih i tiskanih medija ili na drugi način ili komuniciranja s trećim 
osobama, protupravna izolacija ili ugrožavanje slobode kretanja (u daljnjem tekstu: 
uhođenje i uznemiravanje), 

- spolno nasilje, odnosno spolno uznemiravanje, 

- ekonomsko nasilje pod kojim se podrazumijeva oštećenje ili uništenje osobne i 
zajedničke imovine ili zabrana ili onemogućavanje korištenja osobne i zajedničke 
imovine ili pokušaj da se to učini te oduzimanje prava ili zabrana raspolaganja osobnim 
prihodima ili imovinom stečenom osobnim radom ili nasljeđivanjem, onemogućavanje 
zapošljavanja ili rada, prisiljavanje na ekonomsku ovisnost, uskraćivanje sredstava 
za održavanje zajedničkog kućanstva i skrb o djeci ili drugim uzdržavanim članovima 
zajedničkog kućanstva 
(Članak 4. Zakona o zaštiti od nasilja u obitelji) 


2.2. Nasilje u obitelji obilježeno je nastojanjem jednog člana obitelji 
da uporabom sile, zastrašivanja ili manipulacije uspostavi i 
održava kontrolu nad drugim članovima obitelji. 


Najčešće žrtve nasilja u obitelj su djeca, žene, starije osobe i osobe s invaliditetom 


Nasilje se ne događa slučajno nego služi tome da se svjesno iskazuje moć i kontrola. Uzroci 
ovakvog ponašanja su višestruki i složeni, te stoga traže i slojevit, odgovor različitih segmenata 
društva. Nasilje u obitelji ima visoku cijenu koju plaćaju žrtve nasilja, najčešće žene i djeca i čitavo 
društvo. Jedan od najisplativijih pristupa je učinkovita prevencija nastanka nasilja u obitelji. 
U tom pogledu su vrlo važne javne kampanje, osvještavanje opće javnosti o neprihvatljivosti 
nasilja kao načina rješavanja bilo kojeg problema u obitelji te programi izobrazbe različitih 
ciljanih grupa u društvu. 

$ 


Nasilje muškaraca povezano je s nasiljem struktura i diskriminacijom žena u društvu kojim 
dominiraju muškarci. 


Upravo su feminističke organizacije te koje su u čitavom svijetu pokrenule svijest o ovom 
problemu, svojim četrdesetogodišnjim radom utjecale na izradu svih međunarodnih dokumenta 
i osnovale čitav sistem zaštite za žene putem skloništa i savjetovališta. UN, Vijeće Evrope, 
Europska unija, UNICEF, Svjetska zdravstvena organizacija i drugi prepoznali su da se radi o rodno 
utemeljenom problemu koji proizlazi iz neravnopravnog odnosa moći među spolovima. Sve ove 
institucije prihvatile su upravo feminističku ekspertizu, te ju ugradile u osnovne međunarodne 
dokumente koje je RH preuzela u potpunosti i time se obvezala na njihovo provođenje. 


Neka od postupanja i dužnosti na koje obvezuje Zakon o zaštiti od nasilja u 
obitelji: 
Članak 5. 
(1) Sva nadležna tijela koja poduzimaju radnje vezane za nasilje u obitelji postupat će hitno. 
(2) Svi postupci pokrenuti po ovom Zakonu su hitni. 


Clanak 6. 

(1) U svim postupcima vezanim za nasilje u obitelji službe socijalne skrbi i zdravstvene 
ustanove te druga nadležna tijela dužna su voditi brigu o svim potrebama žrtve i omogućiti joj 
pristup odgovarajućim službama. 

(2) Počinitelju nasilja službe iz stavka 1. ovoga članka dužne su pružiti odgovarajuću 
informaciju o svim njegovim pravima. 

(3) U slučajevima pokretanja prekršajnog postupka u kojem se kao žrtva pojavljuje dijete 
nadležni sud dužan je, bez odgode, o tome obavijestiti ustanove socijalne skrbi radi poduzimanja 
mjera za zaštitu prava i dobrobiti djeteta. 

(4) Interesi djeteta izloženog nasilju u obitelji prioritetni su u svim postupcima. 


Članak 7. 
Odredbe ovoga Zakona na odgovarajući se način primjenjuju na osobe koje prema posebnom 
propisu žive u istospolnoj zajednici. 


3. Oblici nasilja nad ženama u obitelji 


Žene su najčešće žrtve nasilja u obitelji U partnerskom nasilju kao počinitelji 
prevladavaju muškarci u odnosu na žene, u omjeru oko 9:1. 


Od ukupnog broja slučajeva nasilja evidentiranih u sustavu socijalne skrbi, u 72% 
slučajeva žrtve su bile ženske osobe, a u 87% počinitelji su bili muškarci 


Nasilje nad ženom u obitelji najčešće se prepoznaje kao fizičko nasilje iz razloga što je ono 
jedino očito i ostavlja vidljive tragove ozljeda no u stvarnosti fizičko nasilje predstavlja tek dio 
nasilnog ponašanja. Zapravo su vrlo rijetki slučajevi gdje postoji samo fizičko ili općenito samo 
jedan oblik nasilja. Nasilje u obitelji uvijek ima vrlo velik spektar različitih oblika nasilja koji se 
međusobno izmjenjuju. Ovdje ćemo navesti neke oblike nasilja u obitelji: 


1. Tjelesno nasilje: 

Svi oblici tjelesnog zlostavljanja od guranja, šamaranja, čupanja kose, udaranja šakama 
i nogama, nanošenja povreda različitim sredstvima (predmetima i oružjem), opekotina, a 
koji mogu rezultirati lakim i/ili teškim tjelesnim ozljedama, invalidnošću pa sve do pokušaja 
ubojstva. Uključuje i zabranu spavanja, grijanja, hranjenja, zabranu potrebne zdravstvene njege, 
nasilje nad imovinom ili životinjama. 


2. Psihičko nasilje: 

Odnosi se na oblike zlostavljanja s ciljem uspostave moći i kontrole nad ženom. Ono obuhvaća 
različite zabrane, prijetnje, uvrede, ismijavanje, omalovažavanje, podcjenjivanje, obezvređivanje, 
proglašavanje psihički bolesnom ili nestabilnom osobom, ucjene, kontrolu kretanja, izolaciju i sl. 


3. Seksualno nasilje: 


Odnosi se na tjelesno i psihičko seksualno nasilje, a obuhvaća seksualnu zloupotrebu, 
silovanje u braku, prisilne seksualne radnje, seksualno uznemiravanje, itd. 


4. Ekonomsko nasilje: 

Uključuje oduzimanje materijalnih sredstava, neplaćanje alimentacije i sve druge oblike 
uskraćivanja sredstava za život (hrane i osnovnih potreba), kontrolirano zapošljavanje ili zabrana 
zapošljavanja, itd. 

4. Dinamika nasilja nad ženom (tzv. spirala nasilja) 


Nerijetko se nasilje nad ženama u obitelji promatra kao epizodni događaj ili trenutak koji je 
izmakao kontroli. Zapravo je riječ o dugotrajnom i kontinuiranom nasilnom obrascu ponašanja 
koji se odvija kroz nekoliko faza. Kod dugotrajnog zlostavljanja govorimo o tzv. spirali nasilja u 
kojoj se izmjenjuju tri faze: 


1. Faza stvaranja tenzija (započinjanje, jačanje, eskalacija) 
2. Nasilna faza (eksplozija, nasilno ponašanje) i 
3. Faza ,medenog mjeseca“ (žaljenje, ispričavanje). 


U fazi stvaranja tenzije nasilnikov stres i napetost rastu, žena postaje svjesna da je napad 
neizbježan, javljaju se manji incidenti, žena nastoji smiriti situaciju, ali sporovi ostaju neriješeni, 
zlovolja muškarca ostaje, raste s vremenom i pretvara se u srdžbu. Mnogi muškarci počinju 
više konzumirati alkohol i pokušavaju izbjeći konflikt. Tijekom ove faze dolazi do emocionalnog 
(psihičkog) zlostavljanja i popratnog uništavanja ženinog osjećaja vlastite vrijednosti i 
samoodređenja. Ova faza je karakterizirana željom zlostavljača za ekstremnom kontrolom 
nad svojom suprugom i obitelji. Ženine manje pogreške dočekane su neprijateljskim verbalnim 
napadima, često biva optužena za stvari koje nije učinila, često biva stavljena je u izolaciju te joj 
se dozvoljava komunikacija samo s određenim osobama ili nijednom osobom uopće. 


Tijekom dana, tjedana i mjeseci tenzija raste i na kraju dolazi do erupcije u eksplozivno 
tjelesno nasilje prema ženi kao ulazak u nasilnu fazu. 


Gotovo odmah tenzija popušta i počinje faza ,medenog mjeseca“. Tada je zlostavljač 
tipično ludo zaljubljen, ispričava se i pun je kajanja. On moli za oprost i obećava kako neće 
više nikad biti nasilan prema ženi koju voli. Kako vrijeme prolazi on ponovo nastoji uspostaviti 
kontrolu nad svojom suprugom/partnericom i obitelji, postepeno tenzija raste i krug se nastavlja. 


Napomena: Spirala nasilja opisuje kako dolazi do nasilja, ali samo kad se radi o tipu 
muškarca nasilnika koji ne zna postupati u situaciji sukoba i koji ne prepoznaje svoje osjećaje pa 
tako ljubomoru, tugu i strah manifestira ljutnjom. Također ima slabo razvijene komunikacijske 
vještine i uzak raspon strategija suočavanja sa stresom. Spiralom nasilja nije moguće objasniti 
dinamiku nasilja u obitelji u kojoj muškarac ženu doživljava kao svoje vlasništvo te vjeruje da je 
njegovo pravo i dužnost udariti ženu kad , zasluži“, ali i preventivno. 


5. Zašto žene ostaju u nasilnom odnosu? 


U Hrvatskoj se svakih 15 minuta fizički napadne jedna žena, svaka treća je žrtva fizičkog 
nasilja, a čak 83% ih nikada ne prijavi zlostavljača!!! Zašto šute i trpe batine, prikrivaju 
nasilje? Žene koje prijave nasilje u prosjeku 7-13 godina trpe sve prije nego se odluče na 
prijavu! Da je 7-13 dana bilo bi previše. Veliki broj žena trpi nasilje - zašto? 


Obiteljsko okruženje bi trebali biti sigurno i podržavajuće za sve članove, jedino tako možemo 
u budućnosti ostvariti dobre odnose s okolinom i budućim partnerima. No, nažalost, statistike 
pokazuju da se unutar obitelji događa veliki broj nasilja. 


Postoji veliki broj razloga zbog kojih žene trpe nasilje i pronalaze opravdanje za svoje nasilne 
partnere i opraštaju im nasilno ponašanje. Prije svega radi se o osobnim razlozima same žene, 
odgoju i očekivanjima zajednice u kojoj obitelj živi, a koja nerijetko vrlo oštro osuđuje ženu koja 
se odluči na napuštanje nasilnog partnera 


Ekonomska ovisnost o muškarcu 


Veliki broj žena je nezaposlen i nema vlastitih sredstava za život. Nekim ženama partneri 
brane da se zaposle iako su obrazovane i sposobne. Takvo ponašanje muškaraca se zapravo 
odvija s vrlo jednostavnim ciljem - uspostavljanjem kontrole nad ženinim životom. 


Djeca 

Ne žele napustiti partnera jer djeci treba otac. Pretpostavka da djeci treba otac, kakav god 
da je proizlazi iz predrasuda društva, a neispravna je i dovodi do ozbiljnih posljedica za samu 
ženu i djecu koja odrastaju u takvoj obitelji. Sva istraživanja pokazuju da djeca koja odrastaju u 
obiteljima gdje otac zlostavlja majku vrlo često preuzimaju te obrasce ponašanja. 


Pronalazak opravdanja za postupke nasilnika 

Česta je pojava da žena poriče ono što joj se događa i tako zavarava samu sebe i uljepšava 
stvarnost. Sama se pokušava uvjeriti da njen brak nije loš brak i da može promijeniti svog 
partnera te postoji neka vrsta emocionalne povezanosti. 


Samo-okrivljavanje 

Proizlazi iz niskog samopouzdanja i žena opravdava ponašanje svog partnera tražeći uzroke 
nasilnog ponašanja partnera u sebi. Smatraju da su same krive za to što im se događa, da nešto 
ne valja s njima ili u njihovom ponašanju, da nisu dovoljno dobre partnerice ili majke. 


Osuda okoline 

Okolina često smatra da je veza u kojoj se žena nalazi njen izbor, dobre supruge i majke nitko 
ne tuče, ili da vjerojatno žena izaziva nasilnika. Ljubomora i materijalno zbrinjavanje obitelji 
često se prihvaća kao mjerilo brige i ljubavi za obitelj. 

Strah 
Veliki broj žena jednostavno se boji napustiti partnera, strahuju za vlastitu sigurnost i za 
sigurnost djece. 


Sram 

Dio žena ne želi da njihova priča postane javna jer to smatraju vlastitom sramotom i 
neuspjehom - a zapravo je to sramota nasilnika i društvo bi se prema njemu tako trebalo 
postaviti. 


Nepovjerenje 

Dio žena nema povjerenje u institucije, ne vjeruju da će im policija, pravosuđe, liječnik ili 
socijalni radnik pomoći ili uopće razumjeti njihov problem. Na koncu, postoje žene koje su 
odrasle u vrlo patrijarhalnom okruženju i smatraju da je nasilničko ponašanje spolna uloga 
muškarca. Takvo ponašanje sagledavaju kao normalno. 


6. Ponašanje žrtve kada dođe do nasilja i njena spremnost 
za promjenu stanja 


Izbor ponašanja zlostavljane žene u većini slučajeva ovisi o tome kakav ona ima stav prema 
nasilju u obitelji. Tu svakako veliku ulogu ima odgoj i odnosi u obitelji u kojima je osoba odrastala. 
Moramo imati na umu i činjenicu da su mnoge žene žrtve nasilja zarobljenice svog 
doma bez prijatelja ili poznatih, bez ikakvih financijskih sredstava, imovine ili 
zaposlenja. No trebamo se ovdje zapitati slušamo li ih dovoljno, prepoznajemo li njihove pozive 
za pomoć i što im mi to kao društvo nudimo kada odluče nešto promijeniti i u tom kontekstu 
sagledati zašto se odlučuju za tišinu. 

Odgovor žene na zlostavljanje često je ograničen mogućnostima koje ima na raspolaganju. 
Ipak, pokazalo se da se 66% žena učinkovito fizički brani, 41% žena privremeno napušta dom, 
20% žena pomoć traži izvan kuće, 25% napušta nasilnu vezu unutar prve 4 godine, 70% napusti 
nasilnog partner kad-tad. 


Neki od načina ponašanja mogu se svrstati u: 


1. Negiranje problema 

Žene se prave da problem ne postoji te niti ne traže moguća rješenja. Česta posljedica 
ovakvog ponašanja je neodgovarajuće zdravstveno ponašanje kao što je prekomjerno uzimanje 
lijekova, prekomjerno konzumiranje alkohola ili droga, pretjerano ili nedovoljno jedenje. 


2. Preoblikovanje problema, samooptuživanje i traženje opravdanja 

Preoblikovanje veličine problema zapravo znači da kod žene postoji nada i očekivanje da će 
stvari krenuti na bolje zbog toga jer se oni vole, imaju zajedničku djecu, imovinu i sl. Dio žena 
opravdava nasilno ponašanje partnera najčešće tražeći uzroke u vlastitom ponašanju izjavama kao 
što su ,Možda sama izazivam nevolju“, ,On je nagle naravi, a ja ga provociram kad nešto prigovaram“, 
»Divan je kad ne pije“, ,Kad bih mu mogla pokazati da ga više volim, prestao bi me tući“. 


4 


> 


3. Traženje socijalne potpore 
Dio žena u kriznoj situaciji traži pomoć od dobrih prijatelja, susjeda ili rodbine jer smatraju da 
im oni mogu više pomoći nego institucije (socijalni radnik, liječnik, policija i sl.) 


5. Aktivno rješavanje problema 

Uz prilagodbu na svakodnevnu situaciju žena zna imati skriveno rješenje koje će joj pomoći 
u kriznoj situaciji. Najčešće je to plan kuda i kako otići ako situacija postane opasna, ako izgubi 
kontrolu nad njom ili dotadašnja ponašanja ne daju rezultat. Žene koje trpe teže nasilje češće 
napuštaju partnera ili traže pomoć, dok se žene koje trpe manje teško nasilje učinkovito same 
brane. Ono što promatraču može izgledati kao nedostatak ženinog odgovora može u stvari biti 
proračunata ocjena što je potrebno za preživljavanje u braku, te zaštitu djece. 


7. Kako prepoznati nasilnika/nasilje i zaustaviti nasilje 


Neke karakteristike nasilnika: Bilo bi neozbiljno i netočno reći da postoje točne 
karakteristike nasilnika i da je to jednostavno prepoznati no postoji niz karakteristika koje se 
učestalo javljaju kod osoba sklonih nasilju. Neke od karakteristika su: 


Ovisnost o alkoholu i/ili drogama: Uživanje alkohola ili droga je isprika za nasilno 
ponašanje, ali ne i njegov uzrok. Zasigurno će se muškarac agresivnije ponašati pod utjecajem 
alkohola ili neke droge, ali oni se mogu smatrati jedino okidačima koji će doprinijeti tome da do 
nasilnog ponašanja dođe. 

Sklonost ljutnji i burnim reakcijama: Muškarac koji previše burno reagira na nedostatak 
slobodnog mjesta za parkiranje ili ako ga netko gurne u prolazu, muškarac koji često lupa šakom 

o zid, lomi predmete ili baca stvari u izljevu bijesa, vjerojatno će sve to jednog dana usmjeriti na 
blisku osobu. Muškarci koji tuku žene su oni koji ne mogu izaći na kraj sa frustracijama i koji to 
preobraćuju u nasilje kao rješenje svojih problema. 


Sve emocije su u vidu ljutnje: Kada je frustriran prikazuje to kroz ljutnju. Kad je tužan 
poseže za alkoholom i izaziva sukob (muškarci ne plaču). Kad je sretan drogira se da proslavi i 
zatim traži sukob (za njih je borba uzbudljiva i zabavna). 


Naglašena posesivnost: Muškarac brani ženi da izlazi iz kuće, brani joj da se viđa s 
prijateljicama ili rodbinom, nigdje joj ne dozvoljava da ide sama, zove na kućni telefon desetak 
puta dnevno kako bi provjerio je li izašla, a ako je ne nađe ili je linija zauzeta, to se kažnjava 
nasiljem. Istovremeno, on voli društvo, voli biti u krugu svoje obitelji ili prijatelja, ali njoj društveni 
život nije dozvoljen. 


Izražena učestala ljubomora: Nasilni muškarci redovito svoje partnerice optužuju za 
nevjeru, sumnjaju na svaku osobu muškog spola koja joj se obrati, simptome nekih bolesti 
pripisuju činjenici da je imala spolni odnos s nekim drugim muškarcem (npr. u slučaju prehlade 
znaju optužiti za oralni seks s drugim). Ovakva vrsta iracionalne ljubomore može imati dva 
objašnjenja, ili je on jako nesigurna osoba ili i sam ima vanbračne seksualne veze. 


Sklonost nasilju u vezi prije braka: Fizičko nasilje u vrijeme hodanja je garancija za 
kasnije nasilje. Ukoliko nasilje postane dio jednog partnerskog odnosa, taj će se odnos razvijati 
sa sve većim intenzitetom i prisutnošću nasilnog ponašanja. 


Grubo izražavanje - verbalno nasilje: Ova vrsta nasilja redovito prati fizičko nasilje. 
Nerijetko muškarci vrijeđaju svoje partnerice svakakvim pogrdnim imenima ili uvredama, no 
također znaju i na vrlo suptilan način vrijeđati ženu, npr. kroz izražavanje nezadovoljstva za 
pojedine stvari (neuredna kuća, zapuštena djeca, ona kao bezvrijedna ili nesposobna). Takva 
vrsta nasilja doprinosi srozavanju ženinog samopoštovanja. 


Odrastanje u nasilnoj obitelji - usvojeni model ponašanja: Većina nasilnih muškaraca 
je u svome djetinjstvu bila izložena nasilju, bilo kao žrtva ili pak svjedok nasilja nad svojom 
majkom. Odrastajući uz oca koji se tako ponaša u vlastitoj obitelji, dječaci dobivaju poruku 
da je takvo ponašanje normalno pa i sami postaju nasilnicima kad odrastu, odnosno već i u 
adolescentnoj fazi (nasilje u vezama). 


Nepredvidivo ponašanje: Žene često ne mogu predvidjeti ponašanje svog partnera. On 
može biti vrlo staložen i tolerantan jedan dan, a već sljedeći imati ispade bijesa. 


Okrutnost prema životinjama: Muškarac koji je okrutan prema životinjama vrlo vjerojatno 
će biti nasilan prema bliskim osobama. Svaki muškarac koji na okrutan način tuče psa ili druge 
kućne ljubimce trebao bi biti smatran potencijalnim nasilnikom prema partnerici. 

Umanjivanje vlastite nasilnosti: Nasilnici često poriču svoje nasilno ponašanje ili 
ga umanjuju, prvenstveno sebi, ali i drugima (,Nisam je udario, samo sam je malo gurnuo“). 
Potiskujući istinu, sami sebe uvjere da je to zaista tako te gube kontakt sa svojim nasilnim 
ponašanjem, a zatim to uvjerenje dijele sa svojom partnericom i drugim osobama. Nije rijedak 
slučaj da muškarac udari ženu i dan kasnije gledajući njenu ozljedu pita ,Što ti se to dogodilo?"“. 


Nizak nivo samopoštovanja: Općenito, on se osjeća nemoćan i beskoristan u svijetu i 
ima nisko mišljenje o samom sebi. To ne mora uvijek biti očito, ali mnogi koji se čine uspješnim 
mogu gajiti osjećaj uskraćenosti i nezadovoljstva. Oni često napadaju svoje žene kad osjećaju 
da je njihova muškost ugrožena. 


Sklonost kontroli drugih - novca, vremena: Nasilni muškarci vole financijski kontrolirati 
svoju partnericu. Oni odlučuju koliko će novaca dobiti i nerijetko navode ženu da mora moliti i 
za najmanji iznos. Ta ekonomska ovisnost vrlo često priječi žene u njihovoj odluci da napuste 
nasilnika. 


Dvostruka ličnost: U periodima kad nema potrebu za nasilnim ponašanjem muškarac 
ostavlja dojam prijatnog i šarmantnog čovjeka, osobito prema van. Nerijetko se događa da oni 
imaju razdoblja kad se ponašaju kao muževi i očevi puni nježnosti i ljubavi, a zatim nastupaju 
razdoblja kad se pretvaraju u zvijeri. Žene s vremenom razviju predosjećaj za razmjenu tih 
razdoblja. Nesreća je u tome što se oni u društvu prikazuju kao savršeni partneri i očevi pa 
kasnije drugi ne vjeruju ženi kad govori o tome kakav je on u stvarnosti. 


Kajanje: Uvijek se iznova kaje za onim što je učinio i traži drugu priliku. Redovito obećaje da 
je to zadnji put, da se neće ponoviti, ali isto tako redovito ponavlja svoje nasilno ponašanje čim 
ponovo stekne ženino povjerenje. 

8. Obiteljsko nasilje - prepoznajete li neke oblike ponašanja 


u svojoj blizini? 


Svaku treću ženu na svijetu i njihovu djecu, pogađa obiteljsko nasilje. 


Prepoznajete li osobine nasilnog partnera 


Kontinuirano vrijeđanje, ponižavanje pred drugima ili pak pokazivanje vrlo smirenog 
ponašanje u prisustvu drugih ljudi, no nasilan je kad nema svjedoka 

Pokušava vas uvjeriti kako ste glupi, bezvrijedni ili ludi ili vam prijeti smještajem u 
mentalnu instituciju 

Ne dozvoljava vam izlaske i održavanje kontakata s prijateljima i rodbinom 
Konstantno je ljubomoran na sve vama bliske ljude 

On određuje kako ćete izgledati 

Odnosi se prema vama kao seksualnom objektu (tjera vas na seksualne aktivnosti koje 
ne želite, ozljeđuje vas ili ponižava pomoću seksa) 

Nepredvidljiv je i nagle ćudi 

Razbija stvari ili ih baca prema vama kad je “loše volje" 

Ne dozvoljava vam da se zaposlite, niti vam daje novac 

Uvijek krivi vas (ili druge) za svoje probleme 

Zlostavljao je svoju ženu/curu u prijašnjim vezama 

Prijeti da će ubiti vas ili sebe ako ga ostavite 

Ima nizak prag tolerancije i bilo što može biti povod za fizički napad 


Prepoznajete li ponašanje žrtve? Događa li se to vama? 


Bojite se partnerovog bijesa ili ljubomore 

Ne viđate obitelj i prijatelje jer vaš partner to ne odobrava ili jer kaže da vi trebate samo 
jedno drugo 

Redovito izabirete mjesto izlaska ili druženja sukladno partnerovim željama 

Često mislite kako trebate biti veoma oprezni kako ne bi razljutili partnera 

Koristite alkohol ili droge kako bi pobjegli od realnosti 

Često sumnjate u svoje sposobnosti i osjećate se nemoćnom 

Mislite da je djeci potreban otac ma kakav on bio 

Bojite se osude okoline 

Čini vam se da se život nikada neće promijeniti, da izlaza nema 


Živjeti slobodno i bez nasilja ljudsko je pravo! 


9. Nasilje se može zaustaviti - prijavite nasilje 


Ako ste doživjeli nasilje (fizičko, psihičko, seksualno, ekonomsko) ili ga svakodnevno 
proživljavate - prijavite nasilje! 


Nazovite policiju pozivom na broj 192 ili nazovite telefonski broj policijske postaje. Možete 
nazvati i broj 112i reći što vam se događa i zatražite policijsko postupanje zbog nasilja u obitelji. 
Ako iz bilo kojeg razloga niste u mogućnosti telefonski prijaviti nasilje možete osobno otići do 
policijske postaje i to učiniti. 


Ukoliko iz nekih razloga osjećate nelagodu, strah, neugodnost od kontaktiranja policije, 
nasilje možete prijaviti policiji i posredstvom službe socijalne skrbi, zdravstvene ustanove, te 
drugih nadležnih tijela (obiteljske prevencije i zaštite, odgoja i obrazovanja) i organizacijama 
civilnog društva koje rade na zaštiti žrtava nasilja. 


Važno je znati! 


Postupanje policije 

Temeljna je dužnost policije prekinuti nasilje i pružiti pomoć žrtvi. 

Policijski djelatnik je dužan uzeti vašu izjavu i na zapisnik, uz osobne podatke vas i nasilnika, 
važno je da policiji pružite/kažete sve važne obavijesti o vašem slučaju. Opišite slučaj nasilja, 
je li je netko bio prisutan (djeca, susjedi, rodbina i dr.), ja li se to već prije događalo, kada i kako, 
je li i druge vama bliske osobe znaju za te događaje, je li počinitelj sklon nasilju i prema drugim 
članovima obitelji, je li je prije procesuiran ili kažnjavan za slična djela, posjeduje li oružje, je li 
je sklon alkoholu ili drogama. Ukoliko imate djecu neizostavno recite jesu li su i ona bila žrtve 
nasilja i jesu li su bili svjedoci nasilja nad vama. 


Posjetite liječnika 

Ako imate fizičke povrede važno je otići liječniku u neku od zdravstvenih ustanova: bolnicu, 
privatnu liječničku ordinaciju ili dom zdravlja prema mjestu stanovanja. Nužno je da zaliječite 
povrede, ali je isto tako važno radi daljnjih sudskih postupaka i procesa dokazivanja dobiti 
povijest bolesti, tj. potvrdu o povredama. To će vam biti potrebno ukoliko se odlučite na privatnu 
tužbu, prekršajnu prijavu ili prijedlog za progon. Nužno je iskreno reći liječniku da ste povrede 
zadobili zlostavljanjem, a to bi vas liječnik i sam trebao pitati, no u slučaju da vas ne pita recite 
sami kako bi se povrede zabilježile u dokumentaciju. 


U slučaju seksualnog zlostavljanja trebali biste odmah otići liječniku prije nego što nešto 
popijete, pojedete i prije pranja. Najbolje bi bilo odmah se javiti na pregled ginekologu i liječniku. 

Bez samopouzdanja svaki korak izgleda nemoguć-oslobodite se krivnje! 
Učinite nešto za svoje samopoštovanje ! 


Ne zaboravite 


Vi ste vrijedna osoba i imate pravo na život bez nasilja i omalovažavanja 

Vi niste krivi za to što vam se događa i ne zaslužujete da vas se zlostavlja 

Nasilnik je odgovoran za nasilje koje je izvršio i time je počinio zakonom kažnjivo djelo 
Materijalne stvari su nadoknadive, no vaša sigurnost, osobnost i zdravlje nisu 

Nije u vašem interesu tajiti da vas partner zlostavlja - recite to drugima, vodite dnevnik 
Nemojte vjerovati da ste takvi kakvom vas smatra vaš partner. 

Odgovorni ste samo za svoje postupke, a ne i za postupke vašeg partnera 

Tražite pomoć i dozvolite da vam drugi pomognu. Nitko ne može “raskinuti vezu" 
umjesto vas ali, vam može pružiti podršku u trenucima slabosti 


Prijavite nasilje - jer nitko ne zaslužuje život u nasilju! 


26 9 Priručnik za žrtve i svjedoke u kaznenom postupku 


10. Sudjelovanje žrtve u svojstvu svjedoka/oštećenog 
u sudskom procesu 


Kratki podsjetnik s osnovnim pojmovima i smjernicama za žrtve nasilja u tijeku sudskog 
procesa. 


Svjedok 

Vi kao žrtva obiteljskog nasilja biti ćete pozvani na sud u svojstvu svjedoka. Vaša je 
građanska dužnost svjedočiti te se morate odazvati pozivu na sud. Zakon propisuje posebnu 
»plagodat nesvjedočenja“ uskom krugu rodbine okrivljenog (bračni drug, izvanbračnom 
partneru, rođaci u uspravnoj lozi, u pobočnoj do drugog stupnja te rođaci po tazbini zaključno s 
drugim stupnjem) 

Ukoliko bi vam svjedočenje predstavljalo izniman napor i nelagodu vi kao žrtva obiteljskog 
nasilja stoga možete iskoristiti navedenu blagodat te odbiti svjedočenje, ali morate znati koja 
druga dokazna sredstva stoje sudu na raspolaganju u svrhu dokazivanja čina nasilja (medicinska 
dokumentacija, izjave svjedoka, očevidaca...) jer ukoliko ne postoje drugi dokazi osim vašeg 
iskaza sud neće moći utvrditi što se dogodilo te će počinitelja osloboditi zbog nedostatka 
dokaza. 


Zaštita svjedoka 

Odredbe Zakona o kaznenom postupku (ZKP) predviđaju zaštitu svjedoka. 

Najjednostavnija definicija svjedoka: svjedok je osoba različita od okrivljenika, a za koju je 
vjerojatno da će moći dati obavijesti o činjenicama koje su predmetom utvrđivanja u kaznenom 
postupku i koju je sud pozvao da o njima da svoj iskaz. 

Važan čimbenik u zaštiti svjedoka je obveza čuvanja tajne o svjedoku, isključivanje javnosti s 
glavne rasprave, ograničenje snimanja rasprave, mjere za održavanje rada u sudnici, određivanje 
mjera opreza zabrane približavanja i zabrane uspostavljanja ili održavanja veze s određenom 
osobom (čl.90 st.2.t.4.ZKP) 

Za maloljetne svjedoke ili djecu predviđeni su drugi, posebni načini zaštite vezani uz njihovo 
ispitivanje. 

Oštećena stranka u postupku - žrtva 

Kao oštećena stranka u postupku možete angažirati svog odvjetnika, a ukoliko nemate 
financijskih sredstava možete zatražiti besplatnu pravnu pomoć. Možete koristiti i usluge 
nevladinih organizacija koje se bave problemima obiteljskog nasilja i imaju volontere ili 
zaposlenike koji vam mogu dati pravni inicijalni savjet i uputiti vas u ostvarivanje vaših prava. 

Kao oštećenik/ica, vi imate položaj sudionika u postupku te sve do završetka postupka 
pred sudom možete staviti zahtjev da sud obveže okrivljenika na naknadu štete koja vam je 
prouzročena nasiljem. Možete predlagati izvođenje potrebnih dokaza, postavljati pitanja kako 
okrivljeniku, tako i svjedocima i vještacima. 

Važno je naglasiti da na presude sudova bile one optužujuće, oslobađajuće ili odbijajuće te 
na izbor i visinu određene sankcije u osuđujućoj presudi, vi kao žrtva i oštećena strana nemate 
pravo žalbe. 

Naknada štete za obiteljsko nasilje 

Naknadu štete možete ostvariti upućivanjem zahtjeva za naknadu štete (materijalne - nastale 
uništenjem stvari i imovine ili nematerijalne - nastale kao rezultat tjelesnog i psihičkog nasilja 
kroz pretrpljene bolove, strah, uzrokovanu invalidnost, naknadu za tuđu pomoć i njegu...). 

Zahtjev možete zatražiti tijekom prekršajnog i kaznenog postupka, a možete ga zatražiti 
i kasnije u posebnoj građanskoj parnici pred nadležnim općinskim sudom. Prije pokretanja 
zahtijeva savjetujte se sa stručnom pravnom osobom kako biste razmotrili mogućnosti naplate. 


11. Pružanje pomoći i podrške tijekom sudskog procesa 


Žrtva ste teškog kaznenog djela? 
Pozvani ste svjedočiti na sud? 


Biti žrtva ili svjedok često može biti neugodno iskustvo, pogotovo kada imate osjećaj da ste 
u beznadnoj situaciji. Odjeli za organiziranje i pružanje podrške svjedocima i žrtvama, nevladine 
udruge i javne institucije ovdje su da bi vam pomogle. 

Podršku i pomoć svjedocima i žrtvama pružamo u odjelima na Županijskim sudovima u 
Zagrebu, Vukovaru, Osijeku, Zadru, Splitu, Sisku ili Rijeci, te na Općinskom kaznenom sudu u 
Zagrebu. Svrha ureda je olakšati stresne situacije svjedočenja i boravka na sudu. Odjeli pružaju 
praktične informacije o kaznenim postupcima i pružaju emocionalnu podršku. 


Projekt ,Potpora razvoju sustava za podršku svjedocima i žrtvama u Republici Hrvatskoj“ 
provodi Program Ujedinjenih naroda za razvoj (UNDP) u suradnji s Ministarstvom pravosuđa u 
Republici Hrvatskoj. 


Što znači biti žrtva ili svjedok? 


Tko su žrtve? 


Žrtve kaznenog djela su osobe koje zbog počinjenja kaznenog djela trpe fizičke i duševne 
posljedice, imovinsku štetu ili bitnu povredu temeljnih prava i sloboda. 


Tko su svjedoci? 

Kao svjedoci pozivaju se osobe za koje je vjerojatno da će moći dati obavijesti o kaznenom 
djelu i počinitelju i o drugim važnim okolnostima. Svaka osoba koja se poziva kao svjedok dužna 
je odazvati se pozivu, a ako ovim Zakonom nije drukčije propisano, obvezna je i svjedočiti. 


Bez svjedoka nema pravde 


Odjel za organiziranje i pružanje podrške svjedocima i žrtvama 

Od 01. svibnja 2008. godine započeli su s radom Odjeli za organiziranje i pružanje podrške 
svjedocima i žrtvama (do 01.11.2009. pod nazivom Uredi za podršku svjedocima i žrtvama) 
kao rezultat zajedničkog pilot projekta Ministarstva pravosuđa i Programa Ujedinjenih naroda 
za razvoj. 

Osnovne zadaće Odjela su: 

- pružanje emocionalne podrške svjedocima/oštećenicima prije, tijekom i nakon sudskog 
postupka, 

- < pružanje praktičnih informacija svjedocima, oštećenicima i članovima njihovih obitelji, 

- standardizacija postupaka/postupanja s oštećenicima i svjedocima, 

- odabir, edukacija i koordinacija rada volontera koji pružaju podršku. 


Podrška se pruža svjedocima i oštećenicima prije, tijekom i nakon dolaska na sud. Već od 
trenutka primanja poziva svjedok/oštećenik se može obratiti službenicima Ureda putem telefona 
ili osobno. Po dolasku na sud službenici Odjela i volonteri pričekati će oštećenika/svjedoka na 
ulazu u zgradu suda. Smjestit će ga u zasebnu čekaonicu koja je namijenjena isključivo njima 
gdje će im u opuštenoj atmosferi dati odgovore na sva pitanja vezana uz osnove sudskog 
postupka te objasniti što ih sve čeka u sudnici. U slučaju da svjedok/oštećeni izrazi potrebu, 
službenik/volonter će ga otpratiti i provesti vrijeme s njim u sudnici. Kada svjedok/oštećenik 
završi s davanjem iskaza, službenik Odjela, po potrebi, može ga informirati gdje može potražiti 
stručnu pomoć - psihološko savjetovanje ili sl. 


Važno je napomenuti da službenici za podršku kao i volonteri ne daju pravne savjete, niti 
provode psihološko savjetovanje ili psihoterapiju, ne razgovaraju o sadržaju iskaza svjedoka ili 
oštećenika. 


12. Pravna regulativa i međunarodni standardi 


Pravna regulativa RH 

* Ustav Republike Hrvatske 

* Kazneni zakon 

* Zakon o kaznenom postupku 

* Zakon o zaštiti od nasilja u obitelji 

* Obiteljski zakon 

* Prekršajni zakon 

* Zakon oistospolnim zajednicama 

* Zakon oravnopravnosti spolova 

* Zakon o zaštiti svjedoka 

* Zakon o sudovima za mladež 

* Nacionalna politika za promicanje ravnopravnosti spolova 
* Poglavlje V uklanjanje Obiteljskog nasilja 

* Nacionalna strategija i Protokol zaštite od nasilja u obitelji 

Međunarodni standardi u svezi zaštite od nasilja 


Opća deklaracija o pravima čovjeka (1948.g.) 

Europska konvencija o ljudskim pravima (1950) 

Međunarodni pakt o građanskim i političkim pravima UN-a (1966.g.) 

Konvencija o uklanjanju svih oblika diskriminacije žena UN-a (1997. g.) 

- tzv. CEDAW ili Ženska konvencija 

Konvencija o pravima djeteta UN-a (1989. g.) 

Povelja o osnovnim načelima pravde za žrtve kriminaliteta i zlouporabe moći UN-a 
Okvirna odluka Vijeća o položaju žrtava u kaznenim procedurama (EV, 2001. g.) 
Preporuka VE o socijalnim mjerama u svezi s nasiljem u obitelji (No. R (90)2) 
Preporuka VE No. R (2002)5 o zaštiti žena od nasilja (No. R (2002)5) 

Deklaracije i rezolucije usvojene na 3. Europskoj ministarskoj konferenciji Vijeća Europe 
(1993.) o jednakosti žena i muškaraca 

Deklaracija UN-a o uklanjanju nasilja protiv žena (1993.) 

Pekinška platforma djelovanja usvojena na 4. Svjetskoj konferenciji žena (1995.) 
Istambulska konvencija 


Istambulska konvencija 


Nasilje nad ženama označava kršenje ljudskih prava i oblik diskriminacije nad ženama i 
predstavlja sva djela rodno zasnovanog nasilja ..... 

Nasilje u obitelji označava svako djelo fizičkog, psihičkog , seksualnog, ekonomskog 
nasilja do kojeg dođe u obitelji ili kućanstvu odnosno bivših i sadašnjih supružnika..... 


Države snose odgovornost za poštivanje, zaštitu i ostvarivanje ljudskih prava svih svojih 
građana. 

Države moraju osigurati poduzimanje svih opravdanih mjera u cilju sprječavanja, istraživanja 
i kažnjavanja nasilja u obitelji inad ženama. 


/ | Kazneni 
& postupak 

Predgovor 


U Republici Hrvatskoj trenutno djeluje sedam Ureda za podršku žrtvama i svjedocima. 

Cilj ureda je pružanje emotivne podrške i praktičnih informacija osobama koje svjedoče u 
sudskim postupcima jer biti svjedok ili žrtva ozbiljnog zločina je emocionalno i traumatično 
iskustvo, a sudjelovanje u sudskom postupku je velikoj većini ljudi nepoznanica. 

Svjedocima i žrtvama pripada središnje mjesto u sudskim postupcima, jer bez njihovog 
sudjelovanja često ne bi niti bilo sankcioniranja počinitelja kaznenog djela. 

Naime, o iskazu svjedoka i žrtve u znatnoj mjeri ovisi ishod postupka. Dolazak na sud, 
naročito prvi puta, stresno je iskustvo, pogotovo za osobu koja je već traumatizirana time što je 
svjedočila ili bila žrtva počinjenog kaznenog djela. 

Savjetnici u Uredu svjedocima pružaju potrebne informacije o tijeku sudskog postupka. Žrtve 
i svjedoke najčešće zanima što će ih sudac pitati, tko će ih sve ispitivati, tko će biti prisutan u 
sudnici, hoće li se susresti s okrivljenikom, koliko dugo traje ročište/rasprava, moraju li pristupiti 
svjedočenju, a zanimaju ih i prava koja imaju (naknada troškova...). 

Prva četiri Ureda otvorena su pri županijskim sudovima u Osijeku, Vukovaru, Zadru i Zagrebu 
tijekom 2008. i 2009. godine zahvaljujući djelovanju Ministarstva pravosuđa - Uprave za 
probaciju i podršku žrtvama i svjedocima, a u sklopu sustavne reforme pravosuđa u Republici 
Hrvatskoj i približavanja temeljnim načelima pravnog sustava Europske Unije. 

Uredi u Rijeci, Sisku i Splitu započeli su s radom 1. siječnja 2011. godine. 

Od 2008. godine do danas ovih je sedam ureda pružilo podršku i savjetovanje za gotovo 
6.000 svjedoka (izvor: www.pravosudje.hr). 

Podrška i informacije koje se pružaju svjedocima i žrtvama besplatne su, a sve što je u Uredu 
izrečeno ostaje povjerljivo. 

U uredima rade mali stručni timovi kojima pomaže preko 100 posebno educiranih volontera, 
a planira se i otvaranje novih ureda. 

Praktične informacije o kaznenim postupcima i podršci građani mogu se pronaći na posebnoj 
web stranici, dostupnoj na ulaznoj adresi Ministarstva pravosuđa: www.mprh.hr, kao i na 
brojevima telefona službi za podršku žrtvama i svjedocima u sedam gradova: Sisak: 044/525- 
731; Rijeka: 051/355-645; Split: 021/387- 543; Zadar: 023/203-640; Osijek: 031/228-500; 
Vukovar: 032/452-529 i Zagreb: 01/480-1062. 

S obzirom na činjenicu da na području Virovitičko-podravske županije ne djeluje niti jedan 
od ovih ureda, namjera autora prilikom izrade ove brošure bila je na prihvatljiv i ne-Znanstven 
način približiti građanstvu bitne odredbe važećeg kazneno-postupovnog zakona koji se odnose 
na svjedoke i žrtve/oštećenike kaznenih djela te pomoći u stvaranju predodžbe kako izgleda 
kazneni postupak. 

Nastavno na odredbe o kaznenom postupku, imajući u vidu da velik broj korisnika 
savjetovališta udruge S. O. S. iz Virovitice postavlja pitanja o pravima iz sustava socijalne skrbi, 
u ovoj brošuri sačinjen je i pregled odredbi važećeg Zakona o socijalnoj skrbi. 

Kako izgleda sudnica i gdje tko sjedi? 





Tumač brojeva: 


1. Mjesto na kojem sjedi/stoji osoba koja daje iskaz u postupku, 

2. Mjesto na kojem sjedi sudac/sudsko vijeće (da li će u postupku suditi jedan sudac ili 
vijeće sudaca ovisi o težini kaznenog djela koje je počinjeno; sastav suda propisan je 
zakonom), 

3. Mjesto na kojem sjedi zapisničar (osoba koja upisuje iskaze saslušanih osoba i tijek 

radnji u postupku na temelju sučevog diktiranja), 

. Mjesto na kojem sjedi državni odvjetnik (zastupnik optužbe), 

. Mjesto na kojem sjedi branitelj okrivljenika, 

. Mjesto na kojem sjedi okrivljenik, 

. Mjesto na kojem sjede oštećenici (osobe koje su oštećene kaznenim djelom, odnosno 
na čiju štetu je počinjeno kazneno djelo ukoliko prisustvuju raspravi; može ih zastupati 
odvjetnik pa je njihova nazočnost u sudnici potrebna samo kad daju iskaz u postupku) i 
svjedoci ako žele ostati u sudnici nakon davanja iskaza. 

1. Kazneno-pravni sustav Republike Hrvatske 


Temeljni zakon u Republici Hrvatskoj kojim je reguliran sustav kaznenih djela (što je uopće 
kazneno djelo i koja sve kaznena djela postoje) i sankcija koje se mogu izreći počiniteljima 
kaznenih djela je Kazneni zakon (»Narodne novine«, br. 125/11, 144/12, 56/15 i 61/15). 

Tijek kaznenog postupka prema počiniteljima kaznenih djela, od postupanja policije kada 
postoji osnova sumnje da je kazneno djelo počinjeno pa do sudskog postupka, donošenja 
presude, mogućnosti izjavljivanja pravnih lijekova protiv presude u kaznenom postupku, reguliran 
je odredbama Zakona o kaznenom postupku (»Narodne novine«, br. 152/08, 76/09, 80/11, 
121/11,91/12,143/12, 56/13, 145/13, 152/14; dalje ZKP). 

Primjena tzv. ,novog ZKP-a“ započela je 1. rujna 2011. godine, a svrha ovog rada je predočiti 
položaj svjedoka/žrtve/oštećenika u ozračju zakonskih izmjena. 


1.1. Značenje zakonskih izraza (ZKP) 


provedena hitna dokazna radnja, 

- okrivljenik je osoba protiv koje je doneseno rješenje o provođenju istrage ili osoba koja 
je obaviještena o provođenju dokaznih radnji za kazneno djelo za koje je propisana 
novčana kazna ili kazna zatvora do pet godina, osoba protiv koje je podnesena privatna 
tužba i osoba protiv koje je presudom izdan kazneni nalog, 

- optuženik je osoba protiv koje je optužnica potvrđena ili je povodom privatne tužbe 
određena rasprava, 

- osuđenik je osoba za koju je pravomoćnom presudom utvrđeno da je kriva za određeno 
kazneno djelo, 

- uhićenje je prisilno zadržavanje neke osobe pod sumnjom da je počinila kazneno djelo, 

- uhićenik je osoba prema kojoj je primijenjena mjera uhićenja, 

-  pritvorenik je osoba protiv koje se primjenjuje mjera pritvora, 

- žrtva kaznenog djela je osoba koja zbog počinjenja kaznenog djela trpi fizičke i duševne 
posljedice, imovinsku štetu ili bitnu povredu temeljnih prava i sloboda, 

- oštećenik je osim žrtve i druga osoba čije je kakvo osobno ili imovinsko pravo 
povrijeđeno ili ugroženo kaznenim djelom, a sudjeluje u svojstvu oštećenika u kaznenom 
postupku, 

- stranke su tužitelj i okrivljenik, 

- oštećenik kao tužitelj je osoba koja je preuzela progon od državnog odvjetnika koji nije 
pokrenuo ili je odustao od kaznenog progona, 

- privatni tužitelj je osoba koja je podnijela privatnu tužbu radi progona kaznenih djela za 
koja se progoni po privatnoj tužbi, 

- tužitelj je državni odvjetnik, oštećenik kao tužitelj i privatni tužitelj, 

- opunomoćenik je odvjetnik (može ga zamijeniti odvjetnički vježbenik uz uvjete 
predviđene zakonom). 

- branitelj je odvjetnik (može ga zamijeniti odvjetnički vježbenik uz uvjete predviđene 

zakonom), 

- sud je sudbeno tijelo koje donosi odluku, provodi određenu radnju ili pred kojim se vodi 
postupak, 

- istražitelj je osoba koja je prema posebnom propisu donesenom na osnovi zakona 
ovlaštena provoditi dokazne i druge radnje, 

- zajednica je izvanbračna zajednica i istospolna zajednica. Izvanbračna zajednica je 
životna zajednica žene i muškarca koji nisu u braku, a koja traje dulje vrijeme, ili takva 
zajednica koja traje kraće vrijeme ako je u njoj rođeno zajedničko dijete. Istospolna 
zajednica je zajednica koja je uređena zakonom, 

- tijelo koje vodi postupak u prethodnom postupku je državni odvjetnik, koji postupa prije 
podizanja optužnice te sud kada provodi istragu i dokazno ročište. Nakon podizanja 
optužnice ili privatne tužbe, tijelo koje vodi postupak je sud. 





1.2. Tijek kaznenog postupka 
Kazneni postupak se provodi na zahtjev ovlaštenog tužitelja. 


Za djela za koja se progoni po službenoj dužnosti ovlašteni tužitelj je državni odvjetnik 
(primjerice ubojstvo, teška tjelesna ozljeda, ucjena, otmica, prijevara, iznuda), a za djela za koja 
se progoni po privatnoj tužbi ovlašteni tužitelj je privatni tužitelj (uvreda, kleveta). 


Državni odvjetnik je dužan poduzeti kazneni progon ako postoje osnove sumnje daje određena 
osoba počinila kazneno djelo za koje se progoni po službenoj dužnosti i nema zakonskih smetnji 
za progon te osobe. 

Za kaznena djela propisana zakonom državni odvjetnik poduzima kazneni progon samo na 
prijedlog oštećenika (primjerice silovanje koje počini bračni/izvanbračni drug). 


Kazneni progon započinje pravomoćnošću rješenja o provođenju istrage, potvrđivanjem 
optužnice ako istraga nije provedena, određivanjem rasprave na temelju privatne tužbe, 
donošenjem presude o izdavanju kaznenog naloga. 


Kazneni progon završava odustajanjem državnog odvjetnika ili drugog ovlaštenog tužitelja 
od progona ili sudskom odlukom. 


Ako državni odvjetnik ustanovi da nema osnova za pokretanje ili provođenje kaznenog 
progona, na njegovo mjesto može stupiti oštećenik kao tužitelj uz uvjete određene 
zakonom. 


1.3. Prava žrtve/oštećenika u kaznenom postupku 


Policija, istražitelj, državno odvjetništvo i sud dužni su postupati s posebnim obzirom prema 
žrtvi kaznenog djela, skrbiti za interese žrtve pri donošenju odluka o poduzimanju kaznenog 
progona protiv okrivljenika, odnosno pri poduzimanju radnji u kaznenom postupku u kojima žrtva 
mora osobno sudjelovati, poučiti je na prava regulirana odredbama članaka 43. - 46. ZKP-a. 


Temeljem članka 43. ZKP-a žrtva kaznenog djela ima: 

1. pravo na djelotvornu psihološku i drugu stručnu pomoć i potporu tijela, organizacije ili 
ustanove za pomoć žrtvama kaznenih djela u skladu sa zakonom 

2. pravo sudjelovati u kaznenom postupku kao oštećenik 

3. pravo na obavijest od državnog odvjetnika o poduzetim radnjama povodom njezine 
prijave i podnošenje pritužbe višem državnom odvjetniku 

4. druga prava propisana zakonom. 


U skladu s posebnim propisima, žrtva kaznenog djela za koje je propisana kazna zatvora od 
pet ili više godina ima pravo ako trpi teža psihofizička oštećenja ili teže posljedice kaznenog djela 
na stručnu pomoć savjetnika na teret proračunskih sredstava prije davanja iskaza u kaznenom 
postupku te pri podnošenju imovinskopravnog zahtjeva. 


Žrtva kaznenog djela nasilja počinjenog s namjerom ima pravo na novčanu naknadu iz 
sredstava državnog proračuna u skladu s posebnim zakonom. Ako je žrtva prethodno ostvarila 
imovinskopravni zahtjev uzet će se u obzir njegova visina pri odmjeravanju novčane naknade, 
a tako će postupiti i sud pri dosuđivanju imovinskopravnog zahtjeva ako je žrtva prethodno 
ostvarila novčanu naknadu iz sredstava državnog proračuna. 

Sud, državno odvjetništvo, istražitelj ili policija dužni su pri poduzimanju prve 
radnje u kojoj sudjeluje, obavijestiti žrtvu o navedenim pravima, o pravima koja ima 
kao oštećenik, a ako je žrtva dijete, tada i da ima pravo na: 


1. opunomoćenika na teret proračunskih sredstava 

2. pratnju osobe od povjerenja prilikom sudjelovanja u radnjama 
3. tajnost osobnih podataka 

4. isključenje javnosti. 


Sud, državni odvjetnik, istražitelj i policija moraju prema djetetu, žrtvi kaznenog djela, 
postupati posebno obzirno imajući na umu dob, ličnost i druge okolnosti kako bi se izbjegle 
štetne posljedice za odgoj i razvoj djeteta. Pri postupanju prema djetetu žrtvi nadležna tijela 
prvenstveno će se rukovoditi najboljim interesom djeteta. 





Žrtva kaznenog djela protiv spolne slobode i spolnog ćudoređa ima uz sva ova 
prava i pravo: 


. prije ispitivanja razgovarati sa savjetnikom, na teret proračunskih sredstava 

. daju u policiji i državnom odvjetništvu ispituje osoba istog spola 

. dase ispita uz prisutnost osobe od povjerenja 

. uskratiti odgovor na nepotrebna pitanja koja se odnose na strogo osobni život žrtve 

. zahtijevati da bude ispitana putem audio-video uređaja 

. na tajnost osobnih podataka 

. zahtijevati isključenje javnosti s rasprave, o čemu su je prije prvog ispitivanja dužni 
poučiti sud, državni odvjetnik, istražitelj i policija. 

Žrtva koja nije obaviještena o pravu da u postupku sudjeluje kao oštećenik ima pravo prijaviti 
se kao oštećenik do podizanja optužnice policiji ili državnom odvjetništvu, a do završetka 
rasprave sudu. Prijavu će sud odbaciti ako je očigledno neosnovana ili je podnesena nakon 
okončanja rasprave. 


U kaznenom postupku oštećenik ima pravo: 

1. služiti se vlastitim jezikom uključujući i znakovni jezik gluhih i gluhoslijepih ina pomoć 
tumača ako ne razumije ili se ne služi hrvatskim jezikom, odnosno prevoditelja ili tumača 
znakovnog jezika ako se radi o gluhom ili gluhoslijepom oštećeniku 

2. podnijeti prijedlog za ostvarivanje imovinskopravnog zahtjeva te privremenih mjera 

osiguranja 

. na punomoćnika 

. upozoravati na činjenice i predlagati dokaze 

. prisustvovati dokaznom ročištu 

. prisustvovati raspravi i sudjelovati u dokaznom postupku te iznijeti završni govor 

. izvršiti uvid u spis 

. zatražiti obavijest od državnog odvjetnika o poduzetim radnjama povodom njegove 

prijave i podnijeti pritužbu višem državnom odvjetniku 

9. podnijeti žalbu 

10. podnijeti prijedlog za progon i privatnu tužbu sukladno odredbama Kaznenog zakona 

11. biti obaviješten o odbacivanju kaznene prijave ili odustajanju državnog odvjetnika od 
kaznenog progona 

12. preuzeti kazneni progon umjesto državnog odvjetnika 

13. zatražiti povrat u prijašnje stanje 

14. biti obaviješten o ishodu kaznenog postupka. 

Mjesna nadležnost suda u kaznenom postupku 

Ne ulazeći detaljno u širok skup pravila o kojima ovisi mjesna nadležnost sudova, valja 
naglasiti OPĆE PRAVILO određivanja mjesne nadležnosti, a to je da je mjesno nadležan u pravilu 
sud na čijem je području kazneno djelo počinjeno ili pokušano. 

Privatna tužba može se podnijeti i sudu na čijem području okrivljenik ima prebivalište ili 
boravište. 


1.4. Državni odvjetnik 


Glavna dužnost državnog odvjetnika je progon počinitelja kaznenih djela za koja se progoni 
po službenoj dužnosti. 


Državni odvjetnik ima ovlast poduzimanja potrebnih radnji radi otkrivanja kaznenih djela i 
pronalaženja počinitelja, poduzimanja izvida kaznenih djela, nalaganja i nadzora provođenja 
pojedinih izvida radi prikupljanja podataka važnih za pokretanje istrage, odlučivanja o 
odbacivanju kaznene prijave, odgodi i odustajanju od kaznenog progona, pokretanja i vođenja 

istrage, provođenja i nadzora provođenja dokaznih radnji, podizanja i zastupanja optužnice te 
predlaganja izdavanja kaznenog naloga pred nadležnim sudom, sporazumijevanja s okrivljenikom 
o priznanju krivnje i kazni i drugim mjerama, predlaganja i izvođenja dokaza na raspravi, davanja 
izjava da neće poduzeti kazneni progon, podnošenja žalbi protiv nepravomoćnih sudskih odluka 
i izvanrednih pravnih lijekova protiv pravomoćnih sudskih odluka, poduzimanja potrebnih radnji, 
nalaganja i nadzora izvida radi utvrđivanja i pronalaženja imovine stečene kaznenim djelom, 
predlaganja mjera osiguranja i predlaganja oduzimanja imovinske koristi, sudjelovanja u 
postupku povodom zahtjeva za sudsku zaštitu protiv odluke ili radnje tijela uprave nadležnog 
za izvršenje kazne ili mjere oduzimanja slobode izrečene pravomoćnom presudom u kaznenom 
postupku te donošenja odluka i poduzimanja drugih zakonom predviđenih mjera. 


Za progon kaznenih djela za koja je propisana kazna zatvora do deset godina u 
pravilu je nadležno općinsko državno odvjetništvo, a suđenje počinitelju kaznenog 
djela vodi općinski sud. To su primjerice: 

teška tjelesna ozljeda 

zlostavljanje djeteta i maloljetne osobe 
nasilje u obitelji 

krađa, provala itd. 


Za progon kaznenih djela za koja je propisana kazna zatvora preko deset 
godina nadležno je županijsko državno odvjetništvo, a sudski postupak se vodi u 
županijskom sudu. To su primjerice: 

ubojstvo 
silovanje 
spolni snošaj s djetetom itd. 


Državni odvjetnik ocjenjuje sve navode kaznene prijave te po potrebi od policije, centra 
za socijalnu skrb, zdravstvene ustanove i drugih traži dodatne informacije. Na osnovi svih 
prikupljenih podataka državni odvjetnik odlučuje hoće li kaznenu prijavu odbaciti ili predmet 
uputiti općinskom ili županijskom sudu na nadležni postupak. 


1.5. Kaznena djela za koja se progoni po prijedlogu 


Za kaznena djela za koja se progoni po prijedlogu, prijedlog za progon mora se podnijeti 
državnom odvjetništvu u roku od tri mjeseca od dana kad je ovlaštena fizička ili pravna osoba 
saznala za kazneno djelo i počinitelja. 


Dijete koje je navršilo šesnaest godina može i samo podnijeti prijedlog za progon. 


Ako oštećenik umre u tijeku roka za podnošenje prijedloga za progon ili u tijeku postupka, 
njegov bračni i izvanbračni drug, djeca, roditelji, braća i sestre, posvojitelj i posvojenik mogu u 
roku od tri mjeseca poslije njegove smrti podnijeti prijedlog za progon ili tužbu, odnosno dati 
izjavu da postupak nastavljaju. 

Oštećenik može svojom izjavom tijelu koje vodi postupak odustati od prijedloga za progon do 
završetka rasprave. U tom slučaju gubi pravo da ponovno podnese prijedlog. 


Ako je oštećenik dijete ili osoba koja je lišena poslovne sposobnosti, njegov zakonski 
zastupnik ovlašten je davati sve izjave i poduzimati sve radnje na koje je prema ovom Zakonu 
ovlašten oštećenik. 


Dijete koje je navršilo šesnaest godina može samo davati izjave i poduzimati radnje u 
postupku. 


1.6. Oštećenik kao tužitelj 


Kad državni odvjetnik utvrdi da nema osnova za progon za kazneno djelo za koje se progoni 
po službenoj dužnosti ili kad utvrdi da nema osnova za progon protiv neke od prijavljenih osoba, 
dužan je u roku od osam dana o tome izvijestiti oštećenika i uputiti ga da može sam poduzeti 
progon. Tako će postupiti i sud ako je donio rješenje o obustavi postupka zbog odustajanja 
državnog odvjetnika od progona u drugim slučajevima. 


Oštećenik ima pravo poduzeti, odnosno nastaviti progon u roku od osam dana od primitka 
navedene obavijesti, ostajući pri optužnici koju je podigao državni odvjetnik ili podići novu 
optužnicu. 


Oštećenik koji nije upoznat da državni odvjetnik nije poduzeo progon ili da je odustao od 
progona može svoju izjavu da nastavlja postupak dati pred nadležnim sudom u roku od tri 
mjeseca od dana kad je doneseno rješenje o obustavi postupka, odnosno šest mjeseci od dana 
kad je državni odvjetnik odbacio prijavu. 


Kad državni odvjetnik, odnosno sud obavještava oštećenika da može poduzeti ili nastaviti 
progon, dostavit će mu i naputak koje radnje može poduzeti radi ostvarivanja toga prava, te mu 
u tu svrhu omogućiti razgledavanje i prepisivanje spisa te presnimavanje snimki. 


Ako oštećenik umre u tijeku postupka, njegov bračni, izvanbračni drug, djeca, roditelji, 
posvojenici, posvojitelji, braća i sestre mogu u roku od tri mjeseca od dana njegove smrti dati 
izjavu da postupak nastavljaju. 


U slučaju da državni odvjetnik odustane od optužbe na raspravi, oštećenik je dužan odmah 
se očitovati hoće li nastaviti progon. Ako oštećenik ne dođe na raspravu, a uredno je pozvan, ili 
mu se poziv nije mogao uručiti zbog neprijavljivanja sudu promjene adrese ili boravišta, smatrat 
će se da ne želi nastaviti progon. 


Predsjednik vijeća ili sudac pojedinac dopustit će povrat u prijašnje stanje oštećeniku koji 
nije uredno pozvan ili je uredno pozvan, a iz opravdanih razloga nije mogao doći na raspravu na 

kojoj je donesena presuda kojom se optužba odbija zbog odustajanja državnog odvjetnika od 
optužnice ako oštećenik u roku od osam dana od primitka presude podnese molbu za povrat u 
prijašnje stanje i ako u toj molbi izjavi da nastavlja progon. U tom slučaju zakazat će se ponovno 
rasprava i presudom donesenom na temelju nove rasprave ukinut će se prijašnja presuda. Ako 
uredno pozvani oštećenik ne dođe na novu raspravu, ostaje na snazi prijašnja presuda. 


Ako oštećenik u zakonskom roku ne pokrene ili ne nastavi progon ili ako oštećenik kao 
tužitelj ne dođe na raspravu iako je uredno pozvan, ili mu se poziv nije mogao uručiti zbog 
neprijavljivanja sudu promjene adrese ili boravišta, smatrat će se da je odustao od progona. 


Oštećenik koji je preuzeo kazneni progon ima ista prava koja ima državni odvjetnik. 


U postupku koji se vodi na zahtjev oštećenika koji je preuzeo kazneni progon, državni 
odvjetnik ima pravo do završetka rasprave sam preuzeti progon i zastupanje optužbe. 


Oštećeniku kao tužitelju kad se postupak vodi na njegov zahtjev za kazneno djelo za koje 
se prema zakonu može izreći kazna zatvora više od pet godina, može se, na njegovo traženje, 
postaviti opunomoćenik ako je to u interesu postupka i ako oštećenik kao tužitelj, prema svom 
imovnom stanju, ne može podmiriti troškove zastupanja. 

1.7. Privatni tužitelj 


Privatna tužba podnosi se nadležnom sudu. 

Privatni tužitelj može svojom izjavom sudu odustati od privatne tužbe do završetka rasprave. 
U tom slučaju on gubi pravo da ponovno podnese privatnu tužbu za to kazneno djelo. 

Privatni tužitelj ima ista prava koja ima državni odvjetnik, osim prava koja državnom 
odvjetniku pripadaju kao državnom tijelu. 


Za kaznena djela za koja se progoni po privatnoj tužbi tužba se mora podnijeti u roku od tri 
mjeseca od dana kad je ovlaštena fizička ili pravna osoba saznala za kazneno djelo i počinitelja. 

Ako je podignuta privatna tužba zbog kaznenog djela uvrede, okrivljenik može do završetka 
rasprave i poslije proteka naznačenog roka od tri mjeseca, podignuti tužbu protiv tužitelja koji ga 
je uvrijedio istom prilikom (protutužba). U takvu slučaju sud donosi jednu presudu. 

Kad je oštećenik podnio kaznenu prijavu ili prijedlog za progon, a u tijeku postupka se utvrdi 
da se radi o kaznenom djelu za koje se progoni po privatnoj tužbi, prijava, odnosno prijedlog 
smatra se kao pravovremena privatna tužba ako su podneseni u roku propisanom za privatnu 
tužbu. 


Za djecu i osobe koje su lišene poslovne sposobnosti privatnu tužbu podnosi njihov 
zakonski zastupnik. 

Dijete koje je navršilo šesnaest godina života može i samo podnijeti privatnu tužbu. 

Ako privatni tužitelj ne dođe na raspravu, iako je uredno pozvan ili mu se poziv nije mogao 
uručiti zbog neprijavljivanja sudu promjene adrese ili boravišta, smatrat će se da je odustao od 
tužbe. 


Predsjednik vijeća ili sudac pojedinac dopustit će povrat u prijašnje stanje privatnom 
tužitelju koji iz opravdanog razloga nije mogao doći na raspravu ili pravovremeno izvijestiti sud 
o promjeni adrese ili boravišta ako u roku od osam dana nakon prestanka smetnje podnese 
molbu za povrat u prijašnje stanje. 


Nakon proteka tri mjeseca od dana propuštanja ne može se tražiti povrat u prijašnje stanje. 


Protiv rješenja kojim se dopušta povrat u prijašnje stanje žalba nije dopuštena. 


1.8. Podnesci 


Privatne tužbe, optužnice, prijedlozi za progon, pravni lijekovi te druge izjave i priopćenja 
podnose se pisano ako zakonom nije drukčije propisano. 


Navedeni podnesci moraju biti razumljivi i sadržavati sve što je potrebno da bi se na temelju 
njih moglo postupiti. 

Tijelo koje vodi postupak će podnositelja podneska koji je nerazumljiv ili ne sadrži sve što 
je potrebno da bi se na temelju njega moglo postupati pozvati da podnesak ispravi, odnosno 
dopuni, a ako on to ne učini u određenom roku, podnesak će biti odbačen. 

U pozivu za ispravak, odnosno dopunu podneska podnositelj će biti upozoren na posljedice 
propuštanja. 


Važno je znati da se podnesci koji se dostavljaju protivnoj stranci predaju tijelu koje vodi 
postupak u dovoljnom broju primjeraka za to tijelo i drugu stranku. Ako takvi podnesci nisu 
predani u dovoljnom broju primjeraka, bit će umnoženi na trošak podnositelja. 


Sud će kazniti novčanom kaznom do 50.000,00 kuna, branitelja, opunomoćenika, zakonskog 
zastupnika, oštećenika, privatnog tužitelja, oštećenika kao tužitelja, istražitelja, svjedoka, 
vještaka ili drugu osobu koja sudjeluje u postupku koji u podneslu, elektroničkoj ispravi ili u 
usmenoj riječi odnosno na drugi način vrijeđa sud ili sudionika u postupku. 


O kažnjavanju odvjetnika, odnosno odvjetničkog vježbenika sud izvješćuje Hrvatsku 
odvjetničku komoru, a o kažnjavanju državnog odvjetnika ili njegovog zamjenika izvješćuje 
nadležnog državnog odvjetnika i Državno odvjetničko vijeće. 

1.9. Zapisnik 


O izjavama osoba koje su važne za kazneni progon ili za pokretanje kaznenog postupka te o 
drugim važnim radnjama prije započinjanja kaznenog postupka sastavlja se službena zabilješka 
o bitnom sadržaju izjave ili radnje. 

Zakonom je određeno kad se o radnji poduzetoj prije započinjanja kaznenog postupka 
sastavlja zapisnik i kad se ta radnja ima snimiti. 

O svakoj radnji poduzetoj tijekom postupka sastavit će se zapisnik istovremeno kad se radnja 
obavlja, a ako to nije moguće, onda neposredno nakon toga. 

Zapisnik se sastavlja tako da osoba koja poduzima radnju govori glasno zapisničaru što će 
unijeti u zapisnik. 

Osobi koja se ispituje može se dopustiti da sama kazuje odgovore u zapisnik. U slučaju 
zlouporabe to joj se pravo može uskratiti. 

U zapisnik se unosi naziv državnog tijela pred kojim se obavlja radnja, mjesto gdje se obavlja 
radnja, dan i sat kad je radnja započeta i završena, imena i prezimena prisutnih osoba i u kojem 
su svojstvu prisutne, te naznaka kaznenog predmeta u kojem se poduzima radnja. 

Zapisnik treba sadržavati bitne podatke o tijeku i sadržaju poduzete radnje. U zapisnik se 
unosi u obliku pripovijedanja samo bitni sadržaj danih iskaza i izjava. Pitanja se unose u zapisnik 
samo ako je potrebno da se razumije odgovor. Ako je potrebno, u zapisnik će se doslovno unijeti 
pitanje koje je postavljeno i odgovor koji je dan. 


Ispitana osoba, osobe koje su obvezno prisutne radnjama u postupku te stranke, branitelj i 
oštećenik, ako su prisutni, imaju pravo pročitati zapisnik ili zahtijevati da im se pročita. Na to 
ih je dužna upozoriti osoba koja poduzima radnju, a u zapisniku će se naznačiti je li upozorenje 
učinjeno i je li zapisnik pročitan. Zapisnik će se uvijek pročitati ako nije bilo zapisničara i to će 
se naznačiti u zapisniku. 


Zapisnik potpisuje ispitana osoba. Ako se zapisnik sastoji od više stranica, ispitana osoba 
potpisuje svaku stranicu. 

Na kraju zapisnika potpisat će se tumač, ako ga je bilo, svjedoci čija je prisutnost obvezna 
pri poduzimanju radnji, a pri pretrazi i osoba koja se pretražuje ili čiji se dom ili druge prostorije 
pretražuju, ako je prisutna. 

Osoba koja ne zna pisati umjesto potpisa stavlja otisak kažiprsta desne ruke, a zapisničar 
ispod otiska upisuje njezino ime i prezime. 


Ako ispitana osoba odbije potpisati zapisnik ili staviti otisak prsta, to će se zabilježiti u 
zapisniku i navesti razlog odbijanja. 
Ako je bilo prigovora u svezi sa sadržajem zapisnika, navest će se u zapisniku i ti prigovori. 


Novi Zakon o kaznenom postupku predviđa mogućnost snimanja rasprava i 
dokaznih radnji uređajima za audio-video ili audio snimanje. 


Tijelo koje provodi radnju prethodno će upozoriti osobe koje sudjeluju u radnji, da se radnja 
snima određenim tehničkim uređajem i da snimka može biti upotrijebljena kao dokaz u postupku. 


Prilikom snimanja mora se naznačiti pred kojim državnim tijelom se obavlja radnja, mjesto 
gdje se obavlja radnja, dan i sat kad je radnja započeta i završena, imena i prezimena prisutnih 
osoba i u kojem su svojstvu prisutne, u kojem kaznenom predmetu se poduzima radnja, moraju 
se uzeti podaci potrebni za identificiranje osobe čija se izjava snima i podatak u kojem svojstvu 
ta osoba daje izjavu. Kad se snimaju izjave više osoba, mora se osigurati da se iz snimke 

može jasno razaznati tko je dao koju izjavu. Na zahtjev ispitane osobe snimka će se odmah 
reproducirati, a ispravci ili objašnjenja te osobe će se snimiti. 

Sud ili državni odvjetnik može odrediti da se snimka u cijelosti ili djelomično prepiše. Prijepis 
će se pregledati, ovjeriti potpisom osobe koja je provela radnju i koja je sačinila prijepis. Prijepis 
će se priključiti spisu predmeta i ne predstavlja dokaz u postupku. 





1.10. Troškovi kaznenog postupka 


Troškovi kaznenog postupka su izdaci od započinjanja do njegova završetka, izdaci za 
dokazne radnje prije početka kaznenog postupka, te izdaci za pružanje pravne pomoći. 


Oni obuhvaćaju: 
1. troškove za svjedoke, vještake, tumače i stručne osobe, troškove tehničkog snimanja, 
troškove prepisivanja zvučnih snimki i troškove očevida, 
. podvozne troškove okrivljenika, 
. izdatke za dovođenje okrivljenika ili uhićene osobe, 
. podvozne i putne troškove službenih osoba, 
. troškove liječenja okrivljenika koji nema pravo na zdravstvenu zaštitu dok se nalazi 
u pritvoru ili istražnom zatvoru ili zdravstvenoj ustanovi na temelju odluke suda te 
troškove porođaja, 
6. paušalnu svotu (njen iznos se utvrđuje s obzirom na složenost i trajanje izvida i 
kaznenog postupka, 
7. nagradu i nužne izdatke branitelja, nužne izdatke privatnog tužitelja i oštećenika 
kao tužitelja i njihovih zakonskih zastupnika te nagradu i nužne izdatke njihovih 
opunomoćenika, 
8. nužne izdatke oštećenika i njegova zakonskog zastupnika te nagradu i nužne izdatke 
njegova opunomoćenika. 

Troškovi točaka 1. do 8., osim onih koji su nastali u tijelima koja se financiraju iz državnog 
proračuna, isplaćuju se iz sredstava tijela koje vodi kazneni postupak, a naplaćuju kasnije od 
osoba koje su ih dužne naknaditi prema odredbama ZKP-a. 


U presudi i rješenju kojim se obustavlja kazneni postupak odlučit će se tko će snositi troškove 
postupka. 


Okrivljenik, oštećenik, oštećenik kao tužitelj, privatni tužitelj, branitelj, zakonski zastupnik, 
opunomoćenik, svjedok, vještak, tumač i stručna osoba bez obzira na ishod kaznenog postupka, 
podmiruju troškove svog dovođenja, odgode dokazne radnje ili rasprave i druge troškove 
postupka koje su prouzročili svojom krivnjom te razmjerni dio paušalne svote, o čemu sud 
donosi posebno rješenje. 


Osoba koja je svjesno podnijela lažnu prijavu podmirit će troškove kaznenog 
postupka!!! 


Privatni tužitelj i oštećenik kao tužitelj obvezni su naknaditi troškove kaznenog postupka, 
nužne izdatke okrivljenika te nužne izdatke i nagradu njegova branitelja ako je postupak završen 
presudom kojom se okrivljenik oslobađa optužbe, ili presudom kojom se optužba odbija, ili 
rješenjem o obustavi postupka, osim ako je postupak obustavljen, odnosno ako je donesena 
presuda kojom se optužba odbija zbog smrti okrivljenika ili zato što je nastupila zastara 
kaznenog progona zbog odugovlačenja postupka koje se ne može pripisati u krivnju oštećenika 
kao tužitelja ili privatnog tužitelja. 


Isto tako, nagradu i nužne izdatke branitelja i opunomoćenika privatnog tužitelja ili 
oštećenika dužna je platiti zastupana osoba, bez obzira na to tko je prema odluci suda dužan 
podmiriti troškove kaznenog postupka, osim ako prema odredbama ZKP-a nagrada i nužni izdaci 
branitelja padaju na teret proračunskih sredstava. Ako je oštećeniku kao tužitelju bio postavljen 
opunomoćenik, nagrada i nužni izdaci branitelja isplatit će se branitelju iz proračunskih 
sredstava. 


Opunomoćenik koji nije odvjetnik nema pravo na nagradu, već samo na nužne izdatke. 

1.11. Imovinsko-pravni zahtjev 


Imovinskopravni zahtjev laički rečeno predstavlja zahtjev za naknadu štete počinjene 
kaznenim djelom, a o njemu sud odlučuje u kaznenom postupku na prijedlog ovlaštenih osoba 
(najčešće oštećenika), ali samo pod uvjetom da se zbog toga ne odugovlači kazneni postupak. 


U pravilu kazneni sud upućuje oštećenika da taj zahtjev ostvari u parnici. 


Prijedlog za ostvarivanje imovinskopravnog zahtjeva u kaznenom postupku podnosi se tijelu 
kojem se podnosi kaznena prijava ili sudu koji vodi postupak najkasnije do završetka dokaznog 
postupka pred prvostupanjskim sudom, s tim da je u prijedlogu potrebno određeno naznačiti 
svoj zahtjev i podnijeti dokaze. 


U kaznenom postupku prema odredbama koje vrijede za ovršni postupak mogu se na 
prijedlog ovlaštenika odrediti privremene mjere osiguranja imovinskopravnog zahtjeva nastalog 
zbog počinjenja kaznenog djela, o čemu u fazi istrage rješenje donosi sudac istrage, nakon 
podignute optužnice optužno vijeće, a na raspravi sud koji vodi raspravu. 


Stvari koje nedvojbeno pripadaju oštećeniku, a ne služe za utvrđivanje činjenice u kaznenom 
postupku, predat će se oštećeniku i prije završetka postupka. 


Stvari koje se imaju upotrijebiti za utvrđivanje činjenica oduzet će se privremeno i nakon 
završetka postupka vratiti vlasniku. 

1.12. Odluke u kaznenom postupku 


U kaznenom postupku odluke se donose u obliku presude, rješenja i naloga. 

Odluke se priopćuju osobama s pravnim interesom usmenim proglašavanjem ako su prisutne, 
a dostavom ovjerenog prijepisa ako su odsutne. 

Ako osoba koja ima pravo žalbe izjavi da se neće žaliti, ovjereni prijepis usmeno priopćene 
odluke neće joj se dostaviti, ako ZKP-om nije drukčije određeno. 

Prijepisi odluka protiv kojih je dopuštena žalba dostavljaju se s uputom o pravu na žalbu. 


1.13. Pravila o dostavi 


Odluke i dopisi (pozivi i druga pismena) dostavljaju se putem: 

1. službene osobe državnog tijela koje sudjeluje u kaznenom postupku - dostavljača, 

2. pošte, 

3. javne ili privatne organizacije koja je posebnom odlukom ministra nadležnog za 
pravosuđe ovlaštena za poslove dostave u kaznenom postupku, 

4. pretinaca kod suda, 

5. telekomunikacijskim sredstvom. 


Dostava odluka se može obaviti i neposredno u tijelu kaznenog postupka ako se primatelj 
tamo zatekne. 

ZKP-om je propisana mogućnost da policija na zahtjev suda ili državnog odvjetnika pronalazi 
osobe čija je adresa nepoznata i uručuje im poziv. 

Primatelju se dostava obavlja na adresu prebivališta ili boravišta ili adresu zaposlenja, a 
može se poslati i na drugu adresu na kojoj se primatelj može zateći. 

Osobama uključenima u program zaštite svjedoka odluke i dopisi se dostavljaju preko tijela 
koje provodi zaštitu. 

Odluka i dopis se predaje neposredno osobi kojoj je upućen, koja je dužna primiti ga. Ako 
se ta osoba ne zatekne na adresi prebivališta ili boravišta, dostavljač će ga predati kojem od 
njenih odraslih članova domaćinstva, koji su dužni primiti dopis. Ako se oni ne zateknu u stanu, 
dopis će se predati nadstojniku ili susjedu, ako oni na to pristanu. Time se smatra da je dopis 
dostavljen. 

Ako se odluka i dopis dostavlja osobi na poslu, a ona se tamo ne zatekne, dopis će se ostaviti 
osobi ovlaštenoj za primanje pošte koja ga je dužna primiti, ili osobi koja je zaposlena na istome 
mjestu, ako ona pristane primiti dopis. Time se smatra da je dostava uredno obavljena. 

Prilikom primitka odluke i dopisa primatelj će potpisati dostavnicu na kojoj će sam naznačiti 
dani sat primitka. Dostavnicu će potpisati i dostavljač. 

Ako primatelj ili osoba koja je dužna primiti odluku i dopis odbije primiti dopis ili potpisati 
dostavnicu, dostavljač će dopis ostaviti na mjestu na kojem je zatekao primatelja i to će zabilježiti 
na dostavnici te će naznačiti dan, sat i mjesto ostavljanja dopisa. Time je dostava obavljena. 

Poziv svjedoku ili vještaku za provođenje dokazne radnje dostavlja državni odvjetnik ili 
istražitelj ako mu je državni odvjetnik povjerio obavljanje te radnje. Poziv svjedoku ili vještaku 

za dokazno ročište ili raspravu dostavlja sud. Tijelo koje ima provesti radnju prethodno određuje 
vrijeme i mjesto provođenja radnje. Pozvana osoba bit će upozorena na posljedice nedolaska. 

Pozivanje kao svjedoka djeteta koje nije navršilo šesnaest godina života obavlja se preko 
njegovih roditelja, odnosno zakonskog zastupnika, osim ako to nije moguće zbog potrebe hitnog 
postupanja ili drugih opravdanih okolnosti. 

Ako se oštećeniku, privatnom tužitelju, oštećeniku kao tužitelju, njegovom zakonskom 
zastupniku i opunomoćeniku poziv ne može dostaviti na dosadašnju adresu, ili je očito da 
primatelj izbjegava primitak poziva, poziv će se istaknuti na oglasnu ploču i internetsku stranicu 
tijela pred kojim se vodi kazneni postupak i protekom roka od osam dana smatra se da je dostava 
uredno obavljena. 

Sud će sudionika u postupku kazniti novčanom kaznom u iznosu do 50.000,00 kuna ako 
izbjegava primitak dopisa. 

Ako žrtva, oštećenik, oštećenik kao tužitelj ili privatni tužitelj imaju pravnog savjetnika, 
zakonskog zastupnika ili opunomoćenika, dopisi će se dostaviti samo savjetniku, zastupniku ili 
opunomoćeniku, a ako ih ima više, samo jednom od njih. 

Poziv za dokazno ročište, ročište pred optužnim vijećem i raspravu može se i usmeno 
dati osobi koja se nalazi pred tijelom koje postupa. Poziv predan na taj način zabilježit će 
se u zapisniku ili službenoj zabilješci, koje će pozvana osoba potpisati, osim ako je taj poziv 
zabilježen u zapisniku. Pozvana osoba bit će upozorena na posljedice nedolaska. 

Poziv za osobe koje sudjeluju u postupku, osim za okrivljenika, može se predati sudioniku u 
postupku koji pristane uručiti ga onomu komu je upućen, ako tijelo postupka smatra da je na taj 
način zajamčeno njegovo dostavljanje. 


1.14. Razgledavanje spisa i predmeta koji služe kao dokaz 


Pravo na uvid u spis obuhvaća pravo razgledavanja, prepisivanja, preslikavanja i snimanja 
spisa predmeta u skladu s ovim Zakonom i državnoodvjetničkog spisa u skladu s posebnim 
zakonom. Pravo na uvid u spis obuhvaća i razgledavanje predmeta koji služe za utvrđivanje 
činjenica u postupku. 


Pravo uvida u spis u kojem je postupanje tajno, nejavno ili je isključena javnost dopušteno je 
u skladu s ovim Zakonom samo osobama koje mogu sudjelovati u tom postupku. 


Podaci o djetetu koje sudjeluje u postupku predstavljaju tajnu. 


Osoba kojoj je dopušten uvid u spis tijekom izvida, istraživanja te istrage i rasprave koje su 
određene tajnom upozorit će se da je dužna čuvati kao tajnu podatke koje je saznala te da je 
odavanje tajne kazneno djelo. To će se zabilježiti u spisu koji se razgledava, uz potpis upozorene 
osobe. Uvid u spis dopušta i omogućuje tijelo koje vodi postupak, ako zakonom nije drugačije 
određeno, a kad je postupak završen, uvid u spis dopušta predsjednik suda ili službena osoba 
koju on odredi. 

Uvid u spis može se dopustiti svakome u čijem je to opravdanom intersu, u skladu sa 
zakonom. 

Žrtva, oštećenik i njihov opunomoćenik imaju pravo na uvid u spis. Ako bi raniji uvid u spis 
utjecao na iskaz žrtve i oštećenika, pravo na uvid u spis stječu nakon što su ispitani. 


1.15. Audio-video konferencija i telefonska konferencija 


Izvan slučajeva posebno propisanih ZKP-om, sud može pisanim nalogom odrediti da se 
dokazno ročište provede uz pomoć zatvorenog tehničkog uređaja za vezu na daljinu (audio- 
video konferencija). 

Nalog sadrži mjesto i vrijeme poduzimanja audio-video konferencije te imena i adrese osoba 
čije se ispitivanje traži. 

U nalogu se može odrediti da osoba koja drži predmete koji se prema Kaznenom zakonu 
imaju oduzeti ili koji mogu poslužiti za utvrđivanje činjenica u kaznenom postupku te predmete 
na zahtjev suda pokaže tijekom audio-video konferencije, a nakon nje preda sudu. 

Sud koji je zatražio izdavanje naloga može nakon utvrđivanja podataka neposredno 
postavljati pitanja ispitivanoj osobi. Stranke mogu biti prisutne audio-video konferenciji te u 
njoj sudjelovati. Okrivljeniku koji je u pritvoru ili istražnom zatvoru na prikladan će se način 
omogućiti praćenje audio-video konferencije te postavljanje pitanja i iznošenje primjedaba. 

Audio-video konferenciji mora biti prisutna i stručna osoba koja rukuje uređajima. 

Državni odvjetnik ili policija mogu alibi i druge važne činjenice za pokretanje i vođenje 
kaznenog postupka provjeriti upotrebom telefonske veze koja ispitivanim osobama omogućava 
istodobnu komunikaciju (telefonska konferencija). 

Zapisnik o telefonskoj konferenciji mora sadržavati podatke o istovjetnosti osoba u 
telefonskoj komunikaciji, podatak u kojem svojstvu osoba daje izjavu te odgovarajuće osobne 
podatke. 

Snimka telefonske konferencije može se upotrijebiti kao dokaz u kaznenom postupku: 


ako je osoba koja je ispitana kao svjedok upozorena prema članku 288. stavku 3. ZKP-a 
i upozorena o snimanju, te pristala da se snimka upotrijebi kao dokaz, 

ako je okrivljenik bio prethodno poučen o pravima sukladno ZKP-u te ako je njegovom 
ispitivanju bio prisutan branitelj. 


1.16. Ispitivanje svjedoka 


Kao svjedoci pozivaju se osobe za koje je vjerojatno da mogu dati obavijesti o kaznenom 
djelu, počinitelju i o drugim važnim okolnostima. 

Oštećenik, oštećenik kao tužitelj i privatni tužitelj mogu se ispitati kao svjedoci. 

Svaka osoba koja se kao svjedok poziva dužna je odazvati se pozivu, a ako ZKP-om 

nije drukčije propisano, obvezna je i svjedočiti. 


Ne može se ispitati kao svjedok: 


1. 


osoba koja bi svojim iskazom povrijedila zakonom ustanovljenu obvezu čuvanja tajnosti 
podataka, dok je nadležno tijelo ne oslobodi te obveze, 


. branitelj okrivljenika, osim ako to sam okrivljenik ne zahtijeva, 
. okrivljenik u postupku u kojem su primijenjene odredbe članka 25. ZKP-a (spajanje i 


razdvajanje postupka), 


. vjerski ispovjednik o sadržaju ispovjedi. 


Oslobođeni su obveze svjedočenja: 


1. 
2. 


a 


osoba s kojom je okrivljenik u braku ili izvanbračnoj zajednici, 
rođaci okrivljenika u uspravnoj liniji, rođaci u pobočnoj liniji do trećega stupnja zaključno 
te srodnici po tazbini do drugoga stupnja zaključno, 


. posvojenik i posvojitelj okrivljenika, 
. javni bilježnici, porezni savjetnici u okviru zakonske obveze čuvanja tajne, 
. odvjetnici, liječnici, zubari, psiholozi i socijalni radnici o onome što su u obavljanju svoga 


zanimanja saznali od okrivljenika, 


. novinari i urednici u sredstvima javnog priopćavanja o izvorima obavijesti i podataka za 


koje su saznali u obavljanju svoga zanimanja i koji su uporabljeni prilikom uređivanja 
sredstava javnog priopćavanja, osim u postupku zbog kaznenih djela protiv časti i ugleda 
počinjenih putem sredstava javnog priopćavanja i u slučaju propisanom posebnim 
zakonom. 





Osobe navedene u točki 4. do 6. ovog članka ne mogu uskratiti iskaz ako postoji zakonska 
osnova po kojoj su oslobođene dužnosti čuvanja tajne. 

Tijelo koje vodi postupak dužno je spomenute osobe prije njihova ispitivanja ili čim sazna za 
njihov odnos prema okrivljeniku upozoriti da ne moraju svjedočiti. Upozorenje i odgovor unose 
se u zapisnik. 

Dijete koje s obzirom na dob i duševnu razvijenost nije sposobno shvatiti značenje prava da 
ne mora svjedočiti ne može se ispitati kao svjedok, ali se saznanja dobivena od njega putem 
stručnih osoba, rođaka ili drugih osoba koje su s njim bile u kontaktu mogu koristiti kao dokaz. 

Svjedok nije obvezan odgovarati na pojedina pitanja ako je vjerojatno da bi time izložio sebe 
ili bliskog rođaka kaznenom progonu, teškoj sramoti ili znatnoj materijalnoj šteti. O tome će 
tijelo koje vodi postupak poučiti svjedoka. 

Svjedoci se ispituju svaki posebno i bez ostalih svjedoka. Svjedok je dužan odgovore 

davati usmeno. 

Svjedok će najprije biti upitan za ime i prezime, ime oca, zanimanje, boravište, mjesto rođenja, 
godine života, osobni identifikacijski broj i njegov odnos s okrivljenikom i oštećenikom. 

Nakon toga bit će upozoren da je dužan govoriti istinu, da ne smije ništa prešutjeti i da je 
davanje lažnog iskaza kazneno djelo. 

Nakon općih pitanja svjedok se poziva da iznese sve što mu je o predmetu poznato, a nakon 
toga mu se postavljaju pitanja radi provjere, dopune i razjašnjenja. 

Svjedoka se uvijek pita otkud mu je poznato ono o čemu svjedoči. 

Pri ispitivanju svjedoka nije dopušteno služiti se obmanom niti postavljati takva pitanja u 
kojima je već sadržano kako bi trebalo odgovoriti. 

Svjedok se može suočiti s drugim svjedokom ili okrivljenikom ako se njihovi iskazi ne slažu o 
važnim činjenicama. Suočeni će posebno biti ispitani o svakoj okolnosti o kojoj se njihovi iskazi 
međusobno ne slažu, a njihov odgovor unijeti u zapisnik. 

O suočenju se vodi zapisnik. Suočenje se mora snimiti uređajem za audio-video snimanje. 
Snimka se priključuje zapisniku. Ako suočenje nije snimljeno, zapisnik se ne može upotrijebiti 
kao dokaz. 


Ako uredno pozvani svjedok ne dođe, a izostanak ne opravda, ili se bez odobrenja ili 
opravdanog razloga udalji s mjesta gdje treba biti ispitan, može se naložiti da ga se prisilno 
dovede. 


Svjedoci koji se zbog starosti, zdravstvenog stanja, teških tjelesnih mana ili duševnog stanja 
ne mogu odazvati pozivu, mogu biti ispitani u svom stanu ili drugom prostoru u kojemu borave, 
ito putem audio - video uređaja kojima rukuje stručna osoba. 


Ako to zahtijeva stanje svjedoka, ispitivanje će biti provedeno tako da mu stranke mogu 
postavljati pitanja bez prisutnosti u prostoriji gdje se svjedok nalazi. Ispitivanje će prema potrebi 
biti snimljeno uređajem za audio-video snimanje, a snimka će se zapečatiti i priključiti zapisniku. 


Na isti način, na njezin zahtjev, provest će se ispitivanje kao svjedoka žrtve kaznenog djela 
protiv spolne slobode i spolnog ćudoređa, kaznenog djela trgovanja ljudima ili ako je kazneno 
djelo počinjeno u obitelji. 


Kad postoji vjerojatnost da bi svjedok davanjem iskaza ili odgovorom na pojedino pitanje 
sebe ili njemu blisku osobu izložio ozbiljnoj opasnosti po život, zdravlje, tjelesnu nepovredivost, 
slobodu ili imovinu većeg opsega (ugroženi svjedok), on može uskratiti odgovor na pitanje o 
svom imenu i prezimenu, imenu oca, zanimanju, boravištu, mjestu rođenja, godinama života, 
osobnom identifikacijskom broju, odnosu s okrivljenikom i oštećenikom, kao i uskratiti davanje 
odgovora na pojedina pitanja ili davanje iskaza u cjelini, dok mu se ne osigura zaštita kao 
svjedoku. 


Zaštita svjedoka sastoji se od posebnog načina ispitivanja i sudjelovanja u postupku 
(zaštićeni svjedok) i mjera zaštite svjedoka i njemu bliskih osoba izvan postupka, što je 
regilirano posebnim zakonom. 

Prijedlog za sudjelovanje zaštićenog svjedoka u postupku sucu istrage podnosi državni 
odvjetnik u zapečaćenom omotu s naznakom »ugroženi svjedok - tajna«. 

U prijedlogu će državni odvjetnik označiti poseban način sudjelovanja u postupku (pozivanje 
svjedoka, pristup na ročište i drugo), poseban način ispitivanja svjedoka koje predlaže te razloge 
zato. 


Ako sudac istrage prihvati prijedlog državnog odvjetnika, odredit će rješenjem: 
1. pseudonim zaštićenog svjedoka, 

2. posebni način sudjelovanja u postupku (pozivanje, pristup sudu i slično), 

3. posebni način ispitivanja. 





Podatke o zaštićenom svjedoku sudac istrage će zapečatiti u posebni omot i predati na 
čuvanje državnom odvjetniku. 


To će zabilježiti u spisu koristeći pseudonim svjedoka. Osobe koje u bilo kojem svojstvu 
saznaju podatke o zaštićenom svjedoku dužne su ih čuvati kao tajnu. Tijelo koje vodi radnju 
osobno je odgovorno za zaštitu tajnosti podataka. 


Zapečaćeni omot s podacima zaštićenog svjedoka može iznimno zatražiti od državnog 
odvjetnika i otvoriti samo sudac istrage, predsjednik vijeća radi provjere istovjetnosti te 


drugostupanjski sud kad odlučuje o žalbi protiv presude. 


Kod pozivanja, pristupa zaštićenog svjedoka na ročište, boravka i odlaska s ročišta, sudac 
istrage i državni odvjetnik mogu naložiti policiji poduzimanje mjera zaštite svjedoka. 


Nakon završenog ispitivanja zaštićeni svjedok će potpisati zapisnik pseudonimom. 
Ako se posebni način ispitivanja i sudjelovanja zaštićenog svjedoka u postupku odnosi i na 
prikrivanje izgleda svjedoka, ispitivanje će se obaviti posredstvom audio - video uređaja. Lik 


svjedoka i glas će se tijekom ispitivanja izmijeniti. 


Svjedok će se tijekom ispitivanja nalaziti u prostoriji koja je prostorno odvojena od prostorije 
u kojoj se nalaze sudac istrage i druge osobe koje su prisutne ispitivanju. 


Od otvaranja zasjedanja pa do završetka glavne rasprave vijeće može u svako doba, po 
službenoj dužnosti ili na prijedlog stranaka, ali uvijek nakon njihova ispitivanja, isključiti javnost 

za cijelu glavnu raspravu ili njezin dio ako je to potrebno radi: 
1. zaštite sigurnosti i obrane Republike Hrvatske, 
2. zaštite tajne, kojoj bi štetila javna rasprava, 
3. zaštite javnog reda i mira, 
4. zaštite osobnog ili obiteljskog života optuženika, žrtve, oštećenika ili drugog sudionika u 
postupku. 


U sudnici se ne smiju obavljati fotografska, filmska, televizijska i druga snimanja tehničkim 
uređajima. Iznimno, kad je to značajno zbog javnog interesa, predsjednik višeg suda može 
dopustiti filmsko ili televizijsko, a predsjednik suda fotografsko snimanje. Ako je snimanje 
dopušteno, vijeće na glavnoj raspravi može iz opravdanih razloga odlučiti da se pojedini dijelovi 
glavne rasprave ne snimaju. 


Vijeće može iznimno odlučiti da se optuženik privremeno udalji iz sudnice ako suoptuženik 
ili svjedok odbija dati iskaz u njegovoj nazočnosti ili ako okolnosti pokazuju da u njegovoj 
nazočnosti neće govoriti istinu. 


Nakon povratka optuženika u zasjedanje pročitat će mu se iskaz suoptuženika, odnosno 
svjedoka. Optuženik ima pravo postavljati pitanja suoptuženiku, odnosno svjedoku, a predsjednik 


vijeća upitat će ga ima li što primijetiti na njihov iskaz. 


Prema potrebi može se obaviti suočenje. 


2. Mjere zaštite izvan kaznenog postupka 


Mjere zaštite izvan kaznenog postupka regulirane su odredbama Zakona o zaštiti svjedoka. 
To su: 


Tjelesna zaštita 

- hitna mjera, 

- kraćeg trajanja, 

- primjenjuje se kad je osoba neposredno ugrožena, a trajanje se određuje tako dugo dok 
se ne primjene druge mjere zaštite. 


Tehnička zaštita 


- moguća u svim fazama trajanja programa zaštite 
- uporaba tehničkih pomagala koja trebaju ukloniti ili upozoriti na neposrednu opasnost. 


Premještanje ugrožene osobe 

- privremeno ili trajno preseljenje s mjesta prebivališta ili boravišta ugrožene osobe na 
drugu lokaciju koju odredi Jedinica za zaštitu 

- < premještanje je moguće na teritoriju Republike Hrvatske ili izvan teritorije Republike 
Hrvatske sukladno međunarodnim ugovorima 

- moguće trajno premještanje u inozemstvo (ZZS ne predviđa vremensko ograničenje)- 
mjera premještanja u odnosu na ugrožene osobe - pritvorenike ili zatvorenike primjenjuje 
se u okviru zatvorskog sustava Republike Hrvatske (trebalo bi formirati posebne 
ustanove/odjele gdje bi se te osobe smještale) 

- može se primjenjivati kao hitna mjera do donošenja odluke Povjerenstva - uklanjanje 
osobe od potencijalnog izvora neposredne opasnosti 

- provodi se u dogovoru s ugroženom osobom - radi kvalitetnog odabira mjesta 
Premještaja. 


Mjera prikrivanja identiteta 
- < obuhvaća izradu i uporabu osobnih isprava u kojima su privremeno promijenjeni osobni 
Podaci. 


Mjera prikrivanja vlasništva 

- izrada i uporaba isprava o vlasništvu ugrožene osobe 

- privremenog su karaktera - ne mijenjaju se stvarno osobni podaci i podaci o vlasništvu u 
odgovarajućim evidencijama 

- najčešće se provodi kao hitna mjera zajedno s premještajem da se zametne trag 
ugroženoj osobi 

- izradu i uporabu privremenih isprava o identitetu te vlasništvu ugrožene osobe odobrava 
Jedinica za zaštitu 

- originalne isprave uključene osobe pohranjuju se u Jedinici za zaštitu. 

Promjena identiteta 


potpuna i trajna izmjena dijela ili svih osobnih podataka uključene osobe (izmijenjeni 
podaci ne smiju odgovarati podacima neke druge osobe) 

iznimna mjera - primjenjuje se uz prethodnu suglasnost Povjerenstva 

dobivanje novog identiteta nema utjecaja na statusna i druga prava i obaveze uključene 
osobe (imovinska, nasljedna prava, obveza otplate kredita, plaćanja alimentacije i sl.) 
svi kontakti koji se odnose na statusna i druga prava ugrožene osobe obavljaju se 
posredstvom Jedinice za zaštitu koja osigurava nazočnost te osobe u pojedinim 
postupku 

nakon promjene identiteta pristup izvornom identitetu odobrava i nadzire Jedinica za 
zaštitu 

originalne isprave uključene osobe pohranjuju se u Jedinici za zaštitu (osoba ne može 
imati istovremeno stare i nove dokumente) 

Jedinica za zaštitu uvijek zna gdje se osoba nalazi 

kada se uključenu osobu poziva kao svjedoka u kaznenim postupcima za kaznena djela 
počinjena prije uključivanja u Program, pozivi će mu biti uručeni posredstvom Jedinice 
za zaštitu, koja će uključenoj osobi osigurati dolazak pred sud. 


3. Društvo u kojem živimo 


Časopis za zaštitu i sigurnost osoba i imovine ,ZAŠTITA“ proveo je veliko 
istraživanje sigurnosti života u 28 najvećih hrvatskih gradova (svi s više od 20.000 
stanovnika prema popisu stanovništva iz 2001. godine) temeljeći ga na evidenciji 
MUP-a Republike Hrvatske o broju kaznenih djela počinjenih u periodu od 2005. do 
2009. godine. 


Rezultati istraživanja objavljeni su na web stranici http://zastita.info/hr i u broju 2 tiskanog 
izdanja navedenog časopisa, a mi prenosimo najzanimljivije dijelove članka: 

»Kako bi se lakše usporedila učestalost kriminaliteta u različitim gradovima, izračunali smo 
stopu kriminala koja se inače koristi kao statistički pokazatelj evaluiranja učinkovitosti mjera 
prevencije kriminaliteta relativne sigurnosti nekoga grada. 

Uobičajena je praksa da taj statistički pokazatelj označava broj kaznenih djela na 100.000 
stanovnika, ali s obzirom da u Hrvatskoj samo četiri grada imaju više od 100.000 stanovnika 
(Zagreb, Split, Rijeka i Osijek), naša odluka o prikazivanju broja kaznenih djela u nekom gradu na 
1000 stanovnika sasvim je legitimna. 

Pri izračunavanju stope kriminaliteta u svakom gradu vodili smo računa o razlici između 
imovinskih i nasilnih kaznenih djela, što znači da su za svaki grad zasebno zbrojene sve 
kategorije imovinskih kaznenih djela počinjenih u svakoj pojedinoj godini, počevši od 2005. pa 
sve do 2009. godine te smo na temelju tog zbroja izračunali stopu kaznenih djela u određenoj 
godini koja označava broj imovinskih kaznenih djela u tom gradu i u određenoj godini na 1000 
stanovnika. 

Isto vrijedi i za nasilna kaznena djela. 

Osim stope imovinskih i nasilnih kaznenih djela u analizu smo uključili i stope prometnih 
žrtava (ozlijeđenih i poginulih) u svakom gradu. Taj smo statistički pokazatelj dobili na isti način 
- zbrajanjem prometnih žrtava u svakom gradu u određenoj godini, a zatim smo na temelju tog 
zbroja izračunali stopu koja označava broj prometnih žrtava u tom gradu i u određenoj godini na 
1000 stanovnika. 


Kaznena djela protiv imovine 

Iz tablice 1. vidljivo je da u 2009. godini od 28 analiziranih gradova najveću stopu 
imovinskih kaznenih djela bilježi grad Pula, s 23.22 djela na 1000 stanovnika. 

Nakon Pule slijedi glavni grad Hrvatske. U Zagrebu se bilježi 19.08 imovinskih kaznenih djela 
na 1000 stanovnika. 

Prema broju kaznenih djela protiv imovine u 2009. godini treći je Čakovec, sa 16.81 djela na 
1000 stanovnika. 


Najmanje kaznenih djela protiv imovine u 2009. u Hrvatskoj je zabilježeno u Sinju, 23. 
gradu po veličini - tek 2.68 djela na 1000 stanovnika. 

Nakon Sinja imovina je najsigurnija i u Požegi, 22. gradu po veličini - 3.33 kaznena djela 
protiv imovine na 1000 stanovnika. Tu su i Križevci, najmanji od 28 analiziranih gradova sa 
zabilježenih 3.76 kaznenih djela protiv imovine. 

Tablica 1, Stope kaznenih djela protiv imovine u 28 gradova od 2005. do 2009. godine 


IJA ILE NEKA UA dla 


GRAD 2005. 2006. 2007. 2008. 2009. 
Zagreb 27.00 GREEN EZINE 20.35 = 19.08 
Split 11.71 12,77 13,72 10,96 10,77 
Rijeka 13,79 11,94 14,22 11,41 9,85 
Osijek 12,13 12,22 14,41 12,14 12,34 
Zadar 19.71 16.91 13,86 15,39 15,76 
Slavonski Brod 7,37 9,50 8,87 7,61 9,94 
Velika Gorica 10,82 12,09 10,01 8,53 9,49 
Karlovac 16.15 14,70 12,22 1111 11,26 
Pula KENA 2398 2208 SAN ZENI 
Sisak 9,71 8,83 6,37 5,67 8.84 
Šibenik 18.78 14,76 11,95 10,92 13,60 
Varaždin 11,82 8.97 8,46 10.70 8,11 
Dubrovnik 9,69 7415 7,65 7,68 6,92 
Bjelovar 5,80 7,64 6,07 9,94 6.78 
Samobor 6,10 4,78 7,10 6,90 5,66 
Vinkovci 23,28 20,33 20,94 22,86 15.87 
Kaštela 6,42 871 8,59 9,50 10,91 
Vukovar 9,06 12,38 11,24 9,06 6,16 
Koprivnica 6,39 7,87 6,87 7,14 6,65 
Čakovec 11,82 13,63 10,24 11,56 16,81 
Đakovo 9,90 8,14 5,88 6,05 6,81 
Požega ENIH 7.27 5,64 3,48 3,33 
Sinj 5,56 4,22 6.62 319. II 
Kutina 8,94 9,51 10,69 8,98 5,37 
Petrinja 10,59 10,64 8,29 8,93 5,94 
Zaprešić 9,56 11,46 12,32 11,55 11,59 
Virovitica 6,59 7,16 6,23 6,76 5,00 
Križevci 582 RN OVI (E 3 


* gradovi su poredani prema broju stanovnika na temelju popisa stanovništva iz 
2001. godine 


Većina gradova u 2009. godini bilježi pad stope kaznenih djela protiv imovine u odnosu na 
prethodne četiri godine,. što svakako treba veseliti sve hrvatske građane. 

Od gradova iz središnje i sjeverozapadne Hrvatske - gradovi Velika Gorica, Sisak i 
Križevci u 2009. bilježe rast stope kaznenih djela protiv imovine u usporedbi s 2008. godinom, 
iako treba reći da razina stope u tim gradovima u 2009. godini nije najveća u analiziranom 
razdoblju; u Velikoj je Gorici najveća stopa tih kaznenih djela zabilježena u 2006. godini, a u 
Sisku i Križevcima u 2005. godini. 


S druge strane, rast stope kaznenih djela protiv imovine u 2009. godini u usporedbi s 2008. 
bilježi se i u Čakovcu, pri čemu treba reći da je prošla godina ujedno i godina s najvećom stopom 
kaznenih djela protiv imovine u tom gradu. 

Pad stope kaznenih djela protiv imovine u 2009. godini, u usporedbi s 2008. godinom bilježi 
sedam gradova: Zagreb, Varaždin, Bjelovar, Samobor, Koprivnica, Kutina i Petrinja. 

Od toga četiri grada u 2009. ujedno bilježe i najmanju stopu kaznenih djela protiv imovine u 
ovom petogodišnjem razdoblju: Zagreb, Varaždin, Kutina i Petrinja. 

Gradovi poput Karlovca i Zaprešića u 2009. su imali otprilike istu stopu kaznenih djela protiv 
imovine kao i u 2008., no zanimljivo je da Karlovac od 2005. do 2008. bilježi konstantan pad 
stope kaznenih djela protiv imovine. 

U istočnoj Hrvatskoj - gradovi Vinkovci, Vukovar, Požega i Virovitica u 2009. godini su 
zabilježili najmanju stopu kaznenih djela protiv imovine u usporedbi sa sve četiri prethodne 
godine, dok u Osijeku u 2009. stopa kaznenih djela protiv imovine stagnira (tek je u 2007. godini 
bila najveća). 

Slavonski Brod pak u 2009. bilježi najveću stopu kaznenih djela protiv imovine u usporedbi 
s prethodne četiri godine, pri čemu valja naglasiti da je taj grad od 2006. do 2008. bilježio pad 
stope tih kaznenih djela, sve do ovog rasta u 2009. 

Blagi rast stope imovinskih kaznenih djela u usporedbi s 2007. i 2008. bilježi i Đakovo. 

U primorskoj Hrvatskoj - Zadar, Šibenik i Kaštela u 2009.godini bilježe rast stope kaznenih 
djela protiv imovine u usporedbi s 2008. 

Pritom u Kašteli ujedno bilježe i najveću stopu tih kaznenih djela, dok je u Zadru i Šibeniku 
najveća stopa zabilježena 2005. godine. 

S druge strane, u pet gradova na Jadranu bilježi se pad stope kaznenih djela protiv imovine 
u 2009. godini u usporedbi s 2008.: u Splitu, Rijeci, Puli, Dubrovniku i Sinju. Od toga je u četiri 
grada - u Splitu, Rijeci, Dubrovniku i Sinju - stopa kaznenih djela protiv imovine u analiziranom 
razdoblju u 2009. - najmanja. Samo u Puli u 2009. stopa kaznenih djela protiv imovine u 
analiziranom razdoblju nije najmanja; najmanja je u tome gradu bila 2007. godina. 


Nasilna kaznena djela 
Tablica 2. Stope nasilnih kaznenih djela u 28 gradova RH* od 2005. do 2009. godine 


STOPE NASILNIH KAZNENIH DJELA 


GRAD 
Zagreb 
Split 
Rijeka 
Osijek 
Zadar 
Slavonski Brod 
Velika Gorica 
Karlovac 
Pula 
Sisak 
Šibenik 
Varaždin 
Dubrovnik 
Bjelovar 
Samobor 
Vinkovci 
Kaštela 
Vukovar 
Koprivnica 
Čakovec 
Đakovo 
Požega 
Sinj 
Kutina 
Petrinja 
Zaprešić 
Virovitica 
Križevci 


2005. 
0,41 
0,36 
0,41 
0,30 
0,26 
0,46 
0,39 
0,45 
0,29 
0,33 
0,29 
0,37 
0,26 
0,33 
0,33 
0,41 
0,28 
0,19 
0,43 
0,23 
0,11 
0,35 
0,12 
0,22 
0,35 
0,22 


2006. 2007. 
0,40 0,50 
0,48 0,52 
0,26 0,38 
0,44 0,73 
0,55 0,63 
KI 103 
0,36 0.44 
0,45 071 
0,35 0,49 
0,21 0,27 
0,54 0.76 
0,24 0,67 
0,41 0,43 
049 0.26 
044 0,19 
0,33 0,89 
0,38 0,41 
0,51 0,35 
0,39 0,42 
0,49 
0,27 0,73 
000 048 
0,20 0,24 
0,49 0,65 
0,47 0,77 
0,09 0,30 
0,75 0,88 
0,27 0,27 


2008. 


0,59 
0,45 
0,35 
0,63 
0,74 
0,71 
0,49 
0,79 
0,74 
0,21 
0,91 
0,55 
0,57 
0,41 
0,30 
0,64 
0,53 
0,51 
0,26 


0,40 
0,25 


0,24 
0,85 
0,61 
0,93 
0,36 


2009. 
0,57 
0,46 
0,43 
0,70 
0,58 
0,31 
0,88 
0,41 
0,27 
0.87 
0,51 
0,64 
0,36 
0,14 
0,53 
0,56 
0,73 
0,48 
0,79 
0,43 
0,21 
0,20 
0,41 
0,68 
0,75 
0,63 


* gradovi su poredani prema broju stanovnika na temelju popisa stanovništva iz 


2001. godine 


Iz tablice 2. može se uočiti da u 2009. godini od 28 analiziranih hrvatskih gradova najveću 
stopu nasilnih kaznenih djela ima grad Slavonski Brod, s 0.93 takvih djela na 1000 stanovnika. 
Slijede ga Karlovac s 0.88 djela na 1000 stanovnika i Šibenik, s 0.87 djela na 1000 stanovnika. 
Najmanje nasilnih kaznenih djela u 2009. godini zabilježeno je u Zaprešiću, 26. gradu 


po broju stanovnika, i to s 0.13 takvih djela na 1000 stanovnika. 


Nakon Zaprešića na začelju tablice slijede Samobor, u kojem je u 2009. godini zabilježena 

stopa od 0.14 nasilnih kaznena djela na 1000 stanovnika te Sinj u kojem se bilježi stopa od 0,20 
nasilnih kaznenih djela na 1000 stanovnika. 

Krenemo li opet po regijama, gradovi u središnjoj i sjeverozapadnoj Hrvatskoj u 2009. 
godini pokazuju pad stope nasilnih kaznenih djela u usporedbi sa stopama iz 2008. godine. 

U Karlovcu je stopa 2005. i 2006. godini bila na istoj razini, da bi nakon 2006. svake godine 
rasla te sada dosegla najveću razinu u petogodišnjem razdoblju. 

Slično je i s Križevcima; u tom je gradu najmanja stopa zabilježena 2005. godine, 2006. 
godine već raste i dosiže razinu koja se zadržala i 2007. godini. 

Do blažeg porasta dolazi 2008. godine, a naglog 2009. godine. 

U ostala dva grada u kojima se bilježi porast stope nasilnih kaznenih djela u 2009. godini - 
Koprivnici i Kutini nije uočeno tako pravilno kretanje stopa. No valja napomenuti da je u 2009. 
u Koprivnici zabilježena najveća stopa nasilnih kaznenih djela u usporedbi s prethodne četiri 
godine, dok je u Kutini zabilježen rast stope u 2009. s obzirom na 2008. godinu, ali manje nego 
u 2006. i 2007. godini. 

Od gradova u toj regiji koji bilježe pad stope nasilnih kaznenih djela, dva imaju najmanju stopu 
u spomenutoj godini u cijelom analiziranom petogodišnjem razdoblju: Velika Gorica i Samobor. 

Ostali gradovi koji bilježe pad stope nasilnih kaznenih djela u 2009 u odnosu na 2008., ali 
ta stopa ipak nije na najmanjoj razini u petogodišnjem razdoblju su: Zagreb, Bjelovar, Čakovec, 
Petrinja i Zaprešić. 

U istočnoj Hrvatskoj ne može se uočiti pravilan pad niti rast stope nasilnih kaznenih djela 
ni u jednom gradu. 

U Vinkovcima, Požegi i Virovitici vidljiv je pad stope nasilnih kaznenih djela u 2009. godini 
u usporedbi sa stopom u 2008., ali razina stope nasilnih kaznenih djela u 2009. godini u sva tri 
grada nije najmanja u ovom petogodišnjem razdoblju. 

Tako je u Vinkovcima najmanja stopa zabilježena 2005. i 2006. godine (obje je godine bila 
ista); u Virovitici je najmanja stopa nasilnih kaznenih djela zabilježena 2005. godine; dok je u 
Požegi najmanja stopa (0 na 1000 stanovnika) zabilježena 2006. godine. 

U četiri grada ove regije u 2009. godini zabilježen je porast stope nasilnih kaznenih djela u 
odnosu na 2008. 

To su: Osijek, Slavonski Brod, Vukovar i Đakovo. Međutim, jedino je u Vukovaru stopa 
zabilježena u 2009. godini najveća u petogodišnjem razdoblju. 

U ostala tri grada najveća je stopa nasilnih kaznenih djela zabilježena 2007. godine. 

Naposljetku, u gradovima primorske Hrvatske općenito se bilježi rast stope nasilnih 
kaznenih djela u 2009. godini u usporedbi s 2008. godinom. 

Tako se u Rijeci, Dubrovniku i Kašteli u 2009. godini bilježi najveća stopa nasilnih kaznenih 
djela u petogodišnjem razdoblju. S druge strane, u Splitu je i u Sinju u 2009. godini u usporedbi 
s 2008. godinom zabilježen rast stope nasilnih kaznenih djela, ali razina te stope ipak nije bila 
najveća u analiziranom razdoblju. 

Pad stope nasilnih kaznenih djela u 2009. godini u usporedbi s 2008. godinom zabilježili su 
Zadar, Pula i Šibenik, iako valja reći da je najmanja stopa nasilnih kaznenih djela u tim gradovima 
zabilježena 2005. godine. 


ZF 


Izvješće o stanju sigurnosti u Virovitičko-podravskoj županiji za 2013. godinu 

(izvor: www.icv.hr od 11. veljače 2014. godine) 

U 2013. godini zabilježeno je ukupno 1668 kaznenih djela ili 203 više u odnosu na 2012. 
godinu. Ukupna razriješenost kaznenih djela u 2013. godini iznosi visokih 82,9 posto, dok je 
2012. godine bila 80,9 posto. Unutar ukupnog broja kaznenih djela zabilježeno je 751 kazneno 
djelo općeg kriminaliteta (45% od ukupnog broja), od čega su 224 kaznena djela teške krađe, a 
257 kaznenih djela krađe. 

U skupini teških kaznenih djela evidentirana su 2 teška ubojstva, jedno ubojstvo i jedno 
razbojništvo. 

Tijekom 2013. godine zabilježeno je 558 kaznenih djela gospodarskog kriminaliteta, 52 djela 
organiziranog kriminaliteta, 35 djela zlouporabe droga te 232 kaznena djela na štetu djece i 
maloljetnika. U prometu je zabilježeno 40 kaznenih djela. 

Zabilježeno je 20 samoubojstava i 29 pokušaja samoubojstava, dok je tijekom 2012. godine 
bilo 15 samoubojstava i 29 pokušaja samoubojstava. 

U cestovnom prometu došlo je do smanjenja prometnih nesreća sa 556 u 2012. godini na 
511 ili 45 prometnih nesreća manje. Broj poginulih osoba je isti je kao i 2012. godine - 10, a broj 
ozlijeđenih osoba 208 ili 12 manje nego 2012. 

Stanje javnog reda i mira ocijenjeno je kao zadovoljavajuće. 

Tijekom 2013. godine evidentirano je 406 prekršaja, odnosno 23 manje u odnosu na 2012. 
godinu. 

Osim prekršaja javnog reda imirate prekršaja uz područja prometa u 2013. godini evidentirano 
je 1548 prekršaja iz područja drugih zakona i propisa, što je 1,5 % manje nego 2012. godine. Po 
brojnosti izdvajaju se prekršaji iz Zakona o zaštiti od nasilja u obitelji (462), Zakona o osobnoj 
iskaznici (249), Zakona o obveznom osiguranju i prometu (165), Zakona o prebivalištu (123), 
Zakona o trošarinama (85), Zakona o oružju (81), Zakona o šumama (71). 


| I | Zakon o 
& socijalnoj skrbi 


Q 


Predgovor 


Republika Hrvatska definirana je kao demokratska i socijalna država člankom 1. st. 1. Ustava 
Republike Hrvatske, a socijalna pravda jedna je od najviših ustavnih vrednota ustavnog poretka 
Republike Hrvatske i temelj za tumačenje Ustava. 


Ustav međutim ne daje definiciju socijalne države. 


Imajući u vidu da je jedna od ustavnih zadaća hrvatske države poticanje gospodarskog 
napretka i socijalnog blagostanja građana, može se zaključiti da je socijalna država ona država 
koja svojim građanima jamči pravo na socijalnu skrb i socijalnu sigurnost. 


Djelatnost i načela socijalne skrbi, prava i socijalne usluge u sustavu socijalne skrbi te 
postupci za njihovo ostvarivanje u Republici Hrvatskoj definirani su Zakonom o socijalnoj skrbi 
(NN 157/13 152/14)". 


Djelatnost socijalne skrbi obavljaju ustanove socijalne skrbi, jedinice lokalne i područne 
(regionalne) samouprave, udruge, vjerske zajednice, druge pravne osobe, obrtnici i druge fizičke 
osobe koje obavljaju djelatnost socijalne skrbi, pod uvjetima i na način propisan zakonom i 
provedbenim propisima. 


Nadzor nad obavljanjem djelatnosti socijalne skrbi vrši Ministarstvo nadležno za poslove 
socijalne skrbi. 


1 Zakon o soc. skrbi usklađen je s Direktivom 2006/123/EZ Europskog parlamenta i Vijeća od 12. prosinca 2006. o uslugama 
na unutarnjem tržištu (SL L 376, 27. 12. 2006.), Direktivom Vijeća 2004/83/EZ od 29. travnja 2004. o minimalnim standardima 
za kvalifikaciju i status državljana treće zemlje ili osoba bez državljanstva kao izbjeglica ili osoba kojima je na drugi način 
potrebna međunarodna zaštita te o sadržaju odobrene zaštite (SL L 304, 30. 9. 2004.), Direktivom 2011/36/EU Europskog 
parlamenta i Vijeća od 5. travnja 2011. o sprečavanju i suzbijanju trgovanja ljudima i zaštiti njezinih žrtava te o zamjeni 
Okvirne odluke Vijeća 2002/629/PUP (SL L 101, 15. 4. 2011.) i Direktivom 2011/93/EU Europskog parlamenta i Vijeća od 
13. prosinca 2011. o suzbijanju seksualnog zlostavljanja i seksualnog iskorištavanja djece i dječje pornografije te o zamjeni 
Okvirne odluke Vijeća 2004/68/PUP (SL L 335, 17. 12. 2011.). 

1. Zakon o socijalnoj skrbi - osnovni pojmovi i definicije 


Socijalna skrb 

- organizirana djelatnost od javnog interesa za Republiku Hrvatsku čiji je cilj pružanje 
pomoći socijalno ugroženim osobama, kao i osobama u nepovoljnim osobnim ili 
obiteljskim okolnostima, koja uključuje prevenciju, promicanje promjena, pomoć u 
zadovoljavanju osnovnih životnih potreba i podršku pojedincu, obitelji i skupinama, 
U svrhu unapređenja kvalitete života i osnaživanja korisnika u samostalnom 
zadovoljavanju osnovnih životnih potreba te njihovog aktivnog uključivanja u društvo. 


Samac 
- osoba koja živi sama. 


Kućanstvo 


- obiteljska ili druga zajednica osoba koje zajedno žive i podmiruju troškove života bez 
obzira na srodstvo. 


Obitelj 


privređuju, ostvaruju prihod na drugi način i troše ga zajedno. Članom obitelji smatra se i 
dijete koje ne živi u obitelji, a nalazi se na školovanju, do završetka redovitog školovanja, 
a najkasnije do navršene 29. godine života. 


Samohrani roditelj 
- roditelj koji sam skrbi za svoje dijete i uzdržava ga. 


Jednoroditeljska obitelj 

- obitelj koju čine dijete, odnosno djeca i jedan roditelj. 
Dijete 

- osoba do navršenih osamnaest godina života. 


Izvanbračna zajednica 


- životna zajednica neudane žene i neoženjenog muškarca, koja ispunjava uvjete 
propisane posebnim zakonom kojim se uređuju obiteljski odnosi. 


Mlađa punoljetna osoba 
- osoba koja je navršila osamnaest, a nije navršila dvadeset i jednu godinu života. 


Osoba s invaliditetom 

- osoba koja ima dugotrajna tjelesna, mentalna, intelektualna ili osjetilna oštećenja, koja 
u međudjelovanju s različitim preprekama mogu sprječavati njezino puno i učinkovito 
sudjelovanje u društvu na ravnopravnoj osnovi s osobama bez invaliditeta. 


Dijete s teškoćama u razvoju 

- dijete koje zbog tjelesnih, senzoričkih, komunikacijskih, govorno-jezičnih ili 
intelektualnih teškoća treba dodatnu podršku za učenje i razvoj, kako bi ostvarilo najbolji 
mogući razvojni ishod i socijalnu uključenost. 


Starija osoba 
- osoba u dobi od 65 i više godina života. 


Osoba potpuno nesposobna za rad 

- osoba starija od 65 godina života, dijete do navršene 15. godine života i osoba čija je 
nesposobnost za rad utvrđena prema posebnim propisima, ako ovim Zakonom nije 
drukčije određeno. 


Beskućnik 

- osoba koja nema gdje stanovati, boravi na javnom ili drugom mjestu koje nije 
namijenjeno za stanovanje i nema sredstava kojima bi mogla podmiriti potrebu 
stanovanja. 


Osnovne životne potrebe 

- < prehrana, smještaj, odjeća i druge stvari za osobne potrebe. 

- zadjecu i mladež: potrebe koje proizlaze iz njihovog razvoja i odrastanja, odgoja i 
obrazovanja. 

- zadjecu s teškoćama u razvoju i odraslih osoba s invaliditetom: pored navedenog i 
dodatne potrebe koje proizlaze iz njihovog oštećenja zdravlja, odnosno invaliditeta. 


Primatelj usluge 


- korisnik prava na socijalne usluge (čl. 21. Zakona) te druga fizička osoba, obitelj ili 
kućanstvo kojem se pružaju socijalne usluge izvan mreže. 


Imovinsko stanje 
- prihodi imovina samca ili članova kućanstva. 


Prihodom 

- sva novčana sredstva ostvarena po osnovi rada, mirovine, primitaka od imovine ili na 
neki drugi način (primitak od udjela u kapitalu, kamate od štednje i sl.) ostvarena u 
zemlji i inozemstvu sukladno propisima o oporezivanju dohotka, a umanjeni za iznos 
uplaćenog poreza i prireza. 


Imovina 

- pokretnine, nekretnine, imovinska prava, iznos gotovine u domaćoj i stranoj valuti, 
štednja odnosno novčana sredstva na osobnim računima ili štednim knjižicama, 
vrijednosni papiri, dionice, poslovni udjeli, stambena štednja, životno osiguranje i ostala 
imovina u zemlji i inozemstvu. 

Imovinom se ne smatraju dionice u Fondu hrvatskih branitelja koje potječu po osnovi statusa 


hrvatskog ratnog vojnog invalida iz Domovinskog rata i statusa člana obitelji smrtno stradalog 
hrvatskog branitelja. 


Decentralizirani domovi 


- domovi socijalne skrbi za starije i nemoćne osobe za koje je osnivačka prava Republika 
Hrvatska prenijela na jedinice područne (regionalne) samouprave odnosno Grad Zagreb. 


2. Načela socijalne skrbi 


Načelo supsidijarnosti 

- osoba koja ne može osigurati uzdržavanje svojim radom, pravima koja proizlaze iz 
rada ili osiguranja, primitkom od imovine, iz drugih izvora, od osoba koje su je dužne 
uzdržavati na temelju propisa kojima se uređuju obiteljski odnosi ili na neki drugi način, 
ima prava u sustavu socijalne skrbi pod uvjetima propisanim zakonom. 


Načelo socijalne pravičnosti 


- osoba koja ostvaruje prava iz sustava socijalne skrbi ne može korištenjem tih prava 
postići povoljniji materijalni položaj od osobe koja sredstva za život ostvaruje radom ili 
po osnovi prava koja proizlaze iz rada. 


Načelo slobode izbora 


- prava u sustavu socijalne skrbi korisnik ostvaruje po načelu slobodnog izbora i pod 
uvjetima propisanim zakonom. 


Načelo dostupnosti 


- socijalna skrb osigurava se na način koji omogućuje fizičku i ekonomsku dostupnost 
korisniku. 


Načelo individualizacije 

- korisnik ostvaruje prava u sustavu socijalne skrbi u skladu s individualnim potrebama i 
uz aktivno sudjelovanje korisnika. 

- prava u sustavu socijalne skrbi su osobna, neprenosiva i ne mogu se nasljeđivati. 


Načelo uključenosti korisnika u zajednicu 

- socijalne usluge se, ako je to moguće, korisniku pružaju u njegovom domu ili lokalnoj 
zajednici, kroz izvaninstitucijske oblike skrbi, radi poboljšanja kvalitete života i 
uključenosti u zajednicu. 


Načelo pravodobnosti 

- socijalna skrb ostvaruje se na način koji osigurava pravodobno uočavanje potreba 
korisnika i pružanje socijalnih usluga radi sprječavanja nastanka ili razvoja stanja koja 
ugrožavaju sigurnost i zadovoljavanje životnih potreba i sprječavaju njegovu uključenost 
u zajednicu. 


Načelo poštivanja ljudskih prava i integriteta korisnika 

- prava u sustavu socijalne skrbi osiguravaju se korisniku uz poštivanje ljudskih prava, 
fizičkog i psihičkog integriteta, sigurnosti i uvažavanje etičkih, kulturnih i vjerskih 
uvjerenja. 


Načelo zabrane diskriminacije 
- zabranjena je izravna i neizravna diskriminacija korisnika socijalne skrbi. 


Načelo informiranosti o pravima i uslugama 

- svaka osoba ima pravo na informaciju o pravima i uslugama te pravo na podršku 
u prevladavanju komunikacijskih teškoća u sustavu socijalne skrbi koje pridonose 
zadovoljavanju osobnih potreba i poboljšanju kvalitete života u zajednici. 

- pravo na informaciju može se uskratiti ako bi dana informacija drugu osobu stavila u 
nepovoljan položaj. 


Načelo sudjelovanja u donošenju odluka 

- korisnik prava u sustavu socijalne skrbi ima pravo sudjelovati u procjeni stanja, potreba i 
odlučivanju o korištenju usluga te pravodobno dobiti informacije i podršku za donošenje 
odluka. 

- korisniku prava u sustavu socijalne skrbi ne mogu se pružati socijalne usluge bez 
njegovog pristanka, odnosno pristanka njegovog skrbnika ili zakonskog zastupnika, 
osim u slučajevima propisanim zakonom. 

- u postupcima u kojima se odlučuje o djetetovim pravima i interesima dijete ima pravo 
na prikladan način saznati važne okolnosti slučaja, dobiti savjet i izraziti svoje mišljenje 
te biti obaviješteno o mogućim posljedicama uvažavanja njegovog mišljenja. Mišljenje 
djeteta se uzima u obzir u skladu s njegovom dobi i zrelosti. 

- osoba lišena poslovne sposobnosti, sukladno svojim mogućnostima, ima pravo 
sudjelovati i dati mišljenje u postupcima u kojima se odlučuje o njezinim pravima i 
interesima. 


Načelo tajnosti i zaštite osobnih podataka 
- korisniku prava u sustavu socijalne skrbi mora se osigurati tajnost i zaštita osobnih 
podataka, sukladno zakonu. 


Načelo poštivanja privatnosti 

- korisnik prava u sustavu socijalne skrbi ima pravo na poštivanje privatnosti prilikom 
pružanja usluga socijalne skrbi. 

- osoba koja pruža uslugu u djelatnosti socijalne skrbi ne smije narušavati privatnost 
korisnika preko mjere nužne za pružanje usluge ili osiguravanje prava korisniku. 


Načelo podnošenja pritužbe 

- korisnik prava u sustavu socijalne skrbi koji nije zadovoljan pruženom uslugom ili 
postupkom osoba koje obavljaju djelatnost socijalne skrbi može podnijeti pritužbu 
ravnatelju ili drugoj odgovornoj osobi u ustanovi socijalne skrbi, odgovornoj osobi u 
vjerskoj zajednici, drugoj pravnoj osobi koja pruža socijalnu uslugu, obrtniku odnosno 

drugoj fizičkoj osobi koja obavlja poslove socijalne skrbi. 

navedene osobe dužne su bez odgađanja postupiti po pritužbi i pisanim putem 
obavijestiti korisnika o poduzetim mjerama najkasnije u roku od petnaest dana od dana 
podnošenja pritužbe. 

ako korisnik nije zadovoljan poduzetim mjerama, može Ministarstvu podnijeti pritužbu 
na rad pružatelja usluge, a Ministarstvo će dati upute pružatelju usluga kako treba 
postupiti i odrediti rok u kojem je pružatelj usluge dužan dostaviti obavijest o poduzetim 
radnjama ukoliko nađe da je pritužba osnovana. 


3. Korisnici socijalne skrbi 


Korisnici socijalne skrbi mogu biti: 


samac i kućanstvo koji nemaju dovoljno sredstava za podmirenje osnovnih životnih 
potreba, a nisu ih u mogućnosti ostvariti svojim radom, primitkom od imovine, od 
obveznika uzdržavanja ili na drugi način 

dijete bez roditelja ili bez odgovarajuće roditeljske skrbi, mlađa punoljetna osoba, dijete 
žrtva obiteljskog, vršnjačkog ili drugog nasilja, dijete žrtva trgovanja ljudima, dijete s 
teškoćama u razvoju, dijete i mlađa punoljetna osoba s problemima u ponašanju, dijete 
bez pratnje koje se zatekne izvan mjesta svog prebivališta bez nadzora roditelja ili 
druge odrasle osobe koja je odgovorna skrbiti o njemu te dijete strani državljanin koje 
se zatekne na teritoriju Republike Hrvatske bez nadzora roditelja ili druge odrasle osobe 
koja je odgovorna skrbiti o njemu 

trudnica ili roditelj s djetetom do godine dana života bez obiteljske podrške i 
odgovarajućih uvjeta za život 

obitelj kojoj je zbog poremećenih odnosa ili drugih nepovoljnih okolnosti potrebna 
stručna pomoć ili druga podrška 

odrasla osoba s invaliditetom koja nije u mogućnosti udovoljiti osnovnim životnim 
potrebama 

odrasla osoba žrtva obiteljskog ili drugog nasilja te žrtva trgovanja ljudima 

osoba koja zbog starosti ili nemoći ne može samostalno skrbiti o osnovnim životnim 
potrebama 

osoba ovisna o alkoholu, drogama, kockanju i drugim oblicima ovisnosti 

beskućnik 

druge osobe koje ispunjavaju uvjete propisane zakonom. 


Prava u sustavu socijalne skrbi pod uvjetima propisanim zakonom imaju: 


hrvatski državljanin koji ima prebivalište u Republici Hrvatskoj 

stranac i osoba bez državljanstva sa stalnim boravkom u Republici Hrvatskoj. 
stranac pod supsidijarnom zaštitom, stranac s utvrđenim statusom žrtve trgovanja 
ljudima, azilant i član njegove obitelji koji zakonito boravi u Republici Hrvatskoj (uz 
uvjete propisane posebnim propisom) 


- bilo koja osoba može ostvariti pravo na jednokratnu naknadu i privremeni smještaj pod 
uvjetima propisanim ovim Zakonom ako to zahtijevaju životne okolnosti u kojima se 
našla. 


Kada se smatra da osoba može sama sebe uzdržavati 

- ako sredstva za podmirenje osnovnih životnih potreba može ostvariti sredstvima od 
prodaje imovine ili davanjem u zakup ili najam imovine koja ne služi njoj niti članovima 
njezine obitelji za podmirenje osnovnih životnih potreba, 


Iznimka: 


- imovina djeteta koja se može izuzeti od opterećenja ili otuđenja, o čemu odlučuje centar 
za socijalnu skrb. 

- akonije evidentirana kao nezaposlena osoba pri nadležnoj službi za zapošljavanje ili ako 
je u razdoblju od šest mjeseci prije pokretanja postupka odbila ponuđeno zaposlenje, 
odnosno ako ima prilike privremenim, sezonskim, povremenim i sličnim poslovima 
ostvariti sredstva za podmirenje osnovnih životnih potreba ili ostvariti drugi prihod. 


Iznimke: 

- osoba kojoj nedostaje najviše pet godina života do stjecanja prava na starosnu mirovinu 
koja se ostvaruje sukladno propisima iz mirovinskog osiguranja 

- dijete od navršene 15. godine života dok se redovito školuje, odnosno mlađi punoljetnik 
do završetka redovitog školovanja, a najduže do navršene 29. godine života 

- trudnica i rodilja do šest mjeseci nakon poroda te roditelj koji čuva i odgaja dijete do 
godinu dana života, blizance do tri godine života ili troje i više djece do navršenih 10 
godina života te roditelja koji koristi posvojiteljski dopust 

- osoba potpuno nesposobna za rad 

- osoba koja ima utvrđenu privremenu nezapošljivost od strane nadležnog tijela sukladno 
posebnom propisu 

- nezaposleni član kućanstva bez prihoda koji skrbi za dijete ili za odraslog člana obitelji 
koji nije sposoban brinuti se za sebe, ako takav način skrbi o djetetu, odnosno odrasloj 
osobi nadomješta institucionalnu skrb po ovom zakonu. 

4. Prava u sustavu socijalne skrbi 


4.1. Zajamčena minimalna naknada 


novčani iznos kojim se osigurava zadovoljavanje osnovnih životnih potreba samca ili 
kućanstva koji nemaju dovoljno sredstava za podmirenje osnovnih životnih potreba 
niti su ih u mogućnosti ostvariti radom, primitkom od imovine, kao ni od obveznika 
uzdržavanja, osim ako centar za socijalnu skrb utvrdi da obveznik uzdržavanja nije u 
mogućnosti davati uzdržavanje. 

osnovicu na temelju koje se izračunava iznos zajamčene minimalne naknade odlukom 
određuje Vlada Republike Hrvatske. 


Tko nema pravo na zajamčenu minimalnu naknadu? 
Pravo na zajamčenu minimalnu naknadu nema samac ili kućanstvo ako: 


samac ili član kućanstva ima u vlasništvu drugi stan ili kuću, osim stana ili kuće 
podmirenje osnovnih životnih potreba, poslovni prostor koji ne koristi za obavljanje 
registrirane djelatnosti te vrijedne pokretnine (plovila, umjetnička djela i sl.); 

je samac ili član kućanstva u razdoblju od tri godine prije podnošenja zahtjeva prodao 
ili darovao imovinu, odrekao se prava na nasljeđivanje ili ustupio svoj nasljedni dio, 
ako je od iznosa ostvarenog prodajom ili iznosa koji odgovara visini osnovice za 
plaćanje poreza na promet darovane imovine ili nasljednog dijela kojega se odrekao ili 
ustupio mogao osigurati uzdržavanje u iznosu zajamčene minimalne naknade i nakon 
podnošenja zahtjeva za priznavanje prava; 

je samac ili član kućanstva vlasnik imovine koju bi mogao koristiti ili prodati bez 
ugrožavanja osnovnih životnih potreba i time osigurati sredstva u iznosu zajamčene 
minimalne naknade propisane ovim Zakonom za osobno uzdržavanje ili uzdržavanje 
članova kućanstva; 

je samac ili član kućanstva vlasnik osobnog registriranog vozila, osim osobnog 
registriranog vozila koje služi za prijevoz samca ili člana kućanstva korisnika prava po 
osnovi invaliditeta, starije i nemoćne teško pokretne osobe ili je prema procjeni stručnog 
radnika centra za socijalnu skrb osobno registrirano vozilo nužno radi prometne 
izoliranosti; 

samac ili član kućanstva koristi osobno registrirano vozilo u vlasništvu druge pravne ili 
fizičke osobe; 

je samac sklopio ugovor o doživotnom ili dosmrtnom uzdržavanju kao primatelj 
uzdržavanja; 

radno sposobni samac nije evidentiran kao nezaposlena osoba pri nadležnoj službi za 
zapošljavanje; 

može osigurati uzdržavanje po drugoj osnovi. 

beskućnik na privremenom smještaju u prihvatilištu te korisnik usluge smještaja ili 
organiziranog stanovanja sukladno odredbama zakona ili drugih propisa. 


Kako se utvrđuje iznos zajamčene minimalne naknade 
- za samca se utvrđuje u iznosu od 100% osnovice, a za kućanstvo u iznosu koji 
predstavlja zbroj udjela za svakog člana kućanstva, s tim da udjeli članova kućanstva 
iznose: 
- za samohranog roditelja: 100% osnovice; 
- zaodraslog člana kućanstva: 60% osnovice; 
- zadijete: 40% osnovice. 
Ako samac ili kućanstvo ostvaruje prihod ž, visina zajamčene minimalne naknade utvrđuje se 
kao razlika između iznosa zajamčene minimalne naknade za samca ili kućanstvo i 
prosječnog mjesečnog prihoda samca ili kućanstva ostvarenog u tri mjeseca prije mjeseca u 
kojem je pokrenut postupak. 


Iznos zajamčene minimalne naknade za kućanstvo ne može biti veći od bruto iznosa 
minimalne plaće u Republici Hrvatskoj. 


Poljoprivredniku i članu njegovog kućanstva koji obavlja poljoprivrednu djelatnost kao 
jedino ili glavno zanimanje te na temelju poljoprivredne djelatnosti ima obvezno mirovinsko i 
zdravstveno osiguranje, prosječni mjesečni prihod utvrđuje se prema poreznoj prijavi ili prema 
rješenju nadležne porezne uprave o godišnjem paušalnom iznosu poreza na dohodak, izuzev 
ako je poljoprivrednik samac starijeg od 65 godina ili su svi članovi poljoprivrednog kućanstva 
stariji od 65 godina. 

Zajamčena minimalna naknada priznaje se od dana podnošenja zahtjeva, odnosno od dana 
pokretanja postupka po službenoj dužnosti, a isplaćuje se mjesečno. 

Ako centar za socijalnu skrb utvrdi da postoji vjerojatnost da korisnik zajamčenu minimalnu 
naknadu neće koristiti za podmirenje osnovnih životnih potreba, zajamčenu minimalnu naknadu 
može mu priznati u naravi, i to u cijelosti ili djelomično. 

Korisnik kojem je priznato pravo na zajamčenu minimalnu naknadu dužan je centru za 
socijalnu skrb prijaviti svaku promjenu koja utječe na daljnje korištenje ili na visinu naknade 
odmah, a najkasnije u roku od osam dana od dana nastanka promjene. 

Na osnovi prijave korisnika zajamčene minimalne naknade ili na osnovi podataka pribavljenih 
po službenoj dužnosti, centar za socijalnu skrb donijet će novu odluku samo ako to zahtijevaju 
promijenjene okolnosti o kojima ovisi priznavanje i visina zajamčene minimalne naknade, a ona 
će vrijediti od dana nastupanja promijenjenih okolnosti. 


2 U prihod se ne uračunava: 

- naknada za podmirenje troškova stanovanja i ogrjeva koju odobrava jedinica lokalne samouprave, novčana naknada za 
tjelesno oštećenje, ortopedski dodatak, doplatak za pomoć i njegu, osobna invalidnina, doplatak za djecu, državna potpora 
u poljoprivredi, ruralnom razvoju, ribarstvu ili akvakulturi, stipendija za školovanje učenika ili studenta dok traje redovito 
školovanje ili studiranje, a najdulje do 29. godine života, naknada koju prima udomitelj za potrebe smještenog korisnika, 
iznos sredstava za saniranje posljedica elementarnih nepogoda, za uzdržavanje za dijete ostvarenih po osnovi privremenog 
uzdržavanja pri centru za socijalnu skrb, novčana pomoć i putni troškovi osobe na stručnom osposobljavanju za rad bez 
zasnivanja radnog odnosa, sobna invalidnina, doplatak za njegu i pomoć druge osobe, ortopedski doplatak, posebni dodatak, 
naknada za pripomoć u kući, jednokratna novčana pomoć, naknada troškova pogreba te naknada za pravo na besplatne 
udžbenike ako su ta prava ostvarena temeljem posebnog propisa kojim se uređuju prava hrvatskih branitelja iz Domovinskog 
rata i članova njihove obitelji, vojnih i civilnih invalida rada, novčani primitak za opremu novorođenog djeteta i primitak po 
osnovi potpora za novorođenče koje isplaćuje ili daje jedinica lokalne i područne (regionalne) samouprave, primitak ostvaren 
od dividende i novčana sredstva ostvarena prodajom dionica temeljem članstva u Fondu hrvatskih branitelja (HRVI ili član 
obitelji smrtno stradalog hrvatskog branitelja). 

Kada se ukida rješenje o pravu na zajamčenu minimalnu naknadu 

- ako centar za socijalnu skrb praćenjem materijalnih i drugih socijalnih prilika korisnika 
utvrdi da su te prilike znatno povoljnije od onih koje se mogu osigurati na temelju 
priznatog prava na zajamčenu minimalnu naknadu, 

- samcu se ukida, a kućanstvu se iznos zajamčene minimalne naknade umanjuje za 
udio člana kućanstva ako se samac ili član kućanstva nalazi na bolničkom liječenju, u 
pritvoru ili istražnom zatvoru, na izdržavanju kazne zatvora, privremenom smještaju te 
boravku u inozemstvu, u neprekidnom trajanju dužem od dva mjeseca, ako samac ili član 
kućanstva mjesečno duže od 15 dana neprekidno boravi u inozemstvu, ako je samac 
ili član kućanstva u postupku priznavanja prava dao netočne ili nepotpune podatke 
o prihodu o kojima ovisi priznavanje prava ili opseg prava ili nije omogućio centru za 
socijalnu skrb uvid u prihod i imovinu. 


Centar za socijalnu skrb i služba nadležna za zapošljavanje dužni su međusobno surađivati 
u provođenju mjera socijalne uključenosti radno sposobnih korisnika prava na zajamčenu 
minimalnu naknadu. 

Za vrijeme korištenja prava na zajamčenu minimalnu naknadu nezaposlena radno sposobna 
ili djelomično radno sposobna osoba dužna je prihvatiti zaposlenje u skladu s propisima o 
zapošljavanju. 


Ako radno sposobni ili djelomično radno sposobni samac ili član kućanstva koji je korisnik 
zajamčene minimalne naknade odbije ponuđeni posao, osposobljavanje, prekvalifikaciju, 
dokvalifikaciju, ako samovoljno otkaže ugovor o radu ili se ne odazove pozivu jedinice lokalne, 
odnosno područne (regionalne) samouprave za sudjelovanje u radovima za opće dobro 
bez naknade, ukida mu se pravo na zajamčenu minimalnu naknadu, odnosno kućanstvu se 
zajamčena minimalna naknada umanjuje za pripadajući udio toga člana. 

- nema pravo podnijeti zahtjev za priznavanje prava na zajamčenu minimalnu naknadu, 
odnosno za uvećanje iznosa zajamčene minimalne naknade za kućanstvo u sljedećih 
šest mjeseci nakon mjeseca u kojem je pravo ukinuto, odnosno u kojemu je pravo 
umanjeno. 


Radno sposobnom ili djelomično radno sposobnom samcu ili članu kućanstva 
pravo na zajamčenu minimalnu naknadu, odnosno pripadajući udio u zajamčenoj 
minimalnoj naknadi priznaje se najduže do dvije godine. 


Centar za socijalnu skrb dužan je jednom mjesečno dostavljati jedinici lokalne odnosno 
područne (regionalne) samouprave podatke o radno sposobnim ili djelomično radno sposobnim 
samcima korisnicima zajamčene minimalne naknade te radno sposobnim ili djelomično radno 
sposobnim članovima kućanstva koje je korisnik zajamčene minimalne naknade. 

Jedinice lokalne, odnosno područne (regionalne) samouprave dužne su centru za socijalnu 
skrb jednom mjesečno dostavljati podatke o korisnicima zajamčene minimalne naknade koji su 
pozvani, a nisu se odazvali i sudjelovali u radovima za opće dobro. 

Ako se radno sposobni samac ili član kućanstva koji je korisnik prava na zajamčenu 
minimalnu naknadu u neprekidnom trajanju od najmanje godinu dana zaposli, u prvom mjesecu 
rada zajamčena minimalna naknada samcu ili kućanstvu se ne ukida, odnosno ne umanjuje se 
za ostvareni prihod. U drugom mjesecu rada iznos zajamčene minimalne naknade umanjuje se 
samcu ili kućanstvu za 25% iznosa, a u trećem mjesecu rada za 50% iznosa, dok do ukidanja 
dolazi ako osoba radi dulje od tri mjeseca, a prosječni prihod u ta tri mjeseca prelazi visinu 
priznatog iznosa na zajamčenu minimalnu naknadu za samca ili kućanstvo. 


4.2. Naknada za troškove stanovanja 


Navedenu naknadu korisniku zajamčene minimalne naknade priznaje jedinica lokalne 
samouprave do visine polovice iznosa zajamčene minimalne naknade priznate samcu, odnosno 
kućanstvu. 

Namijenjena je za pokrivanje troškova najamnine, komunalne naknade, električne energije, 
grijanja, vode, odvodnje i drugih troškova stanovanja sukladno propisima. 

Može biti odobrena i u punom iznosu zajamčene minimalne naknade kada se po mišljenju 
centra za socijalnu skrb samo na taj način može izbjeći odvajanje djece od roditelja. 

Odobrava se u novcu izravno korisniku ili jedinica lokalne samouprave, djelomično ili u 
cijelosti plati račun ovlaštenoj pravnoj ili fizičkoj osobi koja je izvršila uslugu. 


4.3. Troškovi ogrjeva 


Samcu ili kućanstvu korisniku zajamčene minimalne naknade koji se grije na drva priznaje 
se pravo na troškove ogrjeva na način da mu se jednom godišnje osigura 3 m3 drva ili odobri 
novčani iznos za podmirenje tog troška u visini koju odlukom (najkasnije do 30. rujna za tekuću 
godinu) odredi nadležna jedinica područne (regionalne) samouprave. 

Jedinica lokalne i područne (regionalne) samouprave dužna je na propisan način voditi 
evidenciju i dokumentaciju o ostvarivanju prava u sustavu socijalne skrbi propisanih Zakonom, 
aktima jedinica lokalne i područne (regionalne) samouprave te o tome dostavljati izvješća uredu 
državne uprave u županiji. 

Ured državne uprave u županiji dužan je objedinjeno izvješće dostaviti Ministarstvu i jedinici 
područne (regionalne) samouprave. 


4.4. Naknada za osobne potrebe korisnika smještaja 


Priznaje se korisniku smještaja ili organiziranog stanovanja sukladno odredbama ovoga 
Zakona u mjesečnom iznosu od 20% iznosa osnovice ako vlastitim prihodom ne može osigurati 
zadovoljavanje osobnih potreba na smještaju ili organiziranom stanovanju, i to s danom početka 
korištenja smještaja ili organiziranog stanovanja. 

Ako korisnik sudjeluje u plaćanju troškova smještaja ili organiziranog stanovanja, iznos 
kojim sudjeluje u plaćanju troškova smještaja ili organiziranog stanovanja umanjuje se za iznos 


naknade za osobne potrebe. 3 

4.5. Jednokratna naknada 


Priznaje se samcu ili kućanstvu koje zbog trenutačnih materijalnih teškoća nije u mogućnosti 
podmiriti osnovne životne potrebe nastale zbog rođenja ili školovanja djeteta, bolesti ili smrti 
člana obitelji, elementarne nepogode i slično, kao i korisniku prava na smještaj u udomiteljsku 
obitelj koji je učenik osnovne ili srednje škole za kupnju obveznih školskih udžbenika, ako to 
pravo ne ostvaruje po drugoj osnovi. 


Može se priznati zbog nabave osnovnih predmeta u kućanstvu, nužne odjeće i obuće ako ne 
postoji mogućnost da se nabava navedenog osigura u suradnji s humanitarnim organizacijama 
te korisnicima privremenog smještaja u kriznim situacijama radi naknade troškova prijevoza u 
mjesto prebivališta, vlastitu ili udomiteljsku obitelj, dom socijalne skrbi, kod drugog pružatelja 
usluge odnosno drugu ustanovu. 

Jednokratna naknada priznaje se kao pravo na novčanu naknadu ili kao pravo na naknadu u 
naravi (ako centar za socijalnu skrb utvrdi da postoji osnovana pretpostavka da korisnik naknadu 
neće koristiti namjenski). 

Ukupni iznos priznatih jednokratnih naknada u jednoj kalendarskoj godini ne može iznositi 
više od pet osnovica za samca, odnosno sedam osnovica za kućanstvo. 

Centar za socijalnu skrb razmjenjuje podatke o priznatim jednokratnim naknadama s 
jedinicama lokalne samouprave. 


Uvećana jednokratna naknada 

Centar za socijalnu skrb može ju priznati u osobito opravdanim slučajevima uz prethodnu 
suglasnost Ministarstva, s tim da je uz zahtjev za davanje prethodne dužan priložiti socio- 
anamnestičke podatke, dokaze o opravdanosti zahtjeva i visini iznosa kojom se potreba može 
podmiriti. 

Uvećana jednokratna naknada može se priznati u najvišem iznosu do 10.000,00 kuna. 


Jednokratna naknada za pogrebne troškove korisnika zajamčene minimalne 
naknade i korisnika smještaja ili organiziranog stanovanja 


Priznaje se za pogreb osobe koja nema zakonskog ili ugovornog obveznika uzdržavanja 
temeljem sklopljenog ugovora o doživotnom ili dosmrtnom uzdržavanju osobe koja je u času 
smrti korisnik prava ili član kućanstva koje je korisnik prava na zajamčenu minimalnu naknadu, 
odnosno osobe koja je u času smrti korisnik smještaja ili organiziranog stanovanja. 

Centar za socijalnu skrb priznaje ju do visine iznosa osnovnih troškova pogreba u mjestu 
smrti korisnika ili mjestu pogreba, u što se uračunavaju i troškovi prijevoza pokojnika, a isplaćuje 
fizičkoj ili pravnoj osobi koja je podmirila troškove pogreba ili pravnoj osobi registriranoj za 
usluge pogreba koja je izvršila uslugu. 

Ako je sahranjena osoba imala prihod, odnosno imovinu, Centar za socijalnu skrb će zatražiti 
povrat pogrebnih troškova od njenih nasljednika. 

4.6. Naknade u vezi s obrazovanjem 


Naknada za redovito studiranje 

Korisniku prava na uslugu smještaja, odnosno organiziranog stanovanja, neovisno o 
njegovom imovnom stanju, priznaje se pravo na naknadu za redovito studiranje na sveučilišnom 
ili stručnom studiju u visini četverostrukog iznosa osnovice. 

Danom izvršnosti rješenja o priznavanju prava na ovu naknadu korisniku prestaje pravo na 
uslugu smještaja, odnosno organiziranog stanovanja. 

Zahtjev za naknadu za redovito studiranje može se podnijeti do isteka roka od šest mjeseci 
od dana prestanka prava na uslugu smještaja, odnosno organiziranog stanovanja. 

Korisnik prava na naknadu za redovito studiranje dužan je dostaviti dokaz o upisanoj godini 
najkasnije do 31. listopada svake godine dok traje studiranje te izvijestiti centar za socijalnu 
skrb o završetku studiranja. 

Iznimno ju se može priznati i u slučaju zaostajanja u studiju zbog mirovanja obveza za 
vrijeme služenja vojnog roka, za vrijeme trudnoće i do godinu dana života djeteta, za vrijeme 
dulje bolesti te u drugim opravdanim slučajevima prekida studija sukladno zakonu kojim se 
uređuje znanstvena djelatnost i visoko obrazovanje. 


Naknada za troškove smještaja u učeničkom domu 
Učeniku, polazniku srednje škole slabijeg imovnog stanja, koji nije član kućanstva koje je 
korisnik prava na zajamčenu minimalnu naknadu, priznaje se pravo na naknadu za troškove 
smještaja u učeničkom domu ako je: 
- dijete samohranog roditelja, ako prosječni mjesečni prihod u prethodna tri mjeseca 
prije mjeseca u kojem je pokrenut postupak po članu obitelji ne prelazi iznos od dvije 
osnovice 
- pod skrbništvom, a vlastiti prihod u prethodna tri mjeseca prije mjeseca u kojem je 
pokrenut postupak ne prelazi iznos od 250% osnovice 
- smješten u udomiteljskoj obitelji, a pohađa školu izvan mjesta prebivališta udomitelja jer 
mu se školovanje ne može osigurati u mjestu prebivališta udomitelja. 
Naknada se isplaćuje mjesečno, a priznaje se od dana pokretanja postupka za priznavanje 
prava. 


Naknada za troškove prijevoza 

Može se priznati: 

- osobi s invaliditetom i djetetu s teškoćama u razvoju koji pohađaju nastavu radi stjecanja 
srednjoškolskog obrazovanja po posebnom programu izvan mjesta svoga prebivališta ili 
osposobljavanja za samozbrinjavanje, a ne postoji potreba da mu se prizna pravo na uslugu 
smještaja ili organiziranog stanovanja i učeniku smještenom u udomiteljskoj obitelji ili 
obiteljskom domu koje pohađa nastavu izvan mjesta prebivališta radi stjecanja srednjoškolskog 
obrazovanja ako nema osiguran prijevoz po nekoj drugoj osnovi. 

Obuhvaća troškove prijevoza u odlasku i povratku i priznaje se po najnižoj cijeni za redovita 
prijevozna sredstva javnog prometa za najkraću relaciju, a ako korisnik za prijevoz koristi osobno 
vozilo, u visini cijene vozne karte javnog prijevoznog sredstva. 

Prijevoz osobi s invaliditetom i djetetu s teškoćama u razvoju koje pohađa nastavu radi 
stjecanja srednjoškolskog obrazovanju u mjestu prebivališta, ako nema osiguran prijevoz po 
nekoj drugoj osnovi, osigurava jedinica lokalne samouprave. 


4.7. Osobna invalidnina 


Priznaje se osobi s teškim invaliditetom ili drugim teškim trajnim promjenama u zdravstvenom 
stanju, u svrhu zadovoljavanja njezinih životnih potreba za uključivanje u svakodnevni život 
zajednice osim ako: 

- < osobnu invalidninu ostvaruje po drugoj osnovi 

- ako ima u vlasništvu drugi stan ili kuću, pored stana ili kuće koju koristi za stanovanje, a 

- ako ima u vlasništvu poslovni prostor koji ne koristi za obavljanje registrirane djelatnosti 

- ako se radi o djetetu do godinu dana života 

- ako se radi o djetetu ili odrasloj osobi kojoj je priznata usluga smještaja ili organiziranog 

stanovanja 

- akojoj je priznato pravo na doplatak za pomoć i njegu. 

Pravo na osobnu invalidninu priznaje se s danom podnošenja zahtjeva ili pokretanja postupka 
po službenoj dužnosti, a isplaćuje se mjesečno. 

Za osobu koja nema vlastiti prihod osobna invalidnina iznosi mjesečno 250% osnovice. 

Ako osoba ostvaruje prihod po bilo kojoj osnovi, osobna invalidnina utvrđuje se kao razlika 
između iznosa 250 % osnovice i prosječnog prihoda ostvarenog u prethodna tri mjeseca prije 
mjeseca u kojem je podnesen zahtjev, odnosno u kojem je pokrenut postupak po službenoj 
dužnosti. U prihod se ne uračunava zajamčena minimalna naknada, naknada za troškove 
stanovanja koja je ostvarena na temelju ovoga Zakona, mirovina do iznosa najniže, odnosno 
minimalne mirovine ostvarene za 40 godina mirovinskog staža, ortopedski dodatak, sredstva 
za uzdržavanje koje dijete ostvaruje na temelju propisa o obiteljskim odnosima, stipendija za 
školovanje učenika ili studenta dok traje redovito školovanje ili studiranje i doplatak za djecu. 

Korisniku osobne invalidnine koji se nalazi u pritvoru ili istražnom zatvoru, na izdržavanju 
kazne zatvora, te boravku u inozemstvu u neprekidnom trajanju dužem od dva mjeseca pravo na 
osobnu invalidninu miruje što rješenjem utvrđuje centar za socijalnu skrb te obustavlja isplatu 
iste za vrijeme mirovanja. 


4.8. Doplatak za pomoć i njegu 


Priznaje se osobi koja ne može sama udovoljiti osnovnim životnim potrebama uslijed čega 
joj je prijeko potrebna pomoć i njega druge osobe u organiziranju prehrane, pripremi i uzimanju 
obroka, nabavi namirnica, čišćenju i pospremanju stana, oblačenju i svlačenju, održavanju 
osobne higijene, kao i obavljanju drugih osnovnih životnih potreba, osim ako: 

- ima sklopljen ugovor o doživotnom ili dosmrtnom uzdržavanju 

- ako ima u vlasništvu drugi stan ili kuću, pored stana ili kuće koju koristi za stanovanje, a 

- ako ima u vlasništvu poslovni prostor koji ne koristi za obavljanje registrirane djelatnosti 

- ako prosječni mjesečni prihod samca prelazi iznos od 250% osnovice, odnosno 
ako prosječni mjesečni prihod članova kućanstva prelazi iznos od 200% osnovice u 
prethodna tri mjeseca prije mjeseca u kojem je podnesen zahtjev, odnosno pokrenut 
postupak po službenoj dužnosti 

- doplatak za pomoć i njegu može ostvariti po posebnom propisu, 

- akose rado djetetu do godinu dana života 

- ako se radi o osobi kojoj je priznato pravo na osobnu invalidninu po ovom ili drugom 
zakonu 

- ako se radi o osobi kojoj je osiguran smještaj u ustanovi socijalne skrbi i kod drugih 
pružatelja socijalnih usluga, u zdravstvenoj ili u drugoj ustanovi, odnosno organizirano 
stanovanje, sukladno odredbama ovog ili drugog zakona. 


Pravo na doplatak za pomoć i njegu priznaje centar za socijalnu skrb s danom podnošenja 
zahtjeva ili pokretanja postupka po službenoj dužnosti u punom ili smanjenom iznosu, ovisno 
o tome postoji li prijeka potreba pomoći i njege druge osobe u punom ili smanjenom opsegu. 


Visina doplatka za pomoć i njegu iznosi u punom iznosu 100% osnovice, a u smanjenom 
iznosu 70% osnovice. 


Korisniku doplatka za pomoć i njegu za vrijeme koje provodi u zdravstvenoj ili drugoj ustanovi 
dulje od 15 dana pravo na doplatak za pomoć i njegu miruje, što rješenjem utvrđuje centar za 
socijalnu skrb te obustavlja isplatu istog za vrijeme mirovanja. 


Osobi s težim invaliditetom, težim trajnim promjenama u zdravstvenom stanju, slijepoj, 
gluhoj i gluhoslijepoj osobi koja nije osposobljena za samostalan život i rad priznaje se pravo 
na doplatak za pomoć i njegu u punom iznosu, neovisno o uvjetima iz članka 57. stavka 2. 
podstavaka 2., 3. i 4. Zakona o socijalnoj skrbi. 


Ista iznimka vrijedi za slijepu, gluhu i gluhoslijepu osobu koja je osposobljena za samostalan 
život i rad i osobu potpuno lišenoj poslovne sposobnosti, s tim da se tim osobama pravo na 
doplatak za pomoć i njegu priznaje u smanjenom iznosu. 


ili mirovanje radnog odnosa do treće godine života tog djeteta po posebnim propisima. 


Dijete za koje roditelj koristi pravo na rad s polovicom punog radnog vremena, rad s polovicom 
punog radnog vremena radi pojačane njege djeteta, dopust ili rad s polovicom punog radnog 
vremena radi pojačane njege djeteta s težim smetnjama u razvoju po posebnim propisima, 
može ostvariti pravo na doplatak za pomoć i njegu u smanjenom iznosu ako ispunjava uvjete 
propisane ovim Zakonom. 

4.9. Status roditelja njegovatelja ili status njegovatelja 


Priznaje se jednom od roditelja djeteta s teškoćama u razvoju ili osobe s invaliditetom koje 

ispunjava jedan od sljedećih uvjeta: 

- potpuno je ovisno o pomoći i njezi druge osobe jer mu je zbog održavanja života 
potrebno pružanje specifične njege izvođenjem medicinsko-tehničkih zahvata za koju je 
prema preporuci liječnika roditelj osposobljen 

- u potpunosti je nepokretno i uz pomoć ortopedskih pomagala 

- ima više vrsta teških oštećenja (tjelesnih, mentalnih, intelektualnih ili osjetilnih), zbog 
kojih je potpuno ovisno o pomoći i njezi druge osobe pri zadovoljavanju osnovnih 
životnih potreba. 

Ako u obitelji ima dvoje ili više djece s teškoćama u razvoju, odnosno osoba s invaliditetom, 

status roditelja njegovatelja mogu steći oba roditelja. 

Pravo na status roditelja njegovatelja može se priznati i bračnom ili izvanbračnom drugu 

roditelja djeteta s teškoćama u razvoju ili osobe s invaliditetom s kojim živi u obiteljskoj zajednici. 


Kada su roditelji djeteta s teškoćama u razvoju umrli ili nijedan od roditelja ne živi s djetetom i 
o njemu se ne brine, ili živi s djetetom ali nije u mogućnosti pružiti mu potrebnu njegu zbog svog 
psihofizičkog stanja, status njegovatelja može se priznati jednom od članova obitelji s kojim 
živi u obiteljskoj zajednici. 

Ako u jednoroditeljskoj obitelji ima dvoje ili više djece s teškoćama u razvoju, odnosno osoba 
s invaliditetom, status roditelja njegovatelja može se priznati, osim roditelja, ijednom od članova 
obitelji s kojim živi u obiteljskoj zajednici. 

Ako je djetetu s teškoćama u razvoju ili osobi s invaliditetom osigurana usluga smještaja, 
organiziranog stanovanja, poludnevnog ili cjelodnevnog boravka, roditelju ili drugoj osobi ne 
može se priznati status roditelja njegovatelja ili njegovatelja 


Iznimke: 

- akodijete ili osoba s invaliditetom boravi u predškolskoj, obrazovnoj ili zdravstvenoj 
ustanovi, domu socijalne skrbi ili kod drugog pružatelja usluga boravka manje od četiri 
sata dnevno 

- ako boravak traje duže od četiri sata, a tijekom kojeg roditelj ili njegovatelj pružaju 
djetetu ili osobi s invaliditetom usluge pomoći i njege 

Ne može se priznati status roditelja njegovatelja drugom roditelju za vrijeme dok jedan 

roditelj koristi rodiljni, roditeljski ili posvojiteljski dopust za dijete. 

Status roditelja njegovatelja može se priznati roditelju njegovatelju do navršene 65 godine 

života, a dulje ako se pružanje pomoći i njege ne može osigurati putem drugih osoba. 


Prava roditelja njegovatelja: 

- naknada u iznosu pet osnovica, 

- prava iz mirovinskoga i zdravstvenog osiguranja (obračun i isplatu naknade te svih 
doprinosa za obvezna osiguranja vrši Ministarstvo putem centra za socijalnu skrb, a 
sredstva za te namjene se osiguravaju u državnom proračunu). 

- prava za vrijeme nezaposlenosti, kao zaposlena osoba prema posebnim propisima 

- pravo na naknadu i za vrijeme privremene nesposobnosti za pružanje njege zbog 
bolesti, kao i tijekom odmora, kada ne obavlja poslove njegovatelja, a djetetu je osiguran 
privremeni smještaj tijekom godišnjeg odmora roditelja njegovatelja te ako je dijete na 
bolničkom liječenju najduže dva mjeseca. 

- odmoru trajanju do četiri tjedna tijekom godine. 


Rješenje o priznavanju prava na status roditelja njegovatelja ili njegovatelja donosi centar za 
socijalnu skrb uz suglasnost Ministarstva. 


Prestanak statusa roditelja njegovatelja ili njegovatelja: 

- na zahtjev roditelja njegovatelja ili njegovatelja 

- akoroditelj njegovatelj ili njegovatelj nije u mogućnosti pružati potrebnu njegu zbog 
svojeg psihofizičkoga stanja 

- akoroditelj njegovatelj ili njegovatelj zbog neopravdanih razloga ne obavlja poslove 
njegovatelja 

- akose roditelj njegovatelj ili njegovatelj nalazi u pritvoru, odnosno istražnom zatvoru ili 
na izdržavanju kazne zatvora u trajanju duljem od dva mjeseca 

- -kadaroditelj njegovatelj ili njegovatelj navrši 65 godina života, osim ako uz zakonske 
pretpostavke dođe do produljenja 

- smrću djeteta s teškoćama u razvoju ili osobe s invaliditetom, roditelja njegovatelja ili 
njegovatelja. 


4.10. Naknada do zaposlenja 


Priznaje ju i isplaćuje centar za socijalnu skrb iz sredstava državnog proračuna djetetu s 
teškoćama u razvoju, odnosno osobi s invaliditetom kojima je tjelesno, mentalno, intelektualno 
ili osjetilno oštećenje utvrđeno na temelju nalaza i mišljenja Zavoda za vještačenje, profesionalnu 
rehabilitaciju i zapošljavanje osoba s invaliditetom sukladno posebnom zakonu, nakon završetka 
osnovnoškolskog, srednjoškolskog ili visokoškolskog obrazovanja, a najranije s navršenih 15 
godina života, ako naknadu za vrijeme nezaposlenosti ne ostvaruje prema drugim propisima, 
a evidentirana je kao nezaposlena osoba pri nadležnoj službi za zapošljavanje ili ima utvrđenu 
privremenu nezapošljivost od strane nadležnog tijela sukladno posebnom propisu. 

Visina naknade do zaposlenja iznosi 70% od osnovice i ne može se kumulirati s doplatkom 
za pomoć i njegu. 


Ne pripada osobi kojoj je utvrđena potpuna radna nesposobnost. 

Navedena naknada se ukida danom zaposlenja korisnika, a može se ponovo priznati ako radni 
odnos prestane neovisno o volji korisnika i ako ne ostvaruje naknadu za vrijeme nezaposlenosti 
prema drugim propisima. 

5. Socijalne usluge 


Pojmom socijalnih usluga obuhvaćene su aktivnosti, mjere i programi namijenjeni 
sprječavanju, prepoznavanju i rješavanju problema i poteškoća pojedinacai obitelji te poboljšanju 
kvalitete njihovog života u zajednici. Mogu biti pružane tijekom duljeg razdoblja ili privremeno, 
ovisno o potrebama korisnika, a organiziraju se kao usluge za djecu, mlade, obitelj i odrasle 
osobe, uz uvažavanje socijalnih veza i okruženja korisnika i obitelji. 


Socijalne usluge propisane Zakonom o socijalnoj skrbi su: 

1. prva socijalna usluga (informiranje, prepoznavanje i početna procjena potreba) 
2. savjetovanje i pomaganje 

3. pomoć u kući, psihosocijalna podrška, 

4. psihosocijalna podrška 

5. rana intervencija 

6. pomoć pri uključivanju u programe odgoja i redovitog obrazovanja (integracija) 
7. boravak 

8. smještaj 

9. organizirano stanovanje. 


O priznavanju prava na socijalne usluge odlučuje centar za socijalnu skrb. 

U tzv. izvaninstitucijske usluge ubrajaju se prva socijalna usluga, savjetovanje i pomaganje, 
pomoć u kući, rana intervencija, pomoć pri uključivanju u programe odgoja i redovitog 
obrazovanja, boravak i organizirano stanovanje, što znači da se radi o uslugama skrbi u obitelji 
i lokalnoj zajednici. 


Smještaj je usluga skrbi izvan vlastite obitelji, koja se ostvaruje kao institucijska skrb u domu 
socijalne skrbi, centru za pružanje usluga u zajednici, kod drugih pružatelja usluga iz ili kao 
izvaninstitucijska skrb u udomiteljskoj obitelj ili obiteljskom domu. 


Primatelj usluge može izabrati socijalnu uslugu i pružatelja usluge s kojim sklapa ugovor o 
korištenju socijalne usluge u skladu s uvjetima propisanim ovim Zakonom i bez rješenja centra 
za socijalnu skrb, no tada u cijelosti snosi troškove korištenja socijalne usluge. 

Roditelj djeteta, odnosno djetetov skrbnik ili zakonski zastupnik ne može neposredno izabrati 
niti ugovoriti korištenje usluge smještaja ili boravka djeteta s pružateljem usluge. 

Dijete može koristiti uslugu smještaja, boravka ili organiziranog stanovanja samo na temelju 
rješenja centra za socijalnu skrb. 

Centar za socijalnu skrb primarno priznaje korisniku pravo na socijalne usluge u obitelji i 
lokalnoj zajednici, a iznimno, ako se korisniku tim uslugama ne mogu podmiriti sve potrebe te 
ako u lokalnoj zajednici nije razvijena mreža izvaninstitucijskih usluga, korisniku se priznaje 
pravo na skrb izvan vlastite obitelji u obliku smještaja. 

Pravo na uslugu smještaja, boravka ili organiziranog stanovanja priznaje se s danom početka 
korištenja usluge smještaja, boravka ili organiziranog stanovanja. 


4. 


9 


5.1. Prva socijalna usluga 


Podrazumijeva informiranje korisnika o socijalnim uslugama i pružateljima usluga, pomoć 
korisniku pri utvrđivanju njegovih potreba, početnu procjenu mogućnosti korisnika te podršku i 
pomoć pri izboru prava u sustavu socijalne skrbi, a pružaju je stručnii radnici centra za socijalnu 
skrb. 


5.2. Savjetovanje i pomaganje 


Ova socijalna usluga javlja se u dva oblika: 
- savjetovanje i pomaganje pojedincu 
- savjetovanje i pomaganje obitelji 


Savjetovanje i pomaganje pojedincu je sustavna stručna pomoć kojom se pojedincu 
omogućava prevladavanje poteškoća u vezi s bolešću, starošću, smrću člana obitelji, 
invalidnošću, teškoćama u razvoju, uključivanjem u svakodnevni život nakon duljega boravka 
u domu socijalne skrbi ili kod drugog pružatelja socijalnih usluga, zdravstvenoj ili penalnoj 
ustanovi te u drugim nepovoljnim okolnostima ili kriznim stanjima. 

Radi prevladavanja poteškoća u komunikaciji i mobilnosti gluhe i gluhoslijepe osobe imaju 
pravo na pomoć stručnog prevoditelja u postupcima ostvarivanja prava u sustavu socijalne skrbi. 


Savjetovanje i pomaganje obitelji je socijalna usluga koja obuhvaća sve oblike stručne 
pomoći pri prevladavanju obiteljskih poteškoća i poteškoća roditelja u odgoju i skrbi za djecu, te 
osposobljavanje obitelji za funkcioniranje u svakodnevnom životu (intenzivna podršku obitelji u 
krizi, dugoročni rad s članovima obitelji usmjeren na poboljšanje obiteljskih odnosa, psihološka 
priprema djeteta za odlazak roditelja na izdržavanje kazne zatvora te kontakte djeteta s 
roditeljem koji se nalazi na izdržavanju zatvorske kazne i sl.). 


5.3. Pomoć u kući 


Priznaje se starijoj osobi kojoj je prema procjeni centra za socijalnu skrb potrebna pomoć 
druge osobe zbog tjelesnog, mentalnog, intelektualnog ili osjetilnog oštećenja ili trajnih promjena 
u zdravstvenom stanju, ali i osobi kojoj je takva pomoć prijeko potrebna zbog privremenih 
promjena u zdravstvenom stanju. 


Za odobravanje ovo usluge moraju biti ispunjeni slijedeći uvjeti: 

- da osoba nema mogućnosti da joj pomoć osiguraju roditelj, bračni drug i djeca 

- danema sklopljen ugovor o doživotnom ili dosmrtnom uzdržavanju 

- dajena području njezinog prebivališta moguće osigurati takvu pomoć pod uvjetima i na 
način propisan zakonom 

- danije otuđila nekretnine ili pokretnine veće vrijednosti u posljednjih godinu dana od 
dana podnošenja zahtjeva za priznavanje prava na socijalnu uslugu ili dana pokretanja 
postupka po službenoj dužnosti 

- da prosječni mjesečni prihod samca ili prihod po članu kućanstva u prethodna tri 
mjeseca prije mjeseca u kojem je pokrenut postupak ne prelazi iznos od 300% osnovice 
(ako prosječni mjesečni prihod samca ili prihod po članu kućanstva u prethodna tri 
mjeseca prije mjeseca u kojem je pokrenut postupak prelazi iznos od 300% osnovice, a 
nije veći od 400% osnovice priznaje se pravo na 50% cijene troškova usluge pomoći u 
kući uz preostale navedene uvjete). 


Pomoć u kući može obuhvatiti: 

- organiziranje prehrane (pripremu ili nabavu i dostavu gotovih obroka u kuću) 

- obavljanje kućnih poslova (dostava živežnih namirnica, pomoć u pripremanju obroka, 
pranje posuđa, pospremanje stana, donošenje vode, ogrjeva i slično, organiziranje pranja 
i glačanja rublja, nabava lijekova i drugih potrepština i dr.) 

- održavanje osobne higijene (pomoć u oblačenju i svlačenju, u kupanju i obavljanju drugih 
higijenskih potreba) 

- zadovoljavanje drugih svakodnevnih potreba. 


Za pružanje pomoći u kući ovlašteni su centar za pomoć u kući, dom socijalne skrbi, centar 
za pružanje usluga u zajednici, udruge, vjerske zajednice i sl. 


5.4. Psihosocijalna podrška 


Podrazumijeva rehabilitaciju koja potiče razvoj kognitivnih, funkcionalnih, komunikacijskih ili 
socijalnih vještina korisnika, a priznaje ju centar za socijalnu skrb djetetu s teškoćama u razvoju, 
odrasloj osobi s invaliditetom, ovisniku, žrtvi obiteljskog nasilja te svim drugim osobama u 
potrebi, prema procjeni stručnog tima nadležnog centra za socijalnu skrb. 

Pružaju je domovi socijalne skrbi, centri za pružanje usluga u zajednici, udruge, vjerske 
zajednice, a odvija se individualno ili u grupi, uz nazočnost i sudjelovanje članova obitelji ili bez 
njih. 

Provodi se u obitelji korisnika odnosno udomiteljskoj obitelji (do pet sati tjedno) iliu domovima 
socijalne skrbi, centrima za pružanje usluga u zajednici, prostorijama udruga, vjerskih zajednica 
(do šest sati tjedno, ali ne više od dva sata dnevno). 


5.5. Rana intervencija 


Obuhvaća stručnu poticajnu pomoć djeci i stručnu i savjetodavnu pomoć njihovim roditeljima, 
uključujući i druge članove obitelji te udomitelja za djecu, kod nekog utvrđenog razvojnog rizika 
ili razvojne teškoće djeteta, radi uključivanja djeteta u širu socijalnu mrežu, ako se takva usluga 
ne osigurava u okviru zdravstvene djelatnosti. 

Ova vrsta socijalne usluge pruža se djetetu kod kojeg je u ranoj dobi utvrđeno odstupanje u 

razvoju, razvojni rizik ili razvojne poteškoće, u pravilu do navršene 3. godine života, a najdulje do 
navršene 7. godine života djeteta. 

Nakon prethodno pribavljenog mišljenja liječnika specijalista neonatologa ili pedijatra 
(iznimno liječnika druge odgovarajuće specijalizacije) centar za socijalnu skrb traži ocjenu o 
potrebnom trajanju i učestalosti usluge od doma socijalne skrbi, centra za pružanje usluga u 
zajednici, udruge ili vjerske zajednice (koji su ovlašteni pružatelji rane intervencije) te rješenjem 
priznaje pravo na pružanje iste. 


Rana intervencija može se pružati u obitelji korisnika, odnosno u udomiteljskoj obitelji te kod 
drugih pružatelja usluge, u trajanju do pet sati tjedno. 

Korisnik kojemu se pruža rana intervencija ne može istodobno koristiti usluge psihosocijalne 
podrške. 


5.6. Pomoć pri uključivanju u programe odgoja i redovitog 
obrazovanja (integracija) 


Pomoć pri uključivanju djeteta steškoćama urazvojuili mlađe punoljetne osobe s invaliditetom 
u programe redovitih predškolskih ili školskih ustanova (integracija) je socijalna usluga koja se 
pruža odgajateljima, učiteljima i nastavnicima u predškolskim i školskim ustanovama. Odobrava 
ju centar za socijalnu skrb nakon prethodno pribavljenog mišljenja predškolske ili školske 
ustanove i pružatelja usluge o trajanju i učestalosti pružanja usluge, a može se odrediti u trajanju 
do pet sati tjedno. 


I ovu uslugu mogu pružati domovi socijalne skrbi, centar za pružanje usluga u zajednici, 
vjerske zajednice, udruge koje pružaju usluge djeci s teškoćama u razvoju i mlađim punoljetnim 
osobama s invaliditetom, pod uvjetima propisanim zakonom. 


5.7. Boravak 


Može biti: cjelodnevni (u trajanju od šest do deset sati) i poludnevni boravak (u trajanju od 
četiri do šest sati dnevno), s tim da se može se priznati jedan dan u tjednu, više dana u tjednu ili 
tijekom svih radnih dana u tjednu. 


Za vrijeme trajanja boravka korisnicima se osigurava zadovoljavanje životnih potreba u vidu 
prehrane, održavanja osobne higijene, brige o zdravlju, čuvanja, odgoja, njege, radnih aktivnosti, 
psihosocijalne rehabilitacije, organiziranja slobodnog vremena, organiziranog prijevoza, ovisno 
o utvrđenim potrebama i izboru korisnika. 


Pružatelji usluge su: domovi socijalne skrbi, centri za pružanje usluga u zajednici, drugi vjerske 
zajednice, udruge ili fizička osoba koja pruža uslugu boravka kao profesionalnu djelatnost, pod 
uvjetima propisanim zakonom. 

5.8. Smještaj 


Socijalna usluga koja može obuhvatiti uslugu stanovanja, prehrane, njege, brige o zdravlju, 
socijalnog rada, psihosocijalne rehabilitacije, fizikalne terapije, radne terapije, radnih aktivnosti, 
aktivnog provođenja vremena, odgoja i obrazovanja, ovisno o utvrđenim potrebama i izboru 
korisnika. 

Može biti privremeni ili dugotrajni, tijekom svih dana u tjednu ili tijekom pet radnih dana. 

Smještaj može obuhvatiti i pripremu korisnika za povratak u vlastitu obitelj, udomiteljsku 
obitelj ili za samostalan život te pripremu djeteta za posvojenje ili smještaj uudomiteljsku obitelj. 

Pružatelji usluge su: domovi socijalne skrbi, centri za pružanje usluga u zajednici, drugi vjerske 
zajednice, udruge ili fizička osoba koja pruža uslugu boravka kao profesionalnu djelatnost, pod 
uvjetima propisanim zakonom. 


Privremeni smještaj 

Priznaje se u kriznim situacijama, radi provođenja kraćih rehabilitacijskih programa, radi 
smještaja djece bez odgovarajuće roditeljske skrbi i u drugim slučajevima propisanim Zakonom. 

Ne može se pružati u obiteljskom domu. 


Privremeni smještaj u kriznim situacijama 

Priznaje se djetetu koje se zatekne bez nadzora roditelja ili u skitnji, odrasloj osobi koja se 
zatekne izvan mjesta prebivališta ili boravišta, odnosno nema prebivališta ili boravišta i nije 
u stanju brinuti se o sebi, beskućniku, trudnici ili roditelju s djetetom do godine dana života 
djeteta, djeci i odraslim osobama - žrtvama obiteljskog nasilja i žrtvama trgovanja ljudima, 
odraslim osobama kojima je ugrožen život, zdravlje i sigurnost uslijed bolesti, nemoći, ovisnosti 
ili socijalne isključenosti. 

Može trajati dok se ne ostvari povratak u vlastitu ili udomiteljsku obitelj ili se smještaj ne 
osigura na drugi način, a najduže do šest mjeseci. 


Iznimno, može trajati do godinu dana ako se radi: 

- otrudniciili roditelju s djetetom do godine dana života djeteta, koji nema stan, odnosno 
nema osigurano stanovanje ili zbog poremećenih odnosa u obitelji ne može ostati s 
djetetom u obitelji 

- djetetu i odrasloj osobi - žrtvama obiteljskog nasilja 

- djetetu i odrasloj osobi - žrtvama trgovanja ljudima 

- beskućniku. 


Radi sprječavanja, ublažavanja i otklanjanja uzroka socijalnog isključivanja beskućnika, 
pružatelj usluga privremenog smještaja, centar za socijalnu skrb i jedinica lokalne i područne 
(regionalne) samouprave obvezni su surađivati i zajednički planirati aktivnosti za osiguranje 
njegovog ponovnog uključivanja u život zajednice. 

Privremeni smještaj radi provođenja kraćih rehabilitacijskih programa 

Priznaje se djetetu s teškoćama u razvoju i odrasloj osobi s invaliditetom, djetetu i mlađoj 
punoljetnoj osobi s problemima u ponašanju i osobi ovisnoj o alkoholu, drogi, kockanju i drugim 
oblicima ovisnosti, radi provođenja kraćih rehabilitacijskih programa koji obuhvaćaju usluge 
psihosocijalne rehabilitacije s ciljem usvajanja i razvoja socijalnih vještina. 


Privremeni smještaj može trajati dok traje potreba, a najduže do: 

- < godinu dana za dijete s teškoćama u razvoju ili osobu s invaliditetom 

- tri godine za dijete i mlađu punoljetnu osobu s problemima u ponašanju i osobu ovisnu o 
alkoholu, drogi, kockanju i drugim oblicima ovisnosti. 


Privremeni smještaj djece bez odgovarajuće roditeljske skrbi 

Centar za socijalnu skrb može priznati pravo na privremeni smještaj u dom socijalne skrbi, 
centar za pružanje usluga u zajednici, udruzi, vjerskoj zajednici itd., samo u slučaju ako mu se 
u trenutku nastanka potrebe ne može osigurati smještaj u udomiteljskoj obitelji ili obiteljskom 
domu, dok traje potreba, a najdulje do šest mjeseci. 

Ako postoji potreba za pružanjem tretmanskih ili zdravstvenih usluga koje nisu dostupne 
udomitelju, privremeni smještaj djeteta može trajati dulje od šest mjeseci, a najdulje godinu 
dana. 

Ako to interesi djeteta zahtijevaju, usluga privremenog smještaja priznaje se djetetu čiji 
roditelji zbog bolesti, neriješenog stambenog pitanja ili drugih životnih nedaća privremeno nisu 
u mogućnosti brinuti se o djetetu u trajanju od najdulje godinu dana. 

Privremeni smještaj u drugim slučajevima 

Priznaje se djetetu i odrasloj osobi, radi korištenja odmora njegovog roditelja njegovatelja, 
odnosno njegovatelja, u ukupnom trajanju od najviše 30 dana tijekom jedne kalendarske godine 
ili Zbog privremene nesposobnosti za pružanje njege zbog bolesti roditelja njegovatelja odnosno 
njegovatelja dok traje potreba, a najdulje 60 dana tijekom jedne kalendarske godine. 

Privremeni smještaj u udomiteljsku obitelj tijekom blagdana ili školskih praznika priznaje 
se djetetu i odrasloj osobi s invaliditetom smještenoj u dom socijalne skrbi, centar za pružanje 
usluga u zajednici, udrugu, vjersku zajednicu itd. radi stjecanja iskustva obiteljskog okruženja. 

Privremeni smještaj može se priznati djetetu i odrasloj osobi s invaliditetom radi postupne 
prilagodbe na dugotrajni smještaj izvan vlastite ili udomiteljske obitelji te djetetu i odrasloj osobi 
radi pripreme na izvaninstitucijsku skrb dok traje potreba, a najdulje šest mjeseci. 

Može biti priznat djetetu s teškoćama u razvoju i odrasloj osobi s invaliditetom najdulje 
do 21. godine života radi školovanja po posebnom programu izvan mjesta prebivališta, ako 
se školovanje ne može osigurati u mjestu prebivališta, i to sve dok traje potreba za redovitim 
školovanjem. 

Dugotrajni smještaj 

Priznaje se korisniku kojem je tijekom duljeg vremenskog razdoblja potrebno osigurati 
intenzivnu skrb i zadovoljavanje drugih životnih potreba. 

Primjerice, ako se radi o djetetu bez roditelja, djetetu koje roditelji zanemaruju ili zlorabe 
svoje roditeljske dužnosti priznaje mu se dugotrajni smještaj u udomiteljskoj obitelji, obiteljskom 
domu ili organiziranom stanovanju. 

Osobi s invaliditetom, tjelesnim, mentalnim, intelektualnim ili osjetilnim oštećenjem, sukladno 
dobi, vrsti i stupnju oštećenja priznaje se kada nije moguće osigurati skrb u obitelji pružanjem 
odgovarajućih izvaninstitucijskih oblika skrbi, a isto tako i funkcionalno ovisnoj starijoj osobi 
i teško bolesnoj osobi kojoj je zbog trajnih promjena u zdravstvenom stanju prijeko potrebna 
stalna pomoć i njega druge osobe. 

Dugotrajni smještaj priznaje se osobi nesposobnoj za rad koja se nalazi u posebno teškim 
životnim prilikama koje se ne mogu otkloniti primjenom drugih prava iz socijalne skrbi ili na 
drugi način, ali ne i osobi koja ima sklopljen ugovor o doživotnom ili dosmrtnom uzdržavanju, 
kojoj pomoć i njegu mogu pružiti članovi obitelji ili se pomoć i njega može osigurati na drugi 
način. 

Organizirano stanovanje 

Organizirano stanovanje je socijalna usluga kojom se jednoj ili više osoba tijekom 24 sata 
dnevno uz organiziranu stalnu ili povremenu pomoć stručne ili druge osobe, u stanu ili izvan 
stana, osiguravaju osnovne životne potrebe te socijalne, radne, kulturne, obrazovne, rekreacijske 
i druge potrebe. 

Organiziranim stanovanjem smatra se i stanovanje u zajednici stambenih jedinica koje 
se nalaze na istoj lokaciji, pri čemu u jednoj stambenoj jedinici može stanovati najviše osam 
korisnika. 


6. Cijene i sudjelovanje korisnika u plaćanju usluga 


Domovi socijalne skrbi i centri za pružanje usluga u zajednici kojima je osnivač Republika 
Hrvatska pružaju socijalne usluge po cijeni sukladno pravilniku donesenom od strane ministra 
nadležnog za poslove socijalne skrbi. 

Odluka o utvrđivanju cijena socijalnih usluga koje domovi socijalne skrbi i centri za pružanje 
usluga u zajednici kojima je osnivač Republika Hrvatska pružaju u mreži socijalnih objavljuje se 
u »Narodnim novinama«. 

Cijenu usluga izvan mreže socijalnih usluga pružatelji socijalnih usluga određuju samostalno. 

Korisnik - odrasla osoba koji socijalnu uslugu koristi na temelju rješenja centra za socijalnu 
skrb, dužan je sudjelovati u plaćanju cijene usluge svojim prihodom, a ako prihod nije dostatan 
za utvrđeni iznos sudjelovanja u plaćanju cijene usluge dužan je prodati imovinu koja ne služi 
njemu i članovima njegovog kućanstva za podmirenje osnovnih stambenih i drugih osnovnih 
životnih potreba. 

Ako niti na navedeni način korisnik ne može u cijelosti ili djelomično platiti cijenu usluge, tada 
su to dužni u cijelosti ili djelomično učiniti zakonski obveznici uzdržavanja na temelju nagodbe 

sklopljene sa centrom za socijalnu skrb ili prema propisima kojima se uređuju obiteljski odnosi. 

Centar za socijalnu skrb će pred nadležnim sudom pokrenuti postupak za naknadu troškova 
za pružene usluge ukoliko se zakonski obveznici uzdržavanja ne pridržavaju sklopljene nagodbe. 

Osoba koja je obveznik uzdržavanja odrasle osobe nesposobne za rad nije dužna sudjelovati 
u cijeni usluge ako je njezin prihod ili prihod njezinog kućanstva manji od trostrukog iznosa 
zajamčene minimalne naknade za samca ili kućanstvo. 

Tek u slučaju da se troškovi usluge ne mogu platiti niti na jedan od ovih načina, plaćanje 
usluge pada na teret Ministarstva socijalne skrbi. 

Roditelji djeteta dužni su plaćati u cijelosti ili sudjelovati u plaćanju usluge koje dijete 
ostvaruje na temelju ovoga Zakona, osim ako su korisnici zajamčene minimalne naknade. 

Roditelji ili drugi obveznici uzdržavanja djeteta i centar za socijalnu skrb sklapaju nagodbu 
kojom utvrđuju plaćanje usluge, a ona ima snagu ovršne isprave. 

Dijete koje ima redoviti mjesečni prihod dužno je sudjelovati u plaćanju usluge koju ostvaruje 
temeljem zakona, no najviše do 50% prihoda (ne sudjeluje imovinom!). 


7. Nadležnost i postupak za priznavanje prava iz socijaln skrbi 


Mjesna nadležnost 

O priznavanju prava u sustavu socijalne skrbi na zajamčenu minimalnu naknadu, naknadu 
za osobne potrebe korisnika smještaja, jednokratnu naknadu, naknade u vezi s obrazovanjem, 
osobnu invalidninu, doplatak za pomoći njegu, status roditelja njegovatelja ili status njegovatelja, 
naknadu do zaposlenja i socijalne usluge rješenjem odlučuje centar za socijalnu skrb osnovan za 
područje na kojem stranka ima prebivalište. 

Ako stranka nema prebivalište na području Republike Hrvatske, mjesno je nadležan centar 
za socijalnu skrb prema mjestu boravišta stranke u Republici Hrvatskoj, a ako stranka nema 
boravište u Republici Hrvatskoj, mjesno je nadležan centar za socijalnu skrb prema mjestu 
posljednjeg prebivališta, odnosno boravišta stranke na području Republike Hrvatske. 

Ako se mjesna nadležnost ne može odrediti ni na jedan od ovih načina, mjesno je nadležan 
centar za socijalnu skrb prema mjestu na kojem je nastao povod za vođenje postupka. 

Mjesna nadležnost ne mijenja se priznavanjem prava na uslugu smještaja i organiziranog 
stanovanja izvan mjesta prebivališta. 

O priznavanju prava na naknadu za troškove stanovanja i naknadu za troškove ogrjeva 
rješenjem odlučuje jedinica lokalne samouprave, odnosno Grad Zagreb, sukladno zakonskim 
odredbama. 


Mjesna nadležnost za djecu 
- određuje se prema prebivalištu roditelja, a ako nemaju prebivalište u Republici Hrvatskoj, 
prema njihovom boravištu. 
Za dijete čiji roditelji žive odvojeno mjesna nadležnost se određuje prema prebivalištu 
roditelja s kojim dijete živi prema odluci suda, a ako nemaju prebivalište u Republici Hrvatskoj, 
prema njegovom boravištu (ukoliko sud još nije donio odluku, mjesno je nadležan centar za 

socijalnu skrb nadležan prema mjestu prebivališta, odnosno boravišta roditelja kod kojega dijete 
pretežno boravi). 

Ako je roditeljima koji žive odvojeno oduzeto pravo da žive s djetetom i odgajaju ga, a dijete 
je povjereno na čuvanje i odgoj drugoj osobi ili domu socijalne skrbi odnosno drugom pružatelju 
socijalnih usluga, za dijete je mjesno nadležan centar za socijalnu skrb prema prebivalištu, 
odnosno boravištu roditelja koji sam ili u većoj mjeri izvršava ostale sadržaje roditeljske skrbi. 

Mjesna nadležnost centra za socijalnu skrb za dijete ne mijenja se ako je roditelj lišen prava 
na roditeljsku skrb, osim u slučaju posvojenja. 


Drugi posebni slučajevi mjesne nadležnosti 

Za osobu koja se zbog elementarnih nepogoda ili sličnih razloga našla izvan mjesta svog 
prebivališta, dok se ne ostvare uvjeti za njezin povratak, mjesno je nadležan centar za socijalnu 
skrb nadležan prema mjestu u kojemu se osoba zatekla. 

Za dijete koje se zatekne bez nadzora roditelja ili druge odrasle osobe izvan mjesta 
svog prebivališta, kao i za druge osobe koje nisu u stanju štititi svoja prava i interese, a zateknu 
se izvan mjesta svog prebivališta, mjesno je nadležan centar za socijalnu skrb na čijem području 
se zateknu. 


Pokretanje postupka 

Postupak za priznavanje prava propisanih Zakonom o socijalnoj skrbi pokreće se na zahtjev 
stranke ili po službenoj dužnosti, na zahtjev bračnog druga, punoljetnog djeteta, roditelja ili 
skrbnika stranke. 

Centar za socijalnu skrb može pokrenuti postupak po službenoj dužnosti i na temelju 
obavijesti članova obitelji, građana, ustanova, udruga, vjerskih zajednica, trgovačkih društava i 
drugih pravnih osoba te državnih i drugih tijela. 

Ako je u postupku prije donošenja rješenja o pravima u sustavu socijalne skrbi ili drugim 
pravima po posebnim propisima, potrebno utvrditi činjenice vezane za zdravstveno stanje 
propisane kao uvjet za priznavanje prava po ovom Zakonu ili po posebnim propisima, centar 
za socijalnu skrb ili drugo nadležno tijelo će zatražiti nalaz i mišljenje područne ustrojstvene 
jedinice Zavoda za vještačenje, profesionalnu rehabilitaciju i zapošljavanje osoba s invaliditetom 
sukladno posebnom zakonu. 


Dužnost davanja istinitih podataka 

Korisnik socijalne skrbi dužan je službenoj osobi dati istinite osobne podatke, podatke o svom 
prihodu i imovini, kao i drugim okolnostima o kojima ovisi priznavanje nekog prava i pisanom 
izjavom omogućiti njihovu dostupnost u postupku za priznavanje prava na novčane naknade i 
socijalne usluge kao i tijekom korištenja prava. 

Za točnost navedenih podataka podnositelj zahtjeva odgovara materijalno i kazneno. 

Nadležna tijela, sudovi i financijske institucije dužni su bez odgađanja, na zahtjev nadležnog 
tijela koje odlučuje o pravima iz sustava socijalne skrbi, dostaviti podatke o dohotku i imovini 
podnositelja zahtjeva i članova njegovog kućanstva. 

Temeljem procjene potreba korisnika centar za socijalnu skrb u suradnji s podnositeljem 
zahtjeva i članovima obitelji tijekom postupka za priznavanje prava izrađuje individualni plan 
skrbi. 

Ako prije izvršnosti rješenja o priznavanju prava iz socijalne skrbi umre osoba o čijem se 
pojedinačnom pravu rješava, postupak se obustavlja. 


Postupak za priznavanje prava u sustavu socijalne skrbi je hitan. 

Ako nije potrebno provoditi posebni ispitni postupak, centar za socijalnu skrb dužan je 
donijeti rješenje u roku od 15 dana od dana podnošenja urednog zahtjeva ili pokretanja postupka 
po službenoj dužnosti (kada se provodi ispitni postupak, rok za donošenje rješenja je 30 dana od 
dana podnošenja urednog zahtjeva ili pokretanja postupka po službenoj dužnosti). 

Odluka o zahtjevu za priznanje prava na jednokratnu naknadu mora se donijeti u roku od 
osam dana od dana podnošenja zahtjeva. 


Mogućnost donošenja usmenog rješenja 

U iznimno žurnim slučajevima, kada je potrebno poduzimanje mjera radi otklanjanja 
neposredne opasnosti za život i zdravlje ljudi, posebno djece, ili radi osiguravanja javnog reda i 
sigurnosti, centar za socijalnu skrb može donijeti usmeno rješenje i odrediti izvršenje usmenog 
rješenja bez odgode. 

Obveza je centra za socijalnu skrb da u tim slučajevima donese i rješenje u pisanom obliku 
najkasnije u roku od osam dana od dana donošenja usmenog rješenja. 

Centar za socijalnu skrb će po potrebi, a najmanje jedanput godišnje, preispitati postojanje 
činjenica i okolnosti koje su bile odlučujuće za donošenje rješenja o priznavanju prava iz 
sustava socijalne skrbi te donijeti novo rješenje ako su se promijenile okolnosti o kojima ovisi 
ostvarivanje ili opseg priznatog prava. 

Dužnost je korisnika kojem je priznato pravo iz socijalne skrbi dužan da odmah, a najkasnije 
u roku od osam dana od dana nastanka promjene prijavi centru za socijalnu skrb svaku promjenu 
koja utječe na daljnje korištenje ili opseg prava. 

Troškovi postupka u vezi s priznavanjem prava iz socijalne skrbi osiguravaju se u državnom 
proračunu, a ako centar za socijalnu skrb rješava o pravima za koja sredstva osigurava jedinica 
lokalne ili područne (regionalne) samouprave, međusobna prava, obveze i odgovornost utvrdit 
će se ugovorom sklopljenim između centra za socijalnu skrb i jedinice lokalne ili područne 
(regionalne) samouprave. 


Žalba protiv rješenja 

O žalbi protiv rješenja centra za socijalnu skrb odlučuje Ministarstvo (ako se žalba podnosi 
protiv rješenja o priznavanju prava u sustavu socijalne skrbi na zajamčenu minimalnu naknadu, 
naknadu za osobne potrebe korisnika smještaja, jednokratnu naknadu, naknade u vezi s 
obrazovanjem, osobnu invalidninu, doplatak za pomoć i njegu, status roditelja njegovatelja 
ili status njegovatelja, naknadu do zaposlenja i socijalne usluge rješenjem odlučuje centar za 
socijalnu skrb. 

O žalbi protiv rješenja jedinice lokalne samouprave (naknada za troškove stanovanja) 
odlučuje jedinica područne (regionalne) samouprave, a o žalbi protiv rješenja Grada Zagreba 
odlučuje Ministarstvo. 

Ministarstvo odlučuje i o žalbi protiv rješenja jedinice područne (regionalne) samouprave, 
odnosno Grada Zagreba o naknadi za troškove ogrjeva. 

Žalba ne odgađa izvršenje rješenja. 

8. Financiranje djelatnosti socijalne skrbi 


Sredstva za financiranje djelatnosti socijalne skrbi osiguravaju se iz: 


sredstava proračuna Republike Hrvatske (novčane naknade u sustavu socijalne skrbi, 
socijalne usluge, financiranje rada centara za socijalnu skrb, domova socijalne skrbi i 
centara za pružanje usluga u zajednici čiji je osnivač Republika Hrvatska, financiranje 
rashoda za izgradnju, dogradnju i rekonstrukciju prostora, kupnju poslovnih objekata, 
rashoda za investicijsko održavanje, hitne intervencije, opremanje prostora te ulaganje u 
informatizaciju u domovima socijalne skrbi, centrima za pružanje usluga u zajednici čiji 
je osnivač Republika Hrvatska i centrima za socijalnu skrb) 

sredstava proračuna jedinica područne (regionalne) samouprave i Grada Zagreba 
(troškovi ogrjeva, sredstva za rad ustanova socijalne skrbi čiji su osnivač, za 
investicijsko i tekuće održavanje prostora, opreme i prijevoznih sredstava tih ustanova 
te za njihovo investicijsko ulaganje i održavanje informatičke opreme i druge 
komunikacijske opreme) 

sredstava proračuna jedinica lokalne samouprave i Grad Zagreb (troškovi stanovanja, 
sredstva za rad ustanova socijalne skrbi čiji su osnivač, za investicijsko i tekuće 
održavanje prostora, opreme i prijevoznih sredstava tih ustanova te za njihovo 
investicijsko ulaganje i održavanje informatičke opreme i druge komunikacijske opreme) 
prihoda ostvarenih sudjelovanjem korisnika i njihovih obveznika uzdržavanja u plaćanju 
troškova socijalnih usluga 

vlastitih prihoda 

donacija, pomoći i ostalih namjenskih prihoda. 


Veliki gradovi i gradovi sjedišta županija dužni su u svom proračunu osigurati sredstva za 
uslugu prehrane u pučkim kuhinjama, kao i pružanje usluga smještaja u prihvatilišta ili prenoćišta 
za beskućnike na način propisan zakonom. 


Za financiranje centara za socijalnu skrb u državnom proračunu osiguravaju se sredstva za: 


rashode za zaposlene (bruto plaće, ostale rashode za zaposlene i doprinose na plaće) 
materijalne rashode (naknade za prijevoz na posao i s posla, obveznu stručnu izobrazbu 
radnika) 

rashode za nabavu nefinancijske imovine (materijalne i nematerijalne imovine, 
građevina, postrojenja i opreme, prijevoznih sredstava, informatizacije, dodatnih 
ulaganja u nefinancijsku imovinu i dr.). 


Iz proračuna jedinice područne (regionalne) samouprave i Grada Zagreba osiguravaju se 
sredstva za materijalne rashode i financijske rashode centra za socijalnu skrb, i to: 


naknade troškova zaposlenima (službena putovanja, naknade za rad na terenu, naknade 
za odvojeni život te stručno usavršavanje zaposlenika) 

rashode za materijal i energiju (uredski materijal i ostale materijalne rashode, materijal 

i sirovine, energiju, materijal i dijelove za tekuće održavanje i investicijsko održavanje i 
sitni inventar) 


- rashode za usluge (telefona, pošte i prijevoza, tekućeg i investicijskog održavanja, 
komunalne usluge, zakupnine i najamnine osim najma vozila, zdravstvene usluge, 
intelektualne i osobne usluge, računalne usluge i ostale usluge) 

- ostale rashode poslovanja (naknade za rad povjerenstava, upravnog vijeća, premije 
osiguranja, reprezentaciju, članarine, pristojbe i naknade) 

- financijske rashode (bankarske usluge i usluge platnog prometa, negativne tečajne 
razlike i valutne klauzule, zatezne kamate itd.). 


Republika Hrvatska osigurava sredstva za domove socijalne skrbi i centre za pružanje usluga 
u zajednici kojima je osnivač (a lokalne jedinice u domovima za starije i nemoćne kojima su 
oni osnivači) i to na ime rashoda za zaposlene (bruto plaće, ostale rashode za zaposlene i 
doprinose na plaće), materijalnih rashoda (naknade troškova zaposlenima, rashode za materijal i 
energiju, rashode za usluge), financijskih rashoda, naknada građanima i kućanstvima na temelju 
osiguranja, rashode za nabavu nefinancijske imovine (materijalne i nematerijalne imovine, 
građevina, postrojenja i opreme, prijevoznih sredstava, nematerijalne proizvedene imovine, 
informatizacije, dodatnih ulaganja u nefinancijsku imovinu i dr.). 


Nadalje, obveza je velikih gradova i gradova sjedišta županija da, sukladno financijskim 
mogućnostima, potiču i osiguraju građanima na svojem području druge oblike materijalnih 
pomoći i potpora (prehrana u pučkim kuhinjama, privremeni smještaj beskućnika u prihvatilište 
ili prenoćište, zbrinjavanje osoba koje primaju zajamčenu minimalnu naknadu u socijalne 
stanove i slično). 


Ukoliko to nisu u mogućnosti, u financiranju navedenih pomoći i usluga će sudjelovati i 
jedinice područne (regionalne) samouprave u skladu sa svojim financijskim mogućnostima. 

Kada zbog kriznih situacija obitelj s maloljetnom djecom ostane bez svog doma i nije u 
mogućnosti sama osigurati smještaj, jedinice lokalne i područne (regionalne) samouprave dužne 
su im osigurati privremeni smještaj u socijalnom stanu ili na drugi način, kako bi se spriječilo 
odvajanje djece od odraslih članova obitelji. 

9. Obavljanje djelatnosti socijalne skrbi 


Djelatnost socijalne skrbi obavljaju: 

- ustanove socijalne skrbi 

- udruge, vjerske zajednice, druge pravne osobe te obrtnici 
- fizičke osobe kao profesionalnu djelatnost 

- udomiteljske obitelji. 


Ustanove socijalne skrbi su: 

1. centar za socijalnu skrb 

2. dom socijalne skrbi 

3. centar za pružanje usluga u zajednici 
4. centar za pomoć u kući. 


Ustanove socijalne skrbi upisuju se u sudski registar i u upisnik ustanova socijalne skrbi koji 


vodi Ministarstvo. 


Kada je osnivač ustanove socijalne skrbi Republika Hrvatska, prava i obveze osnivača ima 


Ministarstvo, a ako je osnivač druga pravna osoba, prava i obveze osnivača ima njezino nadležno 
tijelo. 


9.1. Centar za socijalnu skrb 


Centar za socijalnu skrb je javna ustanova koju osniva Republika Hrvatska rješenjem 


Ministarstva za područje jedne ili više općina ili gradova na području iste županije, odnosno za 
područje Grada Zagreba. Može imati jednu ili više podružnica. 


Djelatnosti centra za socijalnu skrb: 

- rješava u prvom stupnju u upravnom području socijalne skrbi, obiteljskopravne i 
kaznenopravne zaštite i drugim pravima u skladu s odredbama zakona i posebnih 
propisa 

- provodi izvršenja rješenja 

- vodi propisane očevidnike 

- izdaje uvjerenja i druge potvrde 

- daje podatke o obiteljskim prilikama, mišljenja i prijedloge u sudskim postupcima koji se 
odnose na obiteljskopravnu i kaznenopravnu zaštitu 

- daje podatke i mišljenja prilikom odlučivanja o odobravanju pogodnosti izlaska 
zatvorenika iz penalne ustanove sukladno posebnom propisu kojim se uređuje 
izvršavanje kazne zatvora 

- sudjeluje kao stranka ili umješač pred sudom i drugim državnim tijelima kada se radi o 
zaštiti osobnih interesa djece i drugih članova obitelji koji se ne mogu brinuti sami o sebi 
ni o svojim pravima i interesima 


- izdaje dozvole za obavljanje udomiteljstva i obavlja nadzor nad udomiteljskim obiteljima 
te vodi evidenciju o izdanim dozvolama, registar udomiteljskih obitelji i registar 
smještenih korisnika 

- provodi odgojne mjere nad djecom s problemima u ponašanju 

- provodi posredovanje u postupku razvoda braka. 


Centar za socijalnu skrb u sjedištu jedinice područne (regionalne) samouprave odnosno 
Centar za socijalnu skrb Grada Zagreba, na temelju javnih ovlasti obavlja poslove vezane uz 
obavljanje djelatnosti dadilje koji su po prijašnjem zakonu bili u nadležnosti obiteljskog centra 
(odlučuje u prvom stupnju o ispunjavanju uvjeta za obavljanje djelatnosti dadilje, odlučuje u 
prvom stupnju o upisu u imenik dadilja i imenik pomoćnih dadilja, vodi registar i imenike dadilja 
i pomoćnih dadilja, provodi stručni nadzor nad provedbom posebnog propisa kojim se uređuje 
djelatnost dadilja). 


Centar za socijalnu skrb na temelju javnih ovlasti može obavljati i poslove zbrinjavanja djece 
odbjegle iz obitelji ili od pružatelja socijalnih usluga smještaja ili organiziranog stanovanja, 
organizirati i pružati pomoć u kući te obavljati i druge stručne poslove kao što su poticanje, 
organiziranje i provođenje aktivnosti s ciljem sprječavanja i suzbijanja socijalnih i osobnih 
problema, poticanje i razvijanje samopomoći, dobrosusjedske pomoći, dobrovoljni rad, 
sudjelovanje u suzbijanju ovisnosti o alkoholu, drogama i drugim ovisnostima, predlaganje 
i poticanje aktivnosti u području socijalne skrbi na lokalnoj razini, koordiniranje i provođenje 
aktivnosti u području sprječavanja trgovanja ljudima, nasilja u obitelji, vršnjačkog nasilja i 
problema ovisnosti putem županijskih koordinatora, edukacija i nadzor udomitelja, predstavnika 
obiteljskih domova i stručnih radnika drugih pružatelja socijalnih usluga i slično. 


U nadležnosti centara za socijalnu skrb koji se nalaze u sjedištu jedinice područne (regionalne) 
samouprave su i poslovi savjetodavnog i preventivnog rada vezano za brak, roditeljstvo, 
obiteljske i partnerske odnose, socijalizacijske vještina djece i mladih, posebno komunikacijske 
vještine i nenasilno rješavanje sukoba među djecom i mladima, razvoj komunikacije i tolerancije 
u mladenačkim i partnerskim odnosima, organiziranje i provođenje edukacije posvojitelja, 
obiteljska medijacija i slično. 


9.2. Dom socijalne skrbi 


Dom socijalne skrbi je javna ustanova, a osniva se za obavljanje socijalnih usluga propisanih 
Zakonom. 

9.3. Centar za pružanje usluga u zajednici 


Centar za pružanje usluga u zajednici je javna ustanova koja se osniva za pružanje podrške 
korisnicima i pružateljima izvaninstitucijskih oblika smještaja, pružanje usluga boravka, usluge 
psihosocijalne podrške, usluge pomoći u kući, usluge pomoći pri uključivanju u programe odgoja 
i obrazovanja (integracija) i usluge organiziranog stanovanja, a iznimno i usluge smještaja. 


9.4. Centar za pomoć u kući 


Centar za pomoć u kući je ustanova socijalne skrbi koja se osniva za pružanje svih ili 
pojedinih usluga pomoći u kući (priprema ili nabava i dostava gotovih obroka u kuću, dostava 
živežnih namirnica, pomoć u pripremanju obroka, pranje posuđa, pospremanje stana, donošenje 
vode, ogrjeva, organiziranje pranja i glačanja rublja, nabava lijekova i drugih potrepština, pomoć 
u oblačenju i svlačenju, u kupanju i obavljanju drugih higijenskih potreba itd). 


Osnivači domova socijalne skrbi, centara za pružanje usluga u zajednici i centra za pomoć 
u kući mogu biti Republika Hrvatska, jedinica lokalne i područne (regionalne) samouprave te 
vjerska zajednica, trgovačko društvo, udruga, druga domaća i strana pravna ili fizička osoba pod 
uvjetima i na način propisan Zakonom o ustanovama i Zakonom o socijalnoj skrbi. 


9.5. Udruge, vjerske zajednice, druge pravne osobe te 
obrtnici koji pružaju socijalne usluge 


Udruga, vjerska zajednica, trgovačko društvo i druga domaća i strana pravna osoba te 
obrtnik, koji pored obavljanja svoje djelatnosti za koju je upisan u sudski registar ili kod drugog 
nadležnog tijela u skladu s posebnim zakonima pruža socijalne usluge, dužan je socijalne usluge 
pružati u zasebnoj organizacijskoj jedinici na način i pod uvjetima propisanim Zakonom (udruga 
registrirana isključivo za obavljanje socijalne djelatnosti socijalne usluge može pružati bez 
ustrojavanja zasebne organizacijske jedinice). 


10. Pružanje socijalnih usluga kao profesionalne djelatnosti 


Fizička osoba može samostalno obavljati kao profesionalnu djelatnost usluge smještaja 
ili boravka u obiteljskom domu, usluge savjetovanja u savjetovalištu i usluge pomoći u kući, 
pod uvjetima propisanim Zakonom te na propisani način voditi evidenciju i dokumentaciju o 
korisnicima, vrstama usluga i drugim pitanjima važnim za rad i o tome dostaviti izvješće 
Ministarstvu i jedinici područne (regionalne) samouprave, odnosno Gradu Zagrebu. 


Fizičke osobe koje socijalne usluge pružaju kao profesionalnu djelatnost ostvaruju prihod: 

- izravno naplatom od korisnika 

- natemelju ugovora sklopljenog s Ministarstvom sukladno članku 201. Zakona o 
socijalnoj skrbi 

- izzaklada, fundacija i darovnica. 


10.1. Obiteljski dom 


Obiteljski dom je oblik pružanja usluge smještaja ili boravka za pet do 20 odraslih korisnika, 
odnosno za četvero do desetero djece koji žive ili borave s obitelji pružatelja usluge. 


Uslugu pruža jedan punoljetan član obitelji - predstavnik obiteljskog doma, koji može 
zaposliti i druge radnike ovisno o broju i vrsti korisnika u skladu s propisanim uvjetima. 


Članovi obitelji pružatelja usluga mogu sudjelovati u pružanju usluge u obiteljskom domu i 
bez zasnivanja radnog odnosa, pod uvjetima propisanim zakonom i drugim aktima. 


Usluge u obiteljskom domu ne može pružati samac. 


Predstavnik obiteljskog doma koji preuzima brigu o korisniku mora biti hrvatski državljanin 
i imati sposobnosti potrebne za čuvanje, njegu, odgoj i zadovoljavanje drugih potreba korisnika 
(između ostalog i zdravstvenu sposobnost) te najmanje srednju stručnu spremu. 


Stranci mogu pružati usluge u obiteljskom domu prema propisima koji uređuju rad stranaca 
u Republici Hrvatskoj ako, osim uvjeta koji vrijede za domicilnog predstavnika doma, ispunjavaju 
uvjet znanja hrvatskog jezika najmanje na razini koja je potrebna za nesmetanu i nužnu 
komunikaciju s korisnikom usluge u obiteljskom domus. 


Usluge u obiteljskom domu ne može pružati osoba u odnosu na koju postoji zapreka za 
obavljanje djelatnosti socijalne skrbi (pravomoćno osuđena za neko od kaznenih djela protiv 
čovječnosti i ljudskog dostojanstva, protiv života i tijela, ljudskih prava i temeljnih sloboda, 
radnih odnosa i socijalnog osiguranja, osobne slobode, časti i ugleda, spolne slobode, spolnog 


3 Uvjet znanja hrvatskog jezika ne odnosi se na fizičke osobe državljane država članica Europske unije i država ugovornica 
Ugovora o Europskom gospodarskom prostoru koji usluge u obiteljskom domu pružaju izvan mreže socijalnih usluga. 

zlostavljanja i iskorištavanje djeteta, kaznenih djela protiv braka, obitelji i djece, zdravlja 
ljudi, imovine, gospodarstva, krivotvorenja, kaznenih djela protiv službene dužnosti javnog 
reda, odnosno kaznenih djela protiv Republike Hrvatske, osoba kojoj je pravomoćno izrečena 
prekršajno pravna sankcija za nasilje u obitelji, kao i osoba protiv koje se vodi postupak pred 
nadležnim sudom za kazneno djelo spolnog zlostavljanja i iskorištavanja djeteta). 


Usluge u obiteljskom domu ne mogu se pružati u obitelji u kojoj su poremećeni obiteljski 
odnosi ili u obitelji u kojoj bi zbog bolesti člana obitelji bilo ugroženo zdravlje ili drugi interesi 
korisnika prema mišljenju centra za socijalnu skrb ili obitelji u kojoj u odnosu na člana obitelji 
postoji zapreka za obavljanje djelatnosti socijalne skrbi. 


10.2. Savjetovalište 


Fizička osoba kao profesionalnu djelatnost u savjetovalištu može pružati usluge savjetovanja 
djeci, mladeži i odraslim osobama kao stručnu pomoć radi prevladavanja osobnih poteškoća i 
osnaživanja ako ima: 

- završen preddiplomski i diplomski sveučilišni studij ili integrirani preddiplomski i diplomski 
sveučilišni studij za obavljanje stručnih poslova u djelatnosti socijalne skrbi i edukaciju iz 
područja savjetodavnog odnosno terapijskog rada i najmanje pet godina radnog staža na 
stručnim poslovima u propisanom akademskom zvanju i akademskom stupnju u djelatnosti 
socijalne skrbi, 

- poslovnu sposobnost 

- radnu sposobnost 

- položen stručni ispit 

- < odobrenje nadležne komore za samostalan rad u skladu s posebnim zakonom 

- nije u radnom odnosu, odnosno ne obavlja drugu samostalnu djelatnost 

- raspolaže odgovarajućim prostorom i opremom. 

Usluge savjetovanja ne može obavljati osoba za koju postoji zapreka iz članka 213. stavka 1 
Zakona o socijalnoj skrbi. 

Više osoba može osnovati zajedničko savjetovalište, s tim da svaka osoba mora ispunjavati 
gore navedene uvjete. 

Rješenje o osnivanju zajedničkog savjetovališta donosi jedinica područne (regionalne) 
samouprave, odnosno Grad Zagreb na temelju ugovora fizičkih osoba koje osnivaju zajedničko 
savjetovalište. 

I stranci mogu obavljati usluge savjetovanja u savjetovalištu (isti su uvjeti kao i za rad 
stranaca u obiteljskim domovima). 

Fizička osoba koja samostalno pruža usluge savjetovanja u savjetovalištu kao profesionalnu 
djelatnost dužna je primjenjivati metode stručnog rada, poštivati osobnost korisnika, njegovo 
dostojanstvo i nepovredivost osobnog i obiteljskog života i čuvati profesionalnu tajnu. 


10.3. Usluge pomoći u kući 


Fizička osoba može pružati usluge pomoći u kući korisnika najviše 40 sati tjedno (zakon 
propisuje da pružatelj pomoći u kući mora imati najmanje srednju stručnu spremu). 


11. Udomiteljstvo 


Udomiteljstvo je oblik pružanja socijalnih usluga kojim se djetetu ili odrasloj osobi osigurava 
smještaj u udomiteljskoj obitelji, a uvjeti koje mora ispunjavati udomiteljska obitelj, način 
obavljanja i prestanak obavljanja udomiteljstva te druga pitanja povezana s udomiteljstvom 
uređuju se posebnim zakonom. 


12. Uvjeti za početak pružanja socijalnih usluga 


Minimalne uvjete za pružanje socijalnih usluga a pravilnikom propisuje ministar nadležan za 
poslove socijalne skrbi. 

Ispunjavanje minimalnih uvjeta za pružanje socijalnih usluga ispituje povjerenstvo koje 
imenuje ministar nadležan za poslove socijalne skrbi, osim za pružanje usluga starijim i 
nemoćnim osobama, beskućnicima, usluga pomoći u kući te usluga koje pružaju fizičke 
osobe kao profesionalnu djelatnost, za koje postupak provodi jedinica područne (regionalne) 
samouprave, odnosno Grad Zagreb. 

Rješenje o ispunjavanju minimalnih uvjeta za pružanje socijalnih usluga (licenciju), na 
temelju nalaza povjerenstva donosi Ministarstvo, osim rješenja o utvrđivanju minimalnih uvjeta 
za pružanje socijalnih usluga starijim i nemoćnim osobama, beskućnicima, usluga pomoći u 
kući te usluga koje pružaju fizičke osobe kao profesionalnu djelatnost, koje donosi jedinica 
područne (regionalne) samouprave, odnosno Grad Zagreb. 

Ako se tijekom obavljanja djelatnosti promijene uvjeti prostora u kojem pružatelj usluga 
obavlja djelatnost ili dio djelatnosti, ili ako se djelatnost za koju je pribavljeno rješenje proširuje 
ili mijenja, pružatelj usluga dužan je podnijeti zahtjev za izdavanje novog rješenja nadležnom 
tijelu. 

Dom socijalne skrbi, centar za pružanje usluga u zajednici te centar za pomoć u kući, može 
početi s pružanjem socijalnih usluga nakon upisa u upisnik ustanova socijalne skrbi. 

Pravna osoba i obrtnik mogu početi s pružanjem socijalnih usluga nakon upisa u evidenciju 
pravnih osoba, odnosno obrtnika koje pružaju socijalne usluge. 

Fizička osoba može početi s pružanjem socijalnih usluga nakon upisa u evidenciju fizičkih 
osoba koje profesionalno pružaju socijalne usluge. 

Iznimno od navedenog pravne i fizičke osobe koje su u drugoj državi članici Europske unije 
ili drugoj državi ugovornici Ugovora o Europskom gospodarskom prostoru ispunile uvjete za 
pružanje socijalnih usluga, mogu pružati socijalne usluge izvan mreže koje se pružaju u obitelji 
korisnika u skladu s ovim Zakonom nakon upisa u upisnik ustanova socijalne skrbi odnosno 
evidenciju pravnih osoba ili obrtnika, s tim da prethodno moraju Ministarstvu dostaviti pisanu 

izjavu o namjeri obavljanja djelatnosti socijalnih usluga. 

Navedena izjava sadrži sve bitne informacije o pružatelju socijalnih usluga te služi u svrhu 
informiranja i jednake dostupnosti svih subjekata koji obavljaju djelatnost socijalnih usluga na 
teritoriju Republike Hrvatske. 

Pružatelji socijalnih usluga dužni su o početku, načinu i djelokrugu rada izvijestiti centar za 
socijalnu skrb na čijem području djeluju. 


13. Prestanak pružanja socijalnih usluga 


Razlozi prestanka pružanja socijalnih usluga 

Dom socijalne skrbi, centar za pružanje usluga u zajednici te centar za pomoć u kući 
prestaje s pružanjem socijalnih usluga u slučaju prestanka rada tih ustanova sukladno Zakonu 
o ustanovama. 

Na temelju odluke osnivača, Ministarstvo rješenjem utvrđuje prestanak rada centra za 
pružanje usluga u zajednici i doma socijalne skrbi, osim za dom za starije i nemoćne osobe 
i beskućnike gdje takvo rješenje donosi jedinica područne (regionalne) samouprave, odnosno 
Grad Zagreb. 

Ministarstvo rješenjem utvrđuje prestanak rada doma socijalne skrbi kojemu je osnivač 
Republika Hrvatska. 

Nakon donošenja rješenja o prestanku rada Ministarstvo vrši brisanje ustanove iz upisnika 
ustanova socijalne skrbi. 


Pravna osoba, odnosno obrtnik prestaju s pružanjem socijalnih usluga: 

- izvršnošću rješenja nadležnog tijela donesenog na temelju odluke pravne osobe, 
odnosno obrtnika o prestanku pružanja socijalnih usluga 

- izvršnošću rješenja nadležnog inspektora o zabrani pružanja socijalnih usluga. 


Pravna osoba, odnosno obrtnik dužni su izvijestiti nadležno tijelo (Ministarstvo ili JLS) o 
namjeri prestanka pružanja socijalnih usluga. 


Pružanje socijalne usluge kao profesionalne djelatnosti fizičkoj osobi prestaje: 

- izvršnošću rješenja jedinice područne (regionalne) samouprave, odnosno Grada Zagreba 
kojim se utvrđuje prestanak pružanja socijalne usluge kao profesionalne djelatnosti 
fizičkoj osobi 

- izvršnošću rješenja inspektora socijalne skrbi kojim se fizičkoj osobi zabranjuje rad. 


Jedinica područne (regionalne) samouprave, odnosno Grad Zagreb rješenjem utvrđuje 
prestanak pružanja socijalne usluge kao profesionalne djelatnosti fizičkoj osobi u slučajevima: 
- izjave volje fizičke osobe pružatelja socijalnih usluga da više ne želi pružati socijalne 
usluge kao profesionalnu djelatnost 
- smrti fizičke osobe pružatelja socijalnih usluga 

- pravomoćne sudske odluke o lišenju poslovne sposobnosti fizičke osobe pružatelja 
socijalnih usluga 

- zasnivanja radnog odnosa fizičke osobe pružatelja socijalnih usluga 

- gubitka zdravstvene sposobnosti fizičke osobe pružatelja socijalnih usluga 

- akone ispunjava uvjete propisane ovim Zakonom te 

- dau odnosu na osobu koja pruža socijalne usluge kao profesionalnu djelatnost nastupi 
zapreka iz članka 213. stavka 1. Zakona o socijalnoj skrbi. 


Privremena obustava rada fizičke osobe koja pruža socijalne usluge kao 
profesionalnu djelatnost 

Fizička osoba koja pruža socijalne usluge kao profesionalnu djelatnost može privremeno 
obustaviti rad zbog bolesti ili drugog opravdanog razloga, o čemu je dužna izvijestiti jedinicu 
područne (regionalne) samouprave, odnosno Grad Zagreb te centar za socijalnu skrb na čijem 
području pruža socijalne usluge. 


Zbrinjavanje korisnika u slučaju prestanka ili privremene obustave rada 
pružatelja usluga smještaja i organiziranog stanovanja 

Osnivač doma socijalne skrbi odnosno centra za pružanje usluga u zajednici dužan je 
najmanje tri mjeseca prije donošenja odluke o prestanku rada o tome izvijestiti Ministarstvo i 
korisnike, članove obitelji, odnosno zakonske zastupnike korisnika. 

Prije prestanka rada doma socijalne skrbi odnosno centra za pružanje usluga u zajednici 
korisniku smještenom temeljem ugovora o smještaju osnivač je dužan osigurati drugi primjereni 
smještaj, a korisniku smještenom temeljem rješenja centra za socijalnu skrb drugi smještaj 
dužan je osigurati centar za socijalnu skrb. 

Ako prije prestanka rada doma socijalne skrbi odnosno centra za pružanje usluga u zajednici 
osnivač nije osigurao smještaj svim korisnicima smještenim temeljem ugovora o smještaju, 
mjesno nadležni centar za socijalnu skrb dužan je korisniku pružiti pomoć radi pronalaska 
smještaja kod drugog pružatelja usluga ili mu ponuditi druge usluge u vlastitom domu ili u 
obitelji. 

Dom socijalne skrbi odnosno centar za pružanje usluga u zajednici kojemu je rješenjem 
inspektora zabranjen rad dužan je izvijestiti korisnike o prestanku rada te potrebi pronalaska 
drugog odgovarajućeg smještaja. 

Inspektor koji je donio rješenje o zabrani rada doma socijalne skrbi odnosno centra za 
pružanje usluga u zajednici dužan je obavijestiti centar za socijalnu skrb nadležan prema 
prebivalištu korisnika o zabrani rada. 

Centar za socijalnu skrb dužan je korisniku smještenom temeljem rješenja centra za socijalnu 
skrb osigurati drugi primjereni smještaj, a korisniku koji je smješten temeljem ugovora dužan 
je pružiti pomoć radi pronalaska smještaja kod drugog pružatelja usluga ili mu ponuditi druge 
usluge u vlastitom domu ili u obitelji. 

Dom socijalne skrbi odnosno centar za pružanje usluga u zajednici kojemu je zabranjen rad 
ne smije nastaviti s pružanjem usluga korisniku koji odbije smještaj kod drugog ovlaštenog 
pružatelja usluga. 

Ostale zajedničke odredbe o pružanju i prestanku pružanja socijalnih usluga 

Ustanove socijalne skrbi i druge pravne osobe odnosno obrtnici koji pružaju socijalne 
usluge te fizičke osobe koje profesionalno obavljaju djelatnost socijalne skrbi izjednačene su s 
kućanstvima u plaćanju cijene po povlaštenim uvjetima za korištenja vodoopskrbe i odvodnje i 
drugih komunalnih usluga te za plaćanje naknade za RTV pristojbu. 

Ako jedan ili više članova kućanstva sklope više od tri ugovora o doživotnom ili dosmrtnom 
uzdržavanju, a uzdržavanim osobama pružaju usluge stanovanja, prehrane, njege i brige o 
zdravlju te zadovoljavanje ostalih osnovnih životnih potreba, u svom stambenom ili poslovnom 
prostoru osobno, putem treće osobe ili zaposlenih radnika kod fizičke osobe ili radnika 
zaposlenih u pravnoj osobi koja je u vlasništvu davatelja uzdržavanja i/ili članova njegovog 
kućanstva, u smislu ovoga Zakona smatrat će se da se radi o nezakonitom pružanju usluga 
smještaja u djelatnosti socijalne skrbi, sve dok ne pribave rješenje o ispunjavanju minimalnih 
uvjeta za pružanje socijalnih usluga sukladno odredbama ovoga Zakona. 


14. Mreža, standardi i ugovaranje socijalnih usluga 


Mreža socijalnih usluga i socijalno planiranje 

Mrežom socijalnih usluga određuje se potreban broj i vrsta socijalnih usluga za područje 
Republike Hrvatske. 

Odluku o mreži socijalnih usluga donosi ministar nadležan za poslove socijalne skrbi uz 
prethodno pribavljeno mišljenje jedinice područne (regionalne) samouprave, odnosno Grada 
Zagreba. 

Socijalne usluge mogu se pružati u mreži i izvan mreže socijalnih usluga. 

Socijalne usluge u mreži pružaju ustanove kojima je osnivač Republika Hrvatska te pravne 
osobe, obrtnici i druge fizičke osobe s kojima je Ministarstvo sklopilo ugovor o pružanju socijalnih 
usluga, osim ako zakonom ili posebnim propisom nije drugačije određeno. 

Strane pravne i fizičke osobe mogu pružati socijalne usluge u mreži pod uvjetima propisanim 
zakonom. 

Socijalne usluge izvan mreže obavljaju pravne osobe, obrtnici i druge fizičke osobe koje su 
pribavile rješenje o ispunjavanju minimalnih uvjeta za pružanje socijalnih usluga u skladu sa 
zakonom i posebnim propisom. 

Jedinica područne (regionalne) samouprave, odnosno Grad Zagreb osniva savjet za socijalnu 
skrb, radi planiranja i razvoja mreže socijalnih usluga i ostvarivanja prava, obveza, mjera i ciljeva 
socijalne skrbi na svom području. 

Savjet za socijalnu skrb predlaže socijalni plan skrbi za područje jedinice područne 
(regionalne) samouprave, odnosno Grada Zagreba, a donosi ga predstavničko tijelo jedinice 
područne (regionalne) samouprave, odnosno Grada Zagreba. 


Socijalni plan obuhvaća analizu kapaciteta, dostupnost mreže socijalnih usluga i specifične 
ciljeve razvoja institucionalnih i izvaninstitucionalnih socijalnih usluga, s posebnim naglaskom 
na usluge za skupine u većem riziku od socijalne isključenosti. 

Standardi za pružanje socijalnih usluga 


Socijalne usluge u mreži pružaju se sukladno stručnim i prostornim standardima koje 
pravilnikom propisuje ministar nadležan za poslove socijalne skrbi. 


Dodjela ocjene o usklađenosti sa standardima za pružanje socijalnih usluga“ 

Ocjena o usklađenosti sa standardima socijalnih usluga je javna isprava koja pružatelju 
usluga čiji je osnivač Republika Hrvatska omogućuje pružanje socijalnih usluga u mreži odnosno 
drugim pružateljima socijalnih usluga predstavlja preduvjet za sudjelovanje u pregovorima za 
sklapanje ugovora o pružanju socijalnih usluga u mreži. 


Postupak za dodjelu ocjene o usklađenosti sa standardima socijalnih usluga podrazumijeva 
analizu i vrednovanje: 

- stručnih i prostornih resursa sukladno standardima za pružanje usluga u mreži 

- stanja usklađenosti sa standardima kvalitete 

- < predložene cijene pojedinih usluga sukladno metodologiji za izračun cijene usluga 


Ministarstvo najmanje jedanput godišnje raspisuje javni poziv za podnošenje ponuda za 
dodjelu ocjene o usklađenosti sa standardima socijalnih usluga. 

Ponudu mogu podnijeti svi pružatelji socijalnih usluga koji imaju izvršno rješenje o 
ispunjavanju minimalnih uvjeta za pružanje socijalnih usluga (licenciju), a koji time postaju 
ponuditelji u postupku za dodjelu ocjene o usklađenosti sa standardima socijalnih usluga. 

Analizu i vrednovanje provodi povjerenstvo za vrednovanje koje imenuje ministar nadležan 
za poslove socijalne skrbi. 

O provedenoj analizi i vrednovanju sastavlja se zapisnik za svaku podnesenu ponudu koji 
potpisuju svi članovi povjerenstva za vrednovanje. 

Nakon toga ministar nadležan za poslove socijalne skrbi na prijedlog povjerenstva za 
vrednovanje donosi odluku o ocjeni ponude za svakog pojedinog ponuditelja. Odluka o ocjeni 
ponude je upravni akt. 

U odluci se obvezno navodi broj ostvarenih bodova ponuditelja te rang ponuditelja u odnosu 
na bodovni prag propisan pravilnikom. 

Protiv odluke nije dopuštena žalba, ali se može pokrenuti upravni spor pred nadležnim 
upravnim sudom. 

Rezultati provedenog postupka vrednovanja i bodovna ocjena za svakog pojedinog 
ponuditelja javno se objavljuju na mrežnoj stranici Ministarstva. 

Ponuditelju koji je zadovoljio uvjete te čija bodovna ocjena prelazi bodovni prag propisan 
pravilnikom izdaje se ocjena o usklađenosti sa standardima socijalnih usluga na rok od tri 
godine. 


Postupak pregovaranja i sklapanje ugovora 

U postupku pregovaranja Ministarstvo s pružateljima usluga koji su pribavili ocjenu o 
usklađenosti sa standardima za pružanje socijalnih usluga pregovara o vrsti, količini i cijeni 
usluge, redoslijedom počevši od najviše ocijenjenog pružatelja usluga. 


4 ne primjenjuje se na prihvatilišta i prenoćišta za beskućnike 

Postupak pregovaranja završava sklapanjem ugovora između Ministarstva i najpovoljnijih 
pružatelja usluga sukladno iskazanim potrebama u mreži. 

Prihvatilišta i prenoćišta za beskućnike pružaju socijalne usluge u mreži socijalnih usluga 
na temelju ugovora o pružanju socijalnih usluga u mreži bez obveze provođenja postupka 
pregovaranja. 


Javno-privatno partnerstvo u području socijalne skrbi 

U području socijalne skrbi može se primijeniti model javno-privatnog partnerstva. 

Predmet javno-privatnog partnerstva može biti izgradnja, rekonstrukcija, sanacija odnosno 
dogradnja te održavanje građevine javne namjene u svrhu pružanja socijalnih usluga u mreži iz 
okvira nadležnosti javnog partnera. 

Javni partner je jedno ili više javnih tijela koje s privatnim partnerom sklapaju ugovor o javno- 
privatnom partnerstvu ili s privatnim partnerom osnivaju zajedničko trgovačko društvo u svrhu 
realizacije projekta javno-privatnog partnerstva. 

Javna tijela mogu biti Ministarstvo te jedinice lokalne i područne (regionalne) samouprave. 

Javno-privatno partnerstvo u području socijalne skrbi primijenit će se isključivo ako taj 
model, odnosno usluge koje se na osnovi istog pružaju, osigurava pozitivnu vrijednost za novac, 
društveno-gospodarsku opravdanost te zadovoljava sve druge kriterije određene propisom 
kojim se uređuje javno-privatno partnerstvo. 

U državnom proračunu, odnosno proračunu jedinica lokalne i područne (regionalne) 
samouprave osiguravaju se sredstva za plaćanje privatnom partneru temeljem ugovora o javno- 
privatnom partnerstvu. 

Na pripremu, predlaganje, ugovaranje i provedbu projekata javno-privatnog partnerstva iz 
stavka 1. ovoga članka te na sva druga pitanja vezana uz javno-privatno partnerstvo primjenjuje 
se poseban propis kojim se uređuje javno-privatno partnerstvo, ako drugačije nije određeno 
Zakonom o socijalnoj skrbi. 


15. Stručni radnici 


Stručni radnici 

Stručne poslove u centru za socijalnu skrb obavljaju socijalni radnik, pravnik, psiholog, 
socijalni pedagog i edukacijski rehabilitator, s položenim stručnim ispitom, a iznimno i drugi 
stručni radnici odgovarajućeg obrazovanja i akademskog zvanja ovisno o djelatnosti centra za 
socijalnu skrb. 

Stručne poslove u domu socijalne skrbi i kod drugih pružatelja socijalnih usluga obavljaju 
socijalni radnik, psiholog, socijalni pedagog, edukacijski rehabilitator, logoped, medicinska 
sestra, fizioterapeut, radni terapeut, kineziterapeut i odgajatelj, s položenim stručnim ispitom, 
kao i drugi stručni radnici odgovarajućeg obrazovanja i akademskog zvanja, ovisno o djelatnosti 
doma socijalne skrbi ili drugog pružatelja socijalnih usluga. 

Stručni radnici poslove obavljaju sukladno pravilima struke, uz poštivanje osobnosti 
korisnika, dostojanstva i nepovredivost njegova osobnog i obiteljskog života. 

Dužni su čuvati kao profesionalnu tajnu sve što saznaju o osobnom i obiteljskom životu 
korisnika. 

Čuvanje profesionalne tajne obvezuje i druge radnike ustanova socijalne skrbi i drugih 
pružatelja usluga. 

Povreda čuvanja profesionalne tajne teža je povreda obveza iz radnog odnosa. 


Ne može biti primljen u radni odnos kao radnik u djelatnosti socijalne skrbi niti poslove u 

djelatnosti socijalne skrbi može obavljati osoba: 

- koja je pravomoćno osuđena za neko od kaznenih djela protiv čovječnosti i ljudskog 
dostojanstva, kaznenih djela protiv života i tijela, ljudskih prava i temeljnih sloboda, 
kaznenih djela protiv radnih odnosa i socijalnog osiguranja, protiv osobne slobode, 
časti i ugleda, spolne slobode, spolnog zlostavljanja i iskorištavanja djeteta, kaznenih 
djela protiv braka, obitelji i djece, zdravlja ljudi, imovine, gospodarstva), kaznenih djela 
krivotvorenja kaznenih djela protiv službene dužnosti, javnog reda, odnosno kaznenih 
djela protiv Republike Hrvatske, 

- osoba kojoj je pravomoćno izrečena prekršajno pravna sankcija za nasilje u obitelji 

- osoba protiv koje se vodi postupak pred nadležnim sudom za kazneno djelo spolnog 
zlostavljanja i iskorištavanja djeteta. 


Radnik u djelatnosti socijalne skrbi čini težu povredu obveza iz radnog odnosa ako on, njegov 
bračni drug ili dijete s korisnikom socijalne skrbi sklopi ugovor o doživotnom ili dosmrtnom 
uzdržavanju dok traje njegov radni odnos u djelatnosti. 

Stručni radnik centra za socijalnu skrb, njegov bračni drug ili dijete koji pruža socijalne usluge 
korisnicima socijalne skrbi u obiteljskom domu, kao osnivač ustanove socijalne skrbi ili ima udio 
u trgovačkom društvu koje pruža socijalne usluge, socijalne usluge ne može pružati na temelju 
rješenja centra za socijalnu skrb. 

Stručni radnik centra za socijalnu skrb, njegov bračni drug ili dijete ne mogu biti udomitelji 
osim u slučaju srodničkog udomiteljstva. 


16. Nadzor 


Nadzor nad radom centra za socijalnu skrb, doma socijalne skrbi, centra za pomoć u kući, 
centra za pružanje usluga u zajednici, vjerske zajednice, udruge i drugog pružatelja usluga u 
djelatnosti socijalne skrbi obuhvaća: 

- unutarnji nadzor 

- inspekcijski nadzor 

- upravni nadzor. 


Inspekcijski nadzor provode inspektori socijalne skrbi i viši inspektori socijalne skrbi 
zaposlenici Ministarstva, a upravni nadzor ovlašteni državni službenici. 
Nadzor koji se odnosi na stručni rad zdravstvenih radnika u djelatnosti socijalne skrbi provode 


nadležne komore, a sanitarni nadzor u dijelu koji se odnosi na zaštitu zdravlja na području 

ispravnosti i kvalitete prehrane te higijene prostora i opreme u pravnoj osobi te obrtu u kojem se 
pružaju socijalne usluge provodi sanitarna inspekcija. 

Nadzor nad pružanjem usluga obrazovanja u domovima socijalne skrbi provodi prosvjetna 
inspekcija ministarstva nadležnog za obrazovanje. 


16.1. Unutarnji nadzor 


Ustanova socijalne skrbi provodi unutarnji nadzor nad zakonitošću rada, stručnim radom i 
kvalitetom pružanja socijalnih usluga, jednako kao i vjerska zajednica, udruga, druga pravna 
osoba koja obavlja djelatnost socijalne skrbi te obrtnik koji obavlja djelatnost socijalne skrbi 
(nisu provoditi unutarnji nadzor ako brinu o najviše 50 korisnika). 

Isto tako, centar za socijalnu skrb koji zapošljava do 10 radnika nije dužan provoditi unutarnji 
nadzor. 

Unutarnji nadzor provodi se na temelju općeg akta ustanove, odnosno vjerske zajednice, 
udruge te druge pravne osobe odnosno obrtnika koja obavlja djelatnost socijalne skrbi i 
godišnjeg plana i programa provedbe unutarnjeg nadzora. 


16.2. Inspekcijski nadzor 


Provodi se nad primjenom i izvršavanjem zakona, drugih propisa te općih i pojedinačnih 
akata, nad stručnim radom doma socijalne skrbi, centra za pružanje usluga u zajednici, centra 
za pomoć u kući te druge pravne osobe ili fizičke osobe koje obavljaju djelatnost socijalne skrbi 
sukladno ovome Zakonu i posebnom propisu. 

Poslove inspektora socijalne skrbi može obavljati osoba koja, osim zakonom utvrđenih 
uvjeta za prijam u državnu službu, ima završeni preddiplomski i diplomski sveučilišni studij 
ili integrirani preddiplomski i diplomski sveučilišni studij ili specijalistički diplomski stručni 
studij socijalnog rada, socijalne politike, prava, psihologije, socijalne pedagogije ili edukacijske 
rehabilitacije, položen državni stručni ispit i najmanje četiri godine radnog iskustva na 
odgovarajućim poslovima u djelatnosti socijalne skrbi. 

Inspektori imaju službenu iskaznicu kojom dokazuju službeno svojstvo, identitet i ovlasti. 

Inspekcijski nadzor provodi se kao redovni, izvanredni i kontrolni. 

Redovni inspekcijski nadzor provodi se u skladu s godišnjim planom nadzora koji donosi 
Ministarstvo najkasnije do 31. prosinca tekuće godinu za sljedeću godinu. 

Izvanredni inspekcijski nadzor provodi se povodom zahtjeva drugih državnih tijela, prigovora 
pravnihi fizičkih osoba ili u slučaju saznanja o nekim važnim činjenicama zbog kojih je opravdano 
provođenje inspekcijskog nadzora. 

Kontrolni inspekcijski nadzor provodi se radi kontrole izvršenja mjera naređenih rješenjem 
inspektora. 

Nitko ne smije, koristeći se službenim položajem ili na drugi način, inspektoru naređivati, 
sprječavati ga ili ometati u provedbi nadzora i poduzimanju mjera i radnji za koje je ovlašten. 

Ako se inspekcijski nadzor provodi na zahtjev tijela i drugih zainteresiranih pravnih ili fizičkih 
osoba, inspektor je dužan izvijestiti podnositelja prigovora ili zahtjeva o utvrđenom činjeničnom 

stanju te o poduzetim mjerama, osim u slučaju anonimne predstavke. 

Inspektor koji provodi inspekcijski nadzor ima pravo u svako doba bez prethodne najave i bez 
dopuštenja ravnatelja ili druge odgovorne osobe ulaziti u prostorije i prostore ustanove socijalne 
skrbi i druge pravne osobe ili fizičke osobe koja obavlja djelatnost socijalne skrbi. 

Prilikom provedbe inspekcijskog nadzora inspektor ima pravo pregledati objekte i druge 
poslovne i stambene prostore, dokumentaciju, robu i druge stvari zatečene kod pružatelja usluga, 
poslovne spise, saslušati korisnike, radnike i druge osobe koje zatekne, pregledati isprave na 
temelju kojih se može utvrditi identitet osoba (osobna iskaznica, putovnica i sl.) i obavljati druge 
radnje u skladu sa svrhom inspekcijskog nadzora. 

Ravnatelj ili druga odgovorna osoba u drugoj pravnoj osobi koja pruža socijalne usluge, 
obrtnik koji pruža socijalne usluge te fizička osoba koja pruža socijalne usluge, mora inspektoru 
osigurati nesmetano obavljanje inspekcijskog nadzora i staviti mu na raspolaganje sva sredstva 
i potrebnu dokumentaciju. 

Inspektor tijekom inspekcijskog nadzora zbog mogućeg prikrivanja dokaza ima pravo 
privremeno izuzeti predmete i izvornu dokumentaciju, uz potvrdu. 

Prilikom obavljanja inspekcijskog nadzora inspektor je dužan postupati tako da ne ugrozi 
čuvanje državne, vojne ili službene, odnosno profesionalne tajne. 

Odgovorne osobe dužne su upoznati inspektora s podacima koji se sukladno njihovim općim 
aktima smatraju tajnom. 

Inspektor je dužan kao službenu tajnu čuvati dokumentaciju i podatke koji su u vezi s 
inspekcijskim nadzorom, kao i identitet podnositelja podneska povodom kojeg je proveden 
inspekcijski nadzor, ako on to zatraži. 


U obavljanju inspekcijskih poslova inspektor je dužan: 
1. zabraniti provođenje pojedinih mjera i radnji koje su protivne zakonu ili drugom propisu 
2. zabraniti rad domu socijalne skrbi, centru za pružanje usluga u zajednici i drugom 
pružatelju usluga ako: 
- više ne ispunjava propisane uvjete za obavljanje djelatnosti 
- ne postupi po prethodnom rješenju inspektora kojim se naređuju mjere 
- načinom pružanja usluga ugrožava zdravlje i sigurnost korisnika 
3. obavijestiti nadležnu komoru kada utvrdi da stručni radnik nema odobrenje za samostalni 
rad od nadležne komore, ako je isto uvjet za obavljanje poslova radnog mjesta 
. zabraniti pravnoj osobi, odnosno obrtniku pružanje socijalnih usluga, ako ih obavlja bez 
rješenja o ispunjavanju minimalnih uvjeta za pružanje socijalnih usluga 
5. narediti fizičkoj osobi koja obavlja djelatnost socijalne skrbi prekid pružanja socijalne 
usluge ako nije pribavila rješenje o ispunjavanju minimalnih uvjeta za pružanje socijalnih 
usluga 
6. narediti otklanjanje utvrđenih nepravilnosti u određenom roku te poduzimati druge mjere 
za koje je ovlašten zakonom i drugim propisima 
7. narediti provođenje postupka utvrđivanja odgovornosti odgovorne osobe kod pružatelja 
usluga i zaposlenih radnika 
. narediti i druge mjere u skladu sa zakonom. 

O zabrani rada pružateljima usluga inspektor je dužan izvijestiti nadležno tijelo koje je 
donijelo rješenje o ispunjavanju minimalnih uvjeta za početak pružanja socijalnih usluga. 

Ako inspektor prilikom obavljanja inspekcijskog nadzora utvrdi nepravilnosti, odnosno 
povrede propisa, a nije ovlašten izravno postupati, dužan je izvijestiti nadležno tijelo o uočenim 
nepravilnostima, odnosno povredama propisa te tražiti pokretanje postupka i poduzimanje 
propisanih mjera. 

Ako inspektor utvrdi da se u radu javljaju manje nepravilnosti koje ne utječu bitno na pružanje 
usluge, odnosno zakonitost poslovanja, usmeno će upozoriti odgovornu osobu u pravnoj osobi, 
odnosno fizičku osobu koja pruža socijalne usluge na nepravilnosti i na njihove posljedice te 
odrediti rok za uklanjanje istih, a sadržaj usmenog upozorenja i rok za otklanjanje nepravilnosti 
navesti u zapisniku o obavljenom inspekcijskom nadzoru. 

Ako nepravilnosti ne budu otklonjene u ostavljenom roku, inspektor će rješenjem narediti 
mjere u skladu sa zakonom. 

O obavljenom inspekcijskom nadzoru inspektor je dužan sastaviti zapisnik koji uručuje 
ravnatelju ili drugom ovlaštenom zastupniku u pravnoj osobi te fizičkoj osobi nad čijim radom se 
provodi inspekcijski nadzor. 

U slučaju da postoji neposredna opasnost za zdravlje ili život ljudi, kao i u slučaju kada 
postoji opasnost od uništenja ili prikrivanja dokaza, inspektor će donijeti usmeno rješenje i 
odmah narediti njegovo izvršenje. 

Usmeno rješenje mora se unijeti u zapisnik. 

Inspektor je dužan donijeti rješenje u pisanom obliku u roku od osam dana od dana donošenja 
usmenog rješenja. 

Na postupak provođenja inspekcijskog nadzora primjenjuju se odredbe Zakona o općem 
upravnom postupku. 

Protiv rješenja koje donosi inspektor nije dopuštena žalba, već se protiv tog rješenja može 
pokrenuti upravni spor. 

Ako inspektor osnovano posumnja da je povredom propisa učinjen prekršaj ili kazneno 
djelo, uz rješenje za čije je donošenje ovlašten, dužan je s utvrđenim činjenicama odlučnim za 
poduzimanje mjera podnijeti optužni prijedlog radi pokretanja prekršajnog postupka, odnosno 
kaznenu prijavu za pokretanje kaznenog postupka. 

Tijelo kojem je podnesen optužni prijedlog, odnosno kaznena prijava dužno je o ishodu 
postupka obavijestiti Ministarstvo. 

O obavljenim inspekcijskim nadzorima i poduzetim mjerama inspektor vodi očevidnik. 


Ako se inspektoru prilikom obavljanja inspekcijskog nadzora pruži fizički otpor, inspektor je 
ovlašten zatražiti pomoć policijskih službenika. 

Inspektor je odgovoran: 

1. ako pri nadzoru propusti poduzeti, odnosno narediti mjere koje je po zakonu bio dužan 
poduzeti, odnosno narediti 

2. ako prekorači svoje zakonske ovlasti 

3. ako ne podnese optužni prijedlog ili kaznenu prijavu, odnosno ne obavijesti nadležna 
državna tijela o utvrđenim nepravilnostima, odnosno nedostacima. 


16.3. Upravni nadzor 


U provedbi upravnog nadzora nadzire se osobito: 

1. zakonitost rada i postupanja 

2. rješavanje u upravnim stvarima 

3. djelotvornost, ekonomičnost i svrhovitost rada u obavljanju poslova državne uprave 

4. svrhovitost unutarnjeg ustrojstva i osposobljenost službenika i namještenika za 
obavljanje poslova državne uprave te 

5. odnos službenika i namještenika prema građanima i drugim strankama. 


Način provođenja nadzora pravilnikom propisuje ministar nadležan za poslove socijalne 
skrbi. 

Ovlašteni državni službenici sastavljaju zapisnik kojim se utvrđuje koje su radnje provedene 
tijekom provođenja upravnog nadzora. 

Ovlašteni državni službenici mogu privremeno izuzeti predmete i izvornu dokumentaciju što 
se utvrđuje zapisnikom. 

Upravni nadzor provodi se kao redovni, izvanredni i kontrolni. 

Redovni upravni nadzor provodi se u skladu s godišnjim planom nadzora koji donosi ministar 
nadležan za poslove socijalne skrbi najkasnije do 31. prosinca tekuće godine za sljedeću godinu. 

Izvanredni upravni nadzor provodi se povodom zahtjeva drugih državnih tijela, prigovora 
pravnih i fizičkih osoba ili u slučaju saznanja o nekim važnim činjenicama zbog kojih je 
opravdano provođenje upravnog nadzora. 

Kontrolni upravni nadzor provodi se radi kontrole postupanja po izvješću (da li je nadzirano 
tijelo u određenom roku poduzelo mjere radi otklanjanja nedostataka utvrđenih nadzorom). 

Ako se upravni nadzor provodi na zahtjev tijela i drugih zainteresiranih pravnih ili fizičkih 
osoba, ovlašteni državni službenik je dužan izvijestiti podnositelja prigovora ili zahtjeva o 
utvrđenom činjeničnom stanju te o poduzetim mjerama, osim u slučaju anonimne predstavke. 

O obavljenom upravnom nadzoru ovlašteni državni službenik dužan je sastaviti izvješće koje 
sadrži prikaz utvrđenog stanja i mjere koje u određenom roku nadzirano tijelo treba poduzeti radi 
otklanjanja utvrđenih nedostataka. 

Izvješće o obavljenom upravnom nadzoru ovlašteni državni službenik dužan je dostaviti 
nadziranom tijelu najkasnije u roku od 30 dana od dana obavljenog nadzora. 


U obavljanju upravnog nadzora ovlašteni državni službenik može: 

1. obustaviti od izvršenja opći akt nadziranog tijela 

2. poništiti ili ukinuti rješenje nadziranog tijela 

3. neposredno donijeti rješenje ili poduzeti mjeru nužnu za izvršenje zakona ili drugog 
propisa ili zaštite korisnika, ako je to nadležno tijelo propustilo učiniti u roku 

4. narediti provođenje postupka utvrđivanja odgovornosti radnika i čelnika nadziranog tijela 

5. podnijeti prijavu nadležnom tijelu za utvrđivanje kaznene ili prekršajne odgovornosti 
radnika i čelnika nadziranog tijela 

6. narediti i druge mjere u skladu sa zakonom. 

Protiv rješenja ovlaštenog državnog službenika nije dopuštena žalba, ali se može pokrenuti 
upravni spor. 


Ovlašteni državni službenik osobito: 

1. prati obavljanje djelatnosti socijalne skrbi i predlaže mjere za njezino kvalitetno i efikasno 
obavljanje 

2. nadzire zakonitost rada u obavljanju javnih ovlasti centra za socijalnu skrb i jedinica 
lokalne i područne (regionalne) samouprave 

3. nadzire rad stručnih radnika 

4. razmatra podneske pravnih i fizičkih osoba koje se odnose na nadzor iz utvrđene 
nadležnosti i o poduzetim radnjama i mjerama pisano obavještava podnositelja. 


Ovlašteni državni službenik je odgovoran: 

1. ako pri provedbi upravnog nadzora propusti poduzeti, odnosno narediti mjere koje je po 
zakonu bio dužan poduzeti, odnosno narediti 

2. ako prekorači svoje zakonske ovlasti 

3. ako neosnovano ne podnese optužni prijedlog ili kaznenu prijavu, odnosno ne obavijesti 
nadležna državna tijela o utvrđenim nepravilnostima, odnosno nedostacima. 


17. Povrat isplaćenih iznosa i naknada štete 


Za slučaj smrti korisnika zajamčene minimalne naknade ili usluge smještaja ili boravka, kojem 
su u cijelosti ili dijelom isplaćivani iznosi iz sredstava državnog proračuna, Republika Hrvatska 
ima pravo na povrat iznosa isplaćenih po osnovi priznatog prava od njegovih nasljednika do 
visine vrijednosti naslijeđene imovine“. 

U slučaju da korisnik zajamčene minimalne naknade ili usluge smještaja ili boravka, kojem su 
u cijelosti ili dijelom isplaćivani iznosi iz sredstava državnog proračuna, darovanjem otuđi svoju 
imovinu, Republika Hrvatska ima pravo od daroprimca na povrat iznosa isplaćenih po osnovi 
priznatog prava (zastarni rok počinje teći od dana saznanja nadležnog centra za socijalnu skrb 
za darovanje). 

Povrat iznosa osigurava se upisom zabilježbe tražbine na nekretninama korisnika, a briše se 
na temelju suglasnosti Ministarstva kada se izvrši naplata potraživanja ili otpiše dug. 

Republika Hrvatska neće podići tužbu radi povrata iznosa ako bi ostvarivanjem tražbine 
nasljednici i članovi njegove obitelji, te daroprimac i članovi njegove obitelji ostali bez imovine, 
odnosno prihoda potrebnog za podmirenje osnovnih stambenih i drugih osnovnih životnih 
potreba. 

Republika Hrvatska ima pravo na povrat iznosa isplaćenih na ime zajamčene minimalne 
naknade i usluge smještaja ili boravka od osobe koja je po zakonu dužna uzdržavati korisnika, 
ako je tijekom ispitnog postupka koji je prethodio donošenju rješenja o priznavanju tog prava 
nedvojbeno dokazano da ga te osobe neosnovano ne uzdržavaju ili su neopravdano odbile 
njegovo uzdržavanje. 


5 Zastarni rok počinje teći od dana pravomoćnosti rješenja o nasljeđivanju. 

Naknada štete 
Korisnik koji je na temelju rješenja centra za socijalnu skrb ostvario pravo u sustavu socijalne 
skrbi dužan je nadoknaditi štetu koja je nastala time što je: 

- natemelju neistinitih ili netočnih podataka za koje je znao ili morao znati da su neistiniti, 
odnosno netočni ili na drugi način neosnovano ostvario pravo iz sustava socijalne skrbi na 
koje nije imao pravo ili ga je ostvario u većem opsegu nego što mu pripada 

- pravo iz sustava socijalne skrbi ostvario zbog toga što nije prijavio promjenu koja utječe na 
prestanak ili opseg prava, a znao je ili je morao znati za tu promjenu. 


Pri utvrđivanju prava na naknadu štete primjenjuje se zakon kojim se uređuju obvezni odnosi, 
ako Zakonom o socijalnoj skrbi nije drugačije propisano. 

Kada utvrdi da je nastala šteta, centar za socijalnu skrb poziva korisnika da ju naknadi u 
određenom roku. U protivnom, Republika Hrvatska je ovlaštena podnijeti tužbu radi naknade 
štete putem nadležnog državnog odvjetništva na temelju dokumentacije koju dostavlja centar 
za socijalnu skrb. 


Nagodba i otpis duga 

Centar za socijalnu skrb može s korisnikom, odnosno s obveznikom povrata isplaćenog 
iznosa sklopiti nagodbu o načinu i vremenu povrata neosnovano ostvarenog iznosa novčane 
naknade, troška usluge ili naknade štete uvažavajući njegovo imovno stanje i socijalni položaj 
uz mogućnost odgode najduže za razdoblje od tri godine. 

Korisnik odnosno obveznik povrata isplaćenog iznosa dužan je centru za socijalnu skrb 
dostavljati dokaze o izvršenim uplatama u skladu s nagodbom, a centar za socijalnu skrb 
dužan je voditi evidenciju o sklopljenim nagodbama s podacima o imenu i prezimenu korisnika, 
odnosno obveznika povrata isplaćenog iznosa, iznosu duga, vremenu i načinu povrata te o tome 
do 15. siječnja svake godine za prethodnu godinu dostavljati izvješće Ministarstvu. 

Centar za socijalnu skrb može na prijedlog korisnika, odnosno obveznika povrata isplaćenog 
iznosa odlučiti da se njegov dug po osnovi povrata isplaćenog iznosa, odnosno naknade štete 
djelomično ili u cijelosti otpiše, uvažavajući njegovo imovinsko stanje i socijalni položaj *. 

Dužnost je Centra za socijalnu skrb voditi i evidenciju o otpisu potraživanja korisnicima te o 
tome dostavljati izvješće Ministarstvu u istim rokovima kao i za sklopljene nagodbe. 


Povrat nepripadajuće naknade 

Pružatelj usluge koji je ostvario nepripadajuću naknadu za uslugu koju nije pružio korisniku, 
dužan je nadoknaditi štetu korisniku ili Republici Hrvatskoj ako je korisniku priznato pravo na 
socijalnu uslugu rješenjem centra za socijalnu skrb. 

U slučaju kada korisnik nije izvršio povrat neosnovano primljene novčane naknade ili u slučaju 
kada pružatelj usluge nije izvršio povrat nepripadajuće naknade za uslugu koju nije pružio, 
Republika Hrvatska podnosi tužbu radi naknade štete putem nadležnog državnog odvjetništva 
na temelju dokumentacije koju dostavlja centar za socijalnu skrb. 


6 Ako dug iznosi 10.000,00 kuna ili više, za otpis je potrebna prethodna suglasnost Ministarstva. 

Korisne 
& informacije 





Kontakti koji bi vam mogli biti korisni 

i potrebni da što bezbolnije proživite 
iskustvo žrtve ili svjedoka prije, u tijeku 
procesa i nakon sudskog procesa 





1. Odjeli za organiziranje 


i pružanje podrške svjedocima i žrtvama 


U ZAGREBU 
Odjel za organiziranje i pružanje podrške 
svjedocima i žrtvama 


Županijski sud u Zagrebu (glavni ured) 
Trg Nikole Šubića Zrinskog 5, 10 000 Zagreb, 
soba 84/l 

Tel: 01/4801-062 

Fax: 01/4801-062 

e-mail: podrska-svjedocima-zg(Apravosudje.hr 


Općinski kazneni sud u Zagrebu 
(podružnica) 

llica 207, 10 000 Zagreb 

Tel: 01/3477-381 


U OSIJEKU 
Odjel za organiziranje i pružanje podrške 
svjedocima i žrtvama 


Županijski sud u Osijeku 

Europska avenija 7, 31 000 Osijek, soba 35 
Tel: 031/228 500 

e-mail: podrska-svjedocima()zsos.pravosudje.hr 


U VUKOVARU 
Odjel za organiziranje i pružanje podrške 
svjedocima i žrtvama 


Županijski sud u Vukovaru 

Županijska 33, 32000 Vukovar 

Tel: 032/452-529, Fax: 032/452-529 

e-mail: podrska-svjedocima-vu(Apravosudje.hr 


U ZADRU 
Odjel za organiziranje i pružanje podrške 
svjedocima i žrtvama 


Županijski sud u Zadaru 

Adresa: Borelli 9, 23 000 Zadar 

Tel: 023/203-640, Fax: 023/203-641 
e-mail: podrska-svjedocima(Apravosudje.hr 


U SPLITU 
Odjel za organiziranje i pružanje podrške 
svjedocima i žrtvama 


Županijski sud u Splitu 

Gundulićeva 29a 

Tel: 021/387-543 

Fax: 021/387-660 

e-mail: podrska-svjedocima-stQpravosudje.hr 


U SISKU 
Odjel za organiziranje i pružanje podrške 
svjedocima i žrtvama 


Županijski sud u Sisku 
Trg Lj. Posavskog 5 

Tel: 044/525-731 

Fax: 044/811-755 


U RIJECI 
Odjel za organiziranje i pružanje podrške 
svjedocima i žrtvama 


Županijski sud u Rijeci 

Žrtava fašizma 7 

Tel: 051/355-645 

Fax: 051/355-645 

e-mail: podrska-svjedocima-ri(Qpravosudje.hr 


Ako ne živite u Zagrebu, Osijeku, 
Vukovaru, Zadru, Splitu, Sisku ili 
Rijeci? Možete ih kontaktirati na gore 
navedene kontakte. 


FF 


2. Javne institucije 


Pravobraniteljica za ravnopravnost 
spolova 

Preobraženska 4, 10000 Zagreb 

Tel: 01/48 48-100 

E-mail: ravnopravnost(Aprs.hr 
WWwW.prs.hr 


Pravobraniteljica za djecu 
Teslina 10, 10000 Zagreb 
Tel:01/4929-669 

E-mail: info(Adijete.hr 
www.dijete.hr 


Pravobraniteljica za osobe s 
invaliditetom 

Savska cesta 41/3, 10 000 Zagreb 
Tel: 01/6102-170 

www.posi.hr 


Pučki pravobranitelj 
Opatička 4, 10000 Zagreb 
Tel: 01/4851-855 
www.ombudsman.hr 


Ured za ravnopravnost spolova Vlade RH 
Mesnička 23, 10000 Zagreb 

Tel: 01/6303-090; 01/6303-038, 01/6303-266 
www.ured-ravnopravnost.hr 


Ured za ljudska prava i prava nacionalnih 
manjina 

Mesnička 23, 10000 Zagreb 

Tel: 01/4569-358 

www.uljppnm.vlada.hr 


Bjelovarsko - bilogorska županija 


Centar za socijalnu skrb Bjelovar 
J.J. Strossmayera 2, 43000 Bjelovar 
Tel: 043/247-260, 043/247-270 


Centar za socijalnu skrb Čazma 
Trg Cazmanskog kaptola 6, 43240 Cazma 
Tel: 043/771-020 

Centar za socijalnu skrb Daruvar 
Nikole Tesle bb, 43500 Daruvar 
Tel: 043/331-868; 043/331-083 


Podružnica Grubišno Polje 
M.A. Reljkovića 26, 43290 Grubišno Polje 
Tel: 043/485-179 


Centar za socijalnu skrb Garešnica 
Vladimira Nazora 13, 43280 Garešnica 
Tel: 043/531-189 


Obiteljski centar Bjelovarsko - bilogorske 
županije 

Masarykova 8, PP 126, 43000 Bjelovar 

Tel: 043/277-060 

www.oc-bbz.hr 


Osječko-baranjska županija 


Centar za socijalnu skrb Osijek 
Ivana Gundulića 22, 31 000 Osijek 
Tel: 031/212-400 


Centar za socijalnu skrb Beli Manastir 
Kralja Tomislava 3, 31300 Beli Manastir 
Tel: 031/705-155 


Centar za socijalnu skrb Donji Miholjac 
Vukovarska 7, 31540 Donji Miholjac 
Tel: 031/631-525 


Centar za socijalnu skrb Đakovo 
Petra Preradovića 2a, 31400 Đakovo 
Tel: 031/813-331; 031/812-152 


Centar za socijalnu skrb Našice 
Pejačevićev trg 8, 34500 Našice 
Tel: 031/617-191; 031/613-411 


Centar za socijalnu skrb Valpovo 
Matije Gupca 11, 31550 Valpovo 
Tel: 031/651-123; 031/651-920 


Vukovarsko-srijemska županija 


Centar za socijalnu skrb Vinkovci 
Duga ulica 2, 322000 Vinkovci 
Tel: 032/332-315; 032/331-161; 032/332-478 


Centar za socijalnu skrb Vukovar 
Županijska 13, 32 010 Vukovar,PP. 77 
Tel: 032/450-922; 032/450-920 


Centar za socijalnu skrb Županja 
Dr. Franje Račkog 30 c, 32270 Zupanja 
Tel: 032/831-328; 032/832-160 


Obiteljski centar 
Vukovarsko-srijemske županije 
Šetalište Dioniza Švagelja 2, Vinkovci 
Tel: 032/336-082 

E-mail: obiteljski-centarDvk.t-com.hr 
www.obiteljskicentar-vsz.hr 


Brodsko - posavska županija 


Centar za socijalnu skrb Slavonski Brod 
Naselje Slavonija I bb, 35000 SI. Brod 
Tel: 035/213-700 


Centar za socijalnu skrb Nova Gradiška 
Karla Dieneša 4/1, 35400 N. Gradiška 
Tel: 035/362-611, 035/361-134 


Požeško - slavonska županija 


Centar za socijalnu skrb Požega 
Filipa Potrebice 2, 34300 Požega 
Tel: 034/273-807 


Centar za socijalnu skrb Pakrac 
Petra Preradovića 1, 34550 Pakrac 
Tel: 034/411-546 


Obiteljski centar 
Požeško - slavonske županije 
Vukovarska 14, 34000 Požega 


Koprivničko - križevačka županija 


Centar za socijalnu skrb Koprivnica 
Trg Eugena Kumičića 2, 48000 Koprivnica 
Tel: 048/642-247, 048/642-248, 048/222-560 


Centar za socijalnu skrb Križevci 
Bana Josipa Jelačića 5, 48260 Križevci 
Tel: 048/711-710, 048/711-730 


Centar za socijalnu skrb Đurđevac 
Gajeva 6, 48350 Đurđevac 
Tel: 048/812-103 


Obiteljski centar 

Koprivničko - križevačke županije 
Ulica braće Radića 7, 48000 Koprivnica 
Tel: 048/641-272 

E-mail: infogQobiteljskicentarkc.hr 
www.obiteljskicentarkc.hr 


Virovitičko - podravska županija 


Centar za socijalnu skrb Virovitica 
Vladimira Nazora 2, 33000 Virovitica 
Tel: 033/721-530, 033/722-834 


Podružnica Pitomača 
Trg kralja Tomislava bb, 33405 Pitomača 
Tel: 033/783-045 


Centar za socijalnu skrb Slatina 
Vladimira Nazora 5/1, 33516 Slatina 
Tel: 033/551-158, 033/401-385 


Podružnica Orahovica 
Kralja Zvonimira 51, 33515 Orahovica 
Tel: 033/673-735; 033/674-495 


Obiteljski centar 
Virovitičko-podravske županije 
Trg kralja Zvonimira 2, 33000 Virovitica 
Tel: 033/800-055 
www.obiteljskicentar.hr 


ZF 


3. Nevladine organizacije 


Centar za mir, nenasilje i ljudska prava 
Osijek 

Trg A. Šenoe 1,31 000 Osijek 

Tel: 031/206-886 

E-mail: centar-za-mir(Acentar-za-mir.hr 
www.centar-za-mir.hr 


Udruga žena Dalj 

Bana J. Jelačića 12, 31226 Dalj 
Tel: 031/591-053 

E-mail: vtatomir(Qinet.hr 


Centar za profesionalnu rehabilitaciju / 
Sklonište za žrtve obiteljskog nasilja 
Tel/fax: 031/208-308 

E-mail: cpr(dcpr.hr 

WWW.cpr.hr 


Ženska udruga “Izvor" Tenja 

V. Mačeka 20, 31207 Tenja 

Tel: 031/290-433 

SOS Tel: 0800 200 151 

E-mail: zenska.udruga.izvor(Qinet.hr 
www.inet.hr/-izvor_os 


“Sunce" - Društvo za psihološku pomoć 
Waldingerova 11, 31000 Osijek 

Tel: 031/368-888 

E-mail: sunce(Qos.t-com.hr 


Centar za razvoj demokracije - CERD 
Kraj sv.Marije 1, 21000 Split 

Tel: 021/468-941 

E-mail: cerd-demos(Qinet.hr 


Udruga “MiRTa" Split 

Kraj Sv. Marije 1/Ill, 21000 Split 
Tel: 021/360-076 

E-mail: mirtamirta.hr 
www.mirta.hr 


Udruga žena Vukovar 

Brune Bušića 74, 32010 Vukovar 

Tel: 032/424-880 

SOS Tel: 032/421-191 

E-mail: udruga-zena-vukovar(dvk.t-com.hr 
www.udzvu.org 


Sigurna kuća Vukovar 
PP 80, 32000 Vukovar 
E-mail: b.a.b.e(Qvu.t-com.hr 


Udruga volontera za podršku žrtvama 
i svjedocima u sudskim postupcima 
J.J. Strossmayera 25, 32000 Vukovar 

Tel: 032 452 529 

E-mail: volonterivuzsvu.pravosudje.hr 
www.volonterinasudu.hr/web/ 


Udruga Prospero 

Ulica hrvatskog proljeća 3, 23440 Gračac 
Tel: 023/773-384 

E-mail: prosperodzamir.net 
www.udruga-prospero.hr 


Caritas Zadar - Obiteljsko savjetovalište 
Franje Tuđmana 24/0 
Tel: 023/314-225 


Udruga za pomoć ženi i djetetu ,Duga“ 
Ivana Gundulića 2D, 23000 Zadar 

Tel: 023/332-059 

E-mail: duga.zdAzd.t-com.hr 
www.duga-zadar.hr 


Centar za alkoholizam i druge ovisnosti u 
bolnici Vrapce 

Bolnička 32, 10000 Zagreb 

Tel: 01/3780-780 


Centar za prevenciju ovisnosti grada 
Zagreba i savjetovalište 

Park prijateljstva 1, 10000 Zagreb 

Tel: 01/3830-066 
www.sigmacentar.hr/broj3/strana2.html 


Hrvatski helsinški odbor za ljudska prava 
Antuna Bauera 4, 10000 Zagreb 

Tel: 01/4613-630 

Email: hho(dhho.hr 

www.hho.hr 


CESI-Centar za edukaciju, 
savjetovanje i istraživanje 
Nova cesta 4, 10000 Zagreb 
Tel: 01/2422-800 

E-mail: cesiQzamir.net 
www.cesi.hr 


Grupa za ženska ljudska prava B.a.B.e. 
Ilica 16, 10000 Zagreb 

Tel: 01/4663-666 

E-mail: babebabe.hr 

www.babe.hr 


Ženska soba - Centar za seksualna prava 
- Centar za žrtve seksualnog nasilja 
Maksimirska 51 a, 10 000 Zagreb 

Tel: 01/6119-174 

E-mail: zenska.soba(Azamir.net 
www.zenskasoba.hr 


Autonomna ženska kuća Zagreb 
PP 1910001 Zagreb 

Tel: 0800 5544 

E-mail: azkz(Azamir.net 
www.azkz.net 


Caritas Zagrebačke Županije - Sklonište 
za žrtve nasilja u obitelji 

Kaptol 31, 10000 Zagreb 

Tel: 01/4817-716 (uprava) 

Tel: 01/3668-824 (socijalna služba) 


Dom za djecu i odrasle žrtve nasilja u 
obitelji ,Duga-Zagreb“ 

PP. 133, 10001 Zagreb 

Tel: 01/3831-770 

E-mail: infoQduga-zagreb.hr 
www.duga-zagreb.hr 


Hrabri telefon - telefon za zlostavljanu i 
zanemarenu djecu - Zagreb 

Tel: 0800 800 

E-mail: infoQhrabritelefon.hr 
www.hrabritelefon.hr 


Ženska pomoć sada - SOS telefon za 
žene i djecu žrtve nasilje 

Tel/Fax: 01/4655-222 
www.zenskapomocsada.hr 


Centar za žene žrtve rata - Kuća ROSA 
Kralja Držislava 2, 10000 Zagreb 

Tel: 01/4551-142 

E-mail: cenzena(Azamir.net 

www.czzzr.hr 


Savjetovalište za hrvatske branitelje iz 
domovinskog rata grada Zagreba 

Tel: 01/6102-820 
www.dobri-dom.hr/savjeti.php 


Poliklinika za zaštitu djece grada Zagreba 
Tel: 01/3457-518 
www.poliklinika-djeca.hr 


Društvo za psihološku pomoć 
Ulica Kneza Mislava 11, 10000 Zagreb 
Tel: 01/4621-554 

www.dpp.hr 


Udruga Plavi telefon Zagreb 
llica 36, 10000 Zagreb 

Tel: 01/4831-677 

E-mail: plavi-telefon(Dzg.t-com.hr 
www.plavi-telefon.hr 


Psihološki centar Tesa - Telefonsko 
psihološko savjetovanje 

Tel: 01/4828-888 

www.tesa.hr 


Hrvatski crveni križ 

Ulica crvenog križa 14-16, 10000 Zagreb 
Tel: 01/4655-814 

E-mail: redcross(Ahck.hr 

www.hck.hr 


Udruga Brod grupa za ženska i ljudska 
prava - Slavonski Brod 

Petra Krešimira IV 47, 35000 Slavonski Brod 
Tel: 035/449-180 

email: udruga-brod(dsb.htnet.hr 
www.udruga-brod.hr 

Caritasov dom za žene i djecu - žrtve 
obiteljskog nasilja Rijeka 

P.P 76, 51000 Rijeka 

Tel: 051/672-607 

SOS Tel: 0800 200 137 

E-mail: suzana.samardzic(ori.t-com.hr 
WWwW.sv-ana.org 


Caritas biskupije Đakovo - Savjetovalište 
za žrtve obiteljskog nasilja 

Eugena Kumičića 14, 35000 Slavonski Brod 
Tel: 035/416-116 

E-mail: caritas-savjetovalisteQsb.t-com.hr 


Centar za žene Adela 

S. S. Kranjčevića 6, 44000 Sisak 

SOS Tel: 044/888-888 

E-mail: centar.za.zene.adela(gsk.t-com.hr 
www.centar-adela.org 


Dom za žrtve obiteljskog nasilja - 
"Utočište Sveti Nikola" Varaždin 

PP 80, 42000 Varaždin 

Tel: 042/234-050 


»Iris“ - Udruga za zaštitu žena i djece 
žrtava obiteljskog nasilja - Sklonište za 
žrtve obiteljskog nasilja Bjelovar 

PP. 48, 43000 Bjelovar 

Tel: 043/252-114 

E-mail: udruga.iris(abj.t-com.hr 


Sigurna kuća Istra 

Tel: 052/500-148 

E-mail: sigurna.kuca.istra(Qinet.hr 
www.sigurnakucaistra.hr 


SOS telefon Pula 
Tel: 0800 84 84 


SOS telefon - Grad Rijeka, udruga za 
pomoć žrtvama nasilja 

PP 61, 51000 Rijeka 

Tel: 051/211-888 

E-mail: infoQsos-telefon.hr 
www.sos-telefon.hr 


S.0.S. - savjetovanje, osnaživanje, 
suradnja 

Trg fra Bonifacija Gerbera bb, 33000 Virovitica 
Tel: 033/721-500 

E-mail: sos.vtQemail.t-com.hr 

www.sosvt.hr 


Ženska grupa Karlovac "Korak" 
V. Mačeka 6/II, 47000 Karlovac 

Tel: 047/600-392 

SOS Tel: 047/655-925 

E-mail: zeka(ka.t-com.hr 
www.grupakorak.hr 


Udruga za zaštitu obitelji, Rijeka - 
U.Z.O.R. 

Blaža Polića 2/1, p.p. 154, 51000 Rijeka 
Tel: 051/673-649 

SOS Tel: 0800 333 883 


Udruga žena “Hera" Križevci - SOS 
telefon i Savjetovalište za žene i djecu 
žrtve obiteljskog nasilja 

Ivana Zakmardija Dijanovečkog 5, 48260 
Križevci 

SOS Tel: 048/711-077 

Savjetovalište Tel: 048/271-335 

